
Ա205 Երկեր. հատ. Ա., Պատմագիտական ուսումնասիրություն- 


ներ /Հրատարակության պատրաստեց Պ. Հ. Հովհան- 
նիսյանը . - Եր., Երնանի համալս. հրատ., 2006, 652 էջ -- | 
էջ ներդիր: 


Նիկողայոս Ադոնցի երկերի առաջին հատորն ընդգրկում է հին ե 
միջնադարյան Հայաստանի քաղաքական պատմությանն ու 
հոգնոր կյանքին, սոցիալ-տնտեսական հարաբերություններին 
նվիրված հիմնական աշխատութ յունները: Ներկա յացված ուսում- 
նասիրություններից շատերը կարնոր ներդրում են ոչ միայն 
հայագիտության, այլե ընդհանուր պատմագիտության բնա- 
գավառում: 

Հասցեագրվում է հայագետներին ն ընթերցող հանրությանը: 


0503020913 
Պառռտաաատատատապաատ 63.3(2 


704 (02) 06 


ՏՑԻԽ 5-8084-0704-4 ծ Պ. Հ. Հովհաննիսյան, 2006 թ. 


Օ Երնանի համալսարանի հրատարակչություն, 2006 թ. 


ԲՍԻԶ"ԸՃՕ Շ'ԼՕՍՏՈ: ՇԱԼՑԷԻՒԱՎ"ԻՎ 


ԵՊՀ հրատարակչությունը իր երախտագիտությունն է հայտնում 
ԳԱԼՈՒՍՏ ԳՅՈՒԼԲԵՆԿՅԱՆ 
հիմնարկության Հայկական բաժանմունքի տնօրեն 
դոկտոր ԶԱՎԵՆ ԵԿԱՎՅԱՆԻՆ, 
մեծանուն հայագես: Ն. Ադոնցի երկերի ժողովածուի 
հինգհատորյակի հրատարակությունը նախաձեռնելու ն 
հովանավորելու համար: 


Խմբագրական հանձնաժողով 
Հովնաննիսյան Պ. Հ., Մադոյան Ա. Գ., Ստեփանյան Պ. Գ. 


Հատորը հրատարակության պատրաստեց 
Պ. Հ. ՀՈՎՀԱՆՆԻՍՅԱՆԸ 


ՄԱՄԻԿՈՆՅԱՆ ԻՇԽԱՆՈՒՀԻՆ 
ԲՅՈՒԶԱՆԴԱԿԱՆ ԳԱՀԻ ՎՐԱ 
(էջ 281) 


Գրված է 1930 թ. Փարիզում: Բնագիրը պահվում է Բոստոնի «Հայրե- 
նիք» ամսագրի արխիվում: Առաջին անգամ տպագրվել է «Հայրենիք» 
ամսագրում (1930, 8-րդ տարի, ԻԹ5, էջ 71-79, ԻՇ 6, էջ 105-116, ԻԹ 7, էջ 81- 
90, Ի 8, էջ 96-105, 7 10, էջ 92-108): Երկրորդ անգամ լույս է տեսել 
«Պատմական ուսումնասիրություններում» (էջ 354-451): Արտատպվում է 
այս հրատարակությունից: 


1. Ն. Ադոնցի սույն հոդվածը («Հանդես ամսօրյա», 1901, էջ 129-132) գրված է իր 
ուսուցիչ Կարլ Կրումբախերի` նույն անձին նվիրված հետազոտության (տես Ճ. 
Խոատերչեծլ, Է ոտ18, հ1Աոօհօո, 1897) վիճահարոյց եզրակացությունների առթիվ: - Էջ 
283, ծան. 1: 


2. Տես «Պատմութիւն Շապհոյ Բագրատունւոյ. ի լոյս ածին Գալուստ Տէր- 
Մկրտչեան եւ Մեսրոպ եպիսկոպոս, Էջմիածին, 1921», տես նան '1162օքոպ 
Ճ։ՕԽԱՒՀՅՕՐԾ ԱՕՑՇԸՂԹՕ8ՅՆՇոՑ. 1Շ6Ցոճօ-ԼԱՃոջ» ԽՅՐքմրեւոո, ՈքճԲօՃ Ը 
Ճք681164քիմ8Ը6:ՕՐՕ, ոքճոշճոօ826 Ք ԽՕԽԻԵՏԾԷՈՅքոտ Խ1Լ Օ. Պճքճոողու- 
ԽՈ ՔՈՀՅՅ, ԷլքճԹՅք 1971": - Էջ 337: 


3. Այնուհանդերձ, ինչպես տեսանք, տարիներ անց` 1930-ական թվականների 


երկրորդ կեսին, Ադոնցը անդրադարձել է հարցի տեսաբամությանը ն գրել հատուկ 
աշխատություն (տե՛ս սույն հատորը, էջ 246-280): -- Էջ 356: 


ՄԱՄԻԿՈՆՅԱՆ ԻՇԽԱՆՈՒՀԻՆ 
ԲՅՈՒԶԱՆԴԱԿԱՆ ԳԱՀԻ ՎՐԱ 

Թեոփիլոս կայսրը (829-842) զինակցություն էր որոնում հեռավոր 
Արնմուտքում ընդդեմ արաբների: Հատուկ պատգամավորություն ղրկեց այս 
ճպատակով Լյուդովիկոս Բարեպաշտի ն Սպանիայի ամիրայի մոտ: 

Պատգամավորության գլուխն էր Թեոդոս Բաբուցիկ պատրիկը, որի ա- 
նունը վկայում է նրա հայ ծագումը (Բաբոց): Սա ներկայացավ Լյուդովիկոս 
կայսեր 839 թվին, հունիս ամսին, ն հավանորեն միննույն պատգամա- 
վորությունն էր, որ այնտեղից անցավ Սպանիա: 

Րյուզանդական արքունիքը հաջողության ակն ուներ մանավանդ սպա- 
նական ամիրայից: Կորդովայում հաստատված իշխանական տունը Օմ- 
մայան հարստության մի ճյուղն էր, ոխերիմ թշնամի Բաղդադի Աբբասյան 
տոհմին: Թեոփիլոսն ուզում էր օգուտ քաղել այդ հանգամանքից: Պատգա- 
մավորությունը պատվեր ուներ գրգռել Կորդովայի ամիրային ն ոտքի հանել 
Աբբասյանների դեմ: Ամիրան այդ ատեն Աբդուր-Ռահմանն էր (815-850): 

Նույն 839 թվի վերջերը ամիրայի կողմից պատասխան-պատվիրա- 
կություն եկավ Բյուզանդիա գլխավորությամբ Յահյա-ալ-Ղազզալ անձի, 
որը դրաճիկ նշանավոր բանաստեղծներից մեկն էր: Յոթանասուն տարեկան 
ծերունի էր, բայց դեռ պահել էր առնական կորովը այն աստիճան, որ 
զարմանք էր հարուցանում ն հիացում բյուզանդական պալատում: Անշուշտ 
ուրիշ ավելի հարգի արժանիք ուներ, որ այնպես սիրելի եղավ կայսեր ն 
հրավիրվում էր մասնակցել արքայական սեղանին, թեն ոգելից ըմպելիքների 
ներկայությունը գայթակղեցուցիչ էր ուղղափառ մուսուլմանի համար: 

Յահյա-ալ-Ղազզալ մի անգամ կայսեր մոտ նստած խոսում էր, երբ հան- 
կարծ հարնան սենյակից ներս մտավ թագուհին ազնվական պճրանքով: 
Չճաշխարհիկ մի գեղուհի, ասես «գեղեցկության արն էր, որ ծագեց»: Արաբ 
բանաստեղծը այլայլվեց զմայլանքից, աչքը մնաց սնեռած այդ աննման 
պատկերին: Խելքը, ուշքը, կորցրել էր, այլնս չէր լսում թե ի՞նչ է խոսում 
կայսրը: Անուշադիր լինել կայսերական զրույցին ավելի քան անքաղա- 
քավարություն էր ն խորշելի պալատական նուրբ նիստ ու շարժի տեսակե- 
տից: Կայսրը զարմացած՝ հարցրեց թե ի՞նչ է ճշանակում այս տարօրինակ 
վարմունքը: Յահյա-ալ-Ղազզալի պատասխանը անսպասելի չէր. 

«Տեր կայսրը, ես սքանչացա, ապուշ կտրեցի, թագուհու կախարդական 
գեղեցկությունից ուշք ու միտքս գլխիցս թռավ, չկարեցա այլես հետնել 
խոսակցության: Հավատացնում եմ, որ կյանքումս երբեք այսպիսի չքնա- 
ղություն չեմ տեսած»: 

Այս ասելով արաբ բանաստեղծը սկսեց մի առ մի թվել ն նկարագրել 
կայսրուհու հմայքները, հայտնել իր զեղուն հիացումը ն վերջացրեց խոսքը 
շեշտելով որ գերված, դյութված է մանավանդ թագուհու սնորակ աչերից |: 

Այդ սնորակ աչերի տերը հայուհի էր: Հայ աչերի հռչակը, ուրեմն, հասնում 
է մինչն ՍՀ դարը: Կայսրո:հին, Թեոդորա էր անունը, արդարն գեղանի էր ոչ 
միայն մայրաքաղաքի, այլ համայն պետության չափով: Նրա ընտրության ն 
ամուսնության շուրջը կատարյալ առասպելներ են պատմում հները: 

Երբ Թեոփիլոս արբունքի հասավ, մոր առաջին հոգն եղավ արժանավոր 
հարս ընտրել նրա համար: Հրաման ուղարկեց պետության ամեն կողմերը, 
որ ամենագեղանի աղջիկներին հավաքեն բերեն մայրաքաղաք: Լայնատա- 
րած կայսրության մեջ պակաս չէին դեռահաս գեղեցկություններ: Կայ- 
սերական պատվերը կատարվեց ն շուտով հատընտիր գեղուհիները 
ճանապարհ ընկան բախտի ետնից դեպի մայրաքաղաք: 

Թագուհի մայրը, Եվփրոսինե, ժողովեց բոլորին պալատ ն դահլիճներից 
մեկում ճշանակեց հարսնատեսության հանդես: Արքայական փեսացուի 
ձեռքը տվավ մի խնձոր, ոսկե խնձոր, որ աղջկան որ հավաներ նրան պետք 
է տար խնձորը: Մատաղ ընտրելիները կանգնած էին շարքով ն սրտատրոփ 
սպասում էին այս նոր Պարիսի վճռին: Վայրկյանը հուզումնալից էր: Թեո- 
փիլոսն անցավ, նայեց, դիտեց, զննեց ն կանգ առավ մեկի առաջ, որի անունն 
էր Կասսիա: Ընտոությունը կատարված էր: Ձեռքը մեկնեց խնձորը տալու ն 
աս սց. «Արդարն, վատ բանը կնոջից է ծագում»: 

Աղջիկն առանց քաշվելու վրա բերեց. «Սակայն, լավ բանը նս կնոջից է 
ծագում»: | 

Թեոփիլոսի խոսքը, երնի, մի ակնարկ էր Եվայի մեղսագործության: 
Ոպում էր ասել, որ ամեն մի կին մի նոր Եվա է, պատճառ մարդու անկման: 
Պետք է կարծել, որ Կասսիայի պատասխանածն էլ նկատի ունի Մարիամ 
Աստվածածնին, որ վերածնեց մարդկությունը, սկիզբը եղավ նոր կյանքի: 
Փեսայի ասածը, անշուշտ, ախորժ հաճոյախոսություն չէր, բայց 
հարսնացուի պատասխաընը ես հեռու էր պարկեշտ լինելուց: Պալատական 
խստապահանջ բարքերին հակառակ էր Կասսիայի վարմունքը ն նա 
տուժեց: Թեոփիլոսին դուր չեկավ աղջկա համարձակութ յունը: Հարսնության 


լ ճիտ 1ռ Խատոոօէ 1 ԽՐաննալ Լիճ ԷՆՏԵՐ/ օք հօ ԽԼօիճուոծսու ժյոճտԱ65 ւո Տքուռ, 1, 
114-115. 

ոսկե խնձորը տվավ մի ուրիշ օրիորդի, որի անունն էր Թեոդորա: Պարտված 
ն վշտացած, Կասսիան հեռացավ մի վանք ողբալու իր օրհասական սխալը 
կուսակրոն մենության մեջ: 

Երնակայությունը զգալի տեղ ունի այս պատմվածքի մեջ, բայց ն այնպես 
զուրկ չէ ն իրական կորիզից: Կասսիա հայտնի է որպես հեղինակ մի քանի 
գրվածքների, որոնց մեջ կարնոր է մեզ համար այն չարամիտ երգիծա- 
բանական տողերը, որ ուղղված են հայերի հասցեին): Հավանական է, որ 
Թեոփիլոս սկզբում աչք է ունեցել Կասսիայի վրա, բայց հետո հաղթանակել 
է Թեոդորա: Վշտացած գեղուհին ստիպված է եղել սրտի դառնությունը 
թափել հայերի գլխին ընդհանրապես: 

Կա ն մի ուրիշ զրույց նույն նյութի վրա: Այստեղ Թեոփիլոսի հարսնա- 
ցուները յոթ հոգի էին: Բոլորին մի մի խնձոր շնորհեց: Հետնյալ օրը նորից 
հրավիրեց ճրանց արքունիք ն հարցրեց, թե ի՞նչ ենճ արել խնձորները: Բանից 
դուրս եկավ, որ միայն Թեոդորան էր բերել խնձորը: Մտացած խնձորը ճներ- 
կայացրեց Թեոփիլոսին ն իր կողմից էլ մի ուրիշ խնձոր նվիրեց նրան: 
Կայսրը զարմացավ, չէր հասկանում ճվերի խորհուրդը: Թեռդորա բա- 
ցգատրեց, որ առաջին խնձորը նշանակ է իր կուսական անարատության, 
երկրորդը՝ գրավական լումա իրենից ծնելի որդուն: Երբ Թեոփիլոս հարցրեց, 
ի՞նչ է նշանակում այս գուշակությունը, Թեոդորա պատմեց, որ մայրա- 
քաղաք գալուս ճանապարհին այցելել է մի սյուճակյաց սուրբ ճգնավորի 
Նիկոմիդիայում: Նա է, որ իրեն խնձորը տվավ ն ասաց կանխատեսությամբ, 
որ պիտի արքայական գահի արժանանա: 

Զրույցիս ծագումը բոլորովին արհեստական է, առաջին պատմվածքի 
դիտավորյալ փոփոխակը: Այն օրից, երբ Թեոդորա մեծ համբավ ստացավ ն 
պատկերապաշտությունը վերականգնելուց հետո արդեն սրբանալու շավղի 
վրա էր, նրա ջերմեռանդ կողմնակիցներին աճախորժ է թվել, որ բարեպաշտ 
թագուհին իր բախտը պարտական լիներ Կասսիայի թեթնամիտ անզգու- 
շության: Ուստի ն բարեփոխել են նախորդ զրույցը: 

Բյուզանդական պատմությունից հայտնի են ուրիշ օրինակներ, երբ 
գահաժառանգի համար վայելուչ հարս ընտրելու նպատակով գեղեցիկ 
թեկնածուներ են ժողովում արքունիք: Այս եղանակով էր ընտրվել 
Կոստանդին Ճ1 կայսրի կինը՝ Մարիամ, 788 թվին, Ստավրակիոսի կին Թեո- 
փանո՝ 807 թվին, ն Միքայել 11-ի կինը` Եվդոկիա 855 թվին: Վերջինս Թեո- 
դորայի որդին էր ն ուրեմն մայրը փեսայացրել էր իր որդուն նույն ձնով 
ինչպես որ ինքն էր հարսնացել: 

Բյուզանդական բարքերի տեսակետից հետաքրքրական է հիշել, որ 


| Տես հոդվածս «Կասսիա միանձնուհի ն հայերը»՝ «Հանդես Ամսօրյա», 1901 (1): 
2 ղե ՛հօօժօ-ոօ Լոքօլճեղօ15, Ճոգթօեւ Թ7շտոնոօ-15868, ծմ. Քօջծ|, ք. 4. 

երբեմն հատուկ հրահանգներ էին տրվում կայսերական շրջիկներին, որ 
ուշադրության առնեն թեկնածու աղջիկների ինչ ինչ հատկությունները, 
օրինակ հասակի, գլխի ն կամ ոտների ու ձեռքերի մեծությունը, ն որ ընտ- 
րությունը կատարեն համաձայն հանձնարարված չափերի: Արքայական 
փեսայի պահանջկոտ ճաշակին հարմար էր եկել այս տեսակետից 
վերոհիշյալ Մարիամը, որ Արմենիակոն թեմիցն էր ն թոռն Փիլարետի, որ հայ 
ծագում ուներ ն առաքինի ու ողորմած կյանքի համար դասվեց սրբերի 
շարքը: Սրա վարքի մեջ է հիշատակված ընտրության այս պարագան |: 

Եթե ուզում ենք հավատ ընծայել հարսընտրության այս եղանակի 
իսկության. պետք է ենթադրենք, որ ընտրությունը սահմանափակված էր 
որոշ հասարակական շրջանում: Պետական ասպարեզներում փայլող ակա- 
նավոր ընտանիքների գեղանի դուստրներն էին, հավանորեն, որ հրա- 
վիրվում էին արքունիք այս կամ այն եղանակով, ցանկալի ընտրությունը 
կատարելու նպատակով: Ամեն պարագային Թեռդորայի հարսնությունը 
արդյունք չէր միայն իր բնական գեղեցկության: Թվում է, որ ն քաղաքական 
աստառ կար: 

Թեոդորա ծննդյամբ Եբիսսա քաղաքիցն էր, որ գտնվում էր Պափլա- 
գոնիայում: Տեղը հայտնի չէ, հավանորեն Եբիսսա կապ ունի Աբիսիան 
կոչված գավառի հետ, որը հիշվում է 863 թվի արշավանքի տեղագրության 
մեջ ն որը գտնվում է Պափլագոնիայի ն Արմենիակոն թեմի սահմանագլխին: 

Թեոդորայի հոր անունն էր Մարինոս ն մոր` Թեռկտիստե, վերակոչյալ 
Փլորինաշ: 

Մարինոսը հառսարակ մարդ չէր, դրունգարի թե տուրմարքի կոչում ուներ, 
որ սպարապետից (ստրատեգոս) հետո բարձրագույն աստիճանն էր 
զինվորական: Բացի Թեոդորայից Մարինոսն ուներ երկու որդի` Վարդաս ն 
Պետրոնաս: Մատենագիրները ոչինչ չեն ասում, թե ի՞նչ ծագում ուներ այս 
տունը: Սակայն Վարդաս, որ է հայերեն Վարդ աճունը, արդեն պերճախոս ն 
անսուտ վկա է Մարինոսի ազգության: Բարեբախտաբար, դրական ցուցում 
նս կա: Մարինոսի եղբայրն էր Մանուել սպարապետը, անվանի անձն, 
պետության ամենակարկառուն դեմքը: Մատենագիրները ավանդում են 
միաբերան որ սա հայ էր): Վկայում են նան, որ Մանուելը Թեոդորայի 
հորեղբայրն էր, ԹՔԼՕՀ՞: 


ւն թելլորշն, 913861 ՔՄՇՇԽՕՐՕ /Ճք60ԴՕԽՈԱՎԲԸԽՕՐՕ ՆԱՎԵՐ ԼՅ - Կ. Պոլսի Ռու- 
իան Հնագիտական ինստիտուտի հանդես, Ճ/, 76. 


Հ Դիօօքհ. Շօոնոստիտ, 89: Տյմոօօո. 625: Սկզբնական աղբյուրն է երձհիչյալ ՈՃԸ ՛հօօ- 
40126, էջ 2: 


3 Ղիօօքե. Շօու., | 10: ՕՇոծտկսՏ, 52. 
4 ոմ. 148. 

Հրո գա- «աաթաե «ա» «պռաթ--Ի- աթ... ԱՒ: 


աոոգկատնկաւ «Կրբծեոնել Կոտա «Պոր.» - .-- 


Մանուել ն Վարդ անունները տանում են մեզ դեպի Մամիկոնյան տունը: 
Նախարարություններն իրենց հատուկ տոհմական անուններն ունեին: Այս 
երկու անունները Մամիկոնյան են առավելապես: 

Մեր մատենագիրները ընդհանրապես ժլատ են բյուզանդական հայերի 
նկատմամբ, չեն սիրում նրանցով զբաղել, գուցե ն հայ չեն համարում այդ 
«հոռոմներին», որ հեռացել էին մայրենի եկեղեցուց: Մանուելը այն բացառիկ 
անձերիցն է, որոնց հիշատակը արժանացել է ուշադրության: Մանուելը 
գժտվեց բյուզանդական արքունիքի հետ ն հեռացավ առժամանակ Բաղ- 
դադի դուռը: Վարդան պատմիչը հիշելով այս հանգամանքը, Մանուելին 
անվանում է Մամիկոնյան. «ելանէր ի խնդիր մեծ զօրավարին Մանուէլի Մա- 
միկոնենոյ եւ նորա աճապարեալ հարիւր եւ յիսուն արամբք անկանի ի 
Կամախ ն անտի առ Մամուն իշխանն Իսմայէլի»: 

Այս վկայությունը կարնոր է, որովհետն ծագում է հավանորեն, Շապուհ 
Բագրատունի պատմագրից, որ նույն դարու մարդ էր ն թերես ծանոթ իսկ 
նշանավոր զորավարին: | 

Սրանով հաստատվում է, որ Թեոդորա՝ Մանուելի եղբոր Մարինոսի աղ- 
ջիկը հայ էր ն այն էլ Մամիկոնյան իշխանուհի: 

Հակառակ զրույցներին, Թեոդորա իր բախտը պարտական չէր միմիայն 
իր գեղեցկության: Բյուզանդական արքունիքում այնքան զորեղ էին փա- 
ռասիրական տենչանքները ն այնքան կատաղի հակամարտությունը ան- 
հատների ն խմբակցությունների միջն, որ միայն գեղեցիկ սն աչերը բա- 
վական չէին, որ մի գավառական համեստ աղջիկ արժանի համարվեր 
կայսերական թագին: Թվում է, որ Մամիկոնյան իշխանների հռչակը, այն 
դիրքը, որ նրանք կարողացել էին ստեղծել Բյուզանդիայում, մասնավո- 
րապես Մանուելի պատկառելի անձը ն բարձր անունը, վճռական դեր են 
կատարել Թեոդորայի ընտրության մեջ: 

Թեոդորան ուներ երեք քույր Սոփիա, Կալոմարիա կամ Գեղանի 
Մարիամ ն Իրինե: Սոփիան ամուսնացավ Կոստանդին Բաբուցիկ հայ 
իշխանի հետ, որին մոտ արենակից էր այն Թեոդոս Բաբուցիկը, ռր դեսպա- 
նության գնաց արնմուտք 839 թվականին: Բաբուցիկ փաղաքշական էր 
Բաբոց անվան: 

Մարիամը նս հայ ամուսին առավ, որ էր Արշավիր պատրիկ ն մա- 
գիստրոս, հավանորեն Կամսարականներից: Արշավիրը մի քույր ուներ 
Իրինե անունով, որ մայր դարձավ հռչակավոր Փոտ պատրիարքին, հույն 
եկեղեցու պարծանքին: Այս Իրինեի հետ մատենագիրները շփոթել են 
Թեոդորայի քույր Իրինեին, որ բոլորովին տարբեր անձ է: Սա Թեոռդորայի 
այն քույրն է, որ հետո ամուսնացավ Թեոփոբոս նշանավոր զորավարի հետ: 

Հիմք կա կարծելու, որ Թեոփոբոս պարսիկ չէր, այլ արաբական Հայաս- 
տանից փախած հայ: 

Մարինոսի տան խնամությունը հայերի հետ ցույց է տալիս, որ օտա- 
րացած հայերից չէր ն հավանական է որ Մարինոսի կինը` Թեոռկտիս- 
տե-Փլորինան նս հայ էր, որ իր դուստրերին կնության տվավ հայ մարդկանց: 

Սարինոս ն Մանուել միակ Մամիկոնյանները չէին: Կային ն ուրիշները, 
նույնպես օժտված բախտից, որոնցից մեկին փեսայացրեց Թեոդորան իր 
դստեր Մարիամին: Դա Լվեքսիոս-Մուշեղ ականավոր Մամիկոնյանն էր, որ 
կեսար էր հայտարարված ն ուրեմն գահ պիտի բարձրանար, եթե Թեոդորան 
մեռներ առանց արու ժառանգի: 

Հայ ուժի ն ազդեցության շրջանն էր: Ութերորդ դարու վերջերն էր, երբ 
հորդան տվեց հայության ամեհի ալիքը, որպեսզի հաջորդ դարում ողողեր 
բյուզանդական արքունիքը ն հիմն ձգեր հայկական պերճ հարստության ն 
Բյուզանդիոնի իսկական մեծության: Շարժման դբոշակակիրները Մամի- 
կոնյան զավակներն էին: Սակայն, այստեղ նս, ինչպես Հայաստանում, 
նրանք կարողացան միայն ցանել մեծագործություններ, իսկ հունձքը 
քաղեցին ուրիշները: | | 

Արդյոք նույն համառ ն տոկուն հակառակորդը չէ՞ր, որ Հայաստանում նս 
խլեց նրանցից արքայական թագը: 


ղ 

Ութերորդ դարու վերջերից սկսած Մամիկոնյան տունը հետզհետե ըն- 
թանում է դեպի չքացում: Բուղայի գերության մեջ էր Մամիկոնյաններից մի 
հոգի` Գրիգոր իշխանը, որ հաջողեց փախչել գալ հայրենիք: Մինչ Բագրե- 
վանդից ուզում էր անցնել հարնան Գաբեղյան գավառը, հանկարծակի 
մեռավ: Արաբ ոստիկանը հետապնդում էր Գրիգորին: 

Աշոտ Բագրատունին, ապագա թագավորը, «կտրեց մեռածի գլուխը,- ա- 
սում է պատմագիրը, - ն առաքեց ոստիկանին, ասելով թե Գրիգորը կամենում 
էր անցնել Հունաց կողմերը ն ինքը մարդ ղրկեց ետնից ն սպանեց ն ահա 
ճրա գլուխը»: . | 

Խորհրդավոր պատմություն, անկախ պատմական ստուգությունից: 
Գրիգորը անձամբ կենդանի էր թե մեռած, երբ Աշոտի դահիճը կտրեց նրա 
գլուխը, այդ չէ կարնորը։ Մամիկոնյան տունը այդ պահին արդարն քամված, 
ջլատված ուժ էր, ն նրա գլուխը կտրել նշանակում էր մեռածի գլուխ կտրել: 
Ընկան Մամիկոնյանները, հանգավ հայ խիզախության դարավոր ճրագը: 
Պատմիչը արձանագրելով Գրիգորի տխուր վախճանը, ավելացնում է. «Եւ 
այնմ հետէ բարձաւ ի Հայոց աշխարհէս ազգն Մամիկոնէից»: 

Աու զ: «շաա Դորաաա- եբա-ա-ՎԵՐԳԿԻԻՐ Կ -ո--««ապաարաաարաաագաիրաարաակըաաաագկցաապոարաայաոո աո 


տ տարայշ տակա Ռո ա-«-«--ա«-«պագապատտատատայառ Կայատա-«-Ի-Կաորռ աոկա Հաաա: ՀՈՀՔՈՀԵՅ ՇՇո" Եռո-: 


Այսպես, երբ հայ հայրենիքը հրաժեշտ էր տալիս Մամիկոնյան տան, նրա 
վերջին գերեզմանն էր հարդարում, ճույն տան տարագիր զավակները 
շարունակում էին փայլել իրենց տոհմական տաղանդով Բյուզանդական 
պետության մեջ: 

Հարնան քրիստոնյա տերությունը վաղուց է, որ ապաստարան էր դարձել 
հայ քաղաքական տարագիրների համար: Կյանքի դժնդակ պայմանները, 
անդադրում մաքառումը արաբ բռնության դեմ ն այս գետնի վրա բուսած 
ներքին տարաձայնություններն ու կուսակցական բախումները հաճախ 
դուրս էին նետում հայրենի ոլորտներից մարտական կարող ուժեր, անհա- 
տական խոշոր տիպարներ ն երբեմն ճույնիսկ ժողովրդական մեծամեծ 
հատվածներ: 

Քաղաքական մթնոլորտը պղտորված էր ն կրքերը լարված, երբ 
Կոստանդին կայսրը (740-775) խլեց Կարինը արաբներից ն շատերը ցան- 
կացան գաղթել կայսրության սահմանները. «Եւ բազումք ի բնակչաց գաւա- 
ռացգ խնդրեալ յարքայէն, զի ... գնասցեն զկնի նորա: Եւ նորա տուեալ 
հրաման, վաղվաղակի հանդերձեալ զաղխս իւրեանց խաղացին յառաջ... 
Թողին զերկիրն ծննդեան իւրեանց եւ հատուածեալք անկան ի կողմն 
արքային բարեբաշտի»/: 

Հույն պատմիչների վկայությամբ, երբ Կոստանդինը առավ Կարին ն 
Մելիտինե քաղաքները, ինքն էր, որ տեղական ժողովրդից մեծ գաղթա- 
կաճություն հանեց ն բնակեցրեց Թրակիաշ: 

Նույն կայսեր օրով էր դարձյալ, որ նախարարներից շատերը «մերժեալք 
լթին զժառանգութիւնս իւրեանց եւ փախստեայ անկան յաշխարհն Յունաց, 
ապաւինեալք առ կայսրն Կոստանդին»: 

Հայտնի է նան Շապուհ Ամատունյաց իշխանի ն իր որդու Համամի մեծ 
գաղթը տասն ն երկու հազարանոց բազմության գլուխն անցած նույն կայսրի 
վերջին տարիճերը: Տեղափոխություններ ստեպ են կատարվել մասնական 
թե զանգվածային սկսված Ճ՛1 դարուց: 

Իշխանական տներից շատ շատերին վիճակվեց ճաշակել պանդխտու- 
թյան դառնությունը: Ոմանք կորան պատերազմի դաշտերում, ոմանք ընտե- 
լացան նոր հայրենիքին ն ծառայեցին նրա փառքին: Արշակունի, Բագրա- 
տունի, Մամիկոնյան, Կամսարական, Խորխոռունի, Գճունի, Ամատունի, 
Անձնացի ն այլ տներ, ունեցան ամենեքյան իրենց շողշողուն ներկայա- 
ցուցիչները: Սկզբում հայ անունները սփռված էին որպես հատ հատ 
ծաղիկներ կայսերական զորականության մեջ, հետո խտանում են ն կազմում 
հայկական մի սեղմ միջավայր: 

Ութերորդ դարու երկրորդ կեսին կայսերական բանակն արդեն հայերի 
ձեռքին էր: Լնոն կայսրի օրով 778 թվին հարյուր հազարանոց բանակը 
շարժվեց դեպի արաբական սահմանները ն գրավեց Գերմանիկե, արդի 
Մարաշ քաղաքը: Զորքի հրամանատարներն էին Միքայել Լախանոդրակոն, 
սպարապետ Թրակեսյան գնդի, Արտավազդ, սպարապետ Անատոլիկյան 
գնդի, Տաճատ, սպարապետ Բուկելլարյան գնդի, Վարազտիրոց, սպա- 
րապետ Արմենիակյան գնդի, (ոչ Կարիստիրոց, ինչպես տպագրված է), 
Գրիգոր, որդի Մուշեղակի, սպարապետ Օփսիկյան: 

Հինգ զորավարներից չորսը հայեր են, չորս նշանավոր թեմերի ստրա- 
տեգներ, այսինքն` զինվորական պետեր: 

Թեմ էին կոչվում Բյուզանդիոնում զինվորական մեծ շրջանները: 
Սկզբնապես թեմ նշանակում էր որոշ զորամաս` բաղկացած մերձ տասը 
հազար հոգուց, հետագայում ստացավ աշխարհագրական իմաստ, հա- 
մազոր այն շրջաններին, ուր ընկնում էին ճրանց մշտական կայանները: 
Արմենիակյան թեմը տարածվում էր Հայաստանի սահմաններից մինչն 
Սինոպ, իր մեջ ունենալով ն Ալիսի գետաբերանի արնմտյան շերտերը, այն 
որ հնում բռնում էր Պափլագոնիան: Այս է պատճառը, որ Թեոդորայի մասին 
ասում են որ Պափլագոնացի աղջիկ էր, գործ ածելով հին անունը փոխանակ 
Ռդորի՝` Արմենիակոնի կամ Արմենիակյանի: 

Մյուս կարնոր թեմն էր Անատոլիկյանը, որ ընկնում էր Արմենիակյանից 
արնմուտք, տարածվելով Ալիս գետից մինչն Եգեական ծովափը: Սրանից 
զատվեց արնմտյան ծովեզրյա մասը՝ Զմյուռնիայի շրջանը, կազմեց նոր թեմ 
Թրակեսյան անունով, որովհետն այստեղի զորամասը բաղկացած էր Թրա- 
կացի գոթերից: 

Կայսերական անձնապահ գունդը նստում էր մասամբ մայրաքաղաքում 
ն մասամբ ասիական ցամաքի վրա: Մայրաքաղաքին հպած ասիական հո- 
ղամասերը կրում էին այս պատճառով Օփսիկյան (լատ. օետօզսատ բառից) 
անունը: Օփսիկյան թեմի արնելյան մասը, Անգորայի շրջանը, կազմեց ինք- 
ճուրույն թեմ Բուկելլարյան անունով, ստանալով իր անունը Եսօօլստ բառից, 
որ նշանակում է զինվորական հաց: Այստեղ նստած գունդը զբաղված էր 
զորքի պարենավորման գործով: 

Այսպես ուրեմն, ամբողջ Փոքր Ասիան բաժանված էր չորս թեմերի 778 
թվի արշավանքի ժամանակ: Բացի Թրակեսյան փոքր թեմից, մյուս բոլորը 
գտնվում էին հայ զորավարների իշխանության տակ: Զորավարները, կամ 
հունական բառով ստրատեգները, թեմերի միահեծան կառավարիչներն էին: 

Ավելորդ չէ հիշել, որ արշավանքը չհաջողեց շնորհիվ Միքայել Լախանոդ- 
րակոնի խարդավանության: Զորքը պաշարեց Մարաշը, բայց չկարողացավ 
առնել, որովհետն արաբները կաշառելով Միքայելին, այլ ելք տվին գործին: 

Հիշված հայ զորավարները տակավին նոր էին թողել հայրենի հողը: 
Արտավազդը, Անատոլիկյան թեմի տերը, այն համանուն Մամիկոնյան իշ- 
խանն էր, որ 771 թվին խփել էր արաբ հարկահանին ն փախել արնմուտք: 
Արտավազդը Հմայակի որդին էր ն ուներ եղբայրներ, եթե միայն «յորդւոցն 
Հմայեկի» չկարդանք «յորդւոյն Հմայեկի»|: 

Տաճատը նս ծանոթ է մեզ Ղնոնդից: Սա Անձնացյաց իշխան Գրիգորի 
որդին էր, անցել էր Բյուզանդիոն, հռչակ ստացել Թրակիայում բուլղարների 
դեմ մղած ճակատամարտում ն 778 թ. Բուկելլարյան թեմի սպարապետն էր: 

Լնոն կայսեր մահից հետո, երբ պետության գլուխ անցավ Իրինե թա- 
գուհին, որ Աթենացի հույն աղջիկ էր, սկսվեց հակահայ շարժում: Առաջին 
զոհը եղավ Տաճատը, ոռը ն փախավ արաբների մոտ ն մեծ ընդունելություն 
գտավ: Փախուստի առթիվ, որ եղավ 782 թվին, Ղնոնդն ասում է, որ աճատը 
ծառայել էր կայսեր 22 տարի: Ասել է թե Հայաստանից հեռացել էր 760-ա- 
կան թվականներին, ուրեմն հայ-արաբական կռիվների շրջանում: 

Վարազտիրոցը ն Մուշեղակի որդի Գրիգորը թվում է թե Աշոտ Կույրի 
անբախտության հեղինակների զավակներն էին: Աշռտի հակառակորդներն 
էին «Սմբատայ որդիք» ն Դավիթ ու Գրիգոր իշխանները: Սմբատը որդի էր 
Վարազտիրոցի ն կյուրապաղատության պատիվ էր ստացել Վարդա- 
ճնճակերտի հաղթությունից հետո: Ըստ Մովսես Կաղանկատվացու Սմբատը 
մեռավ 727 թվինշչ: Արդ` սրա որդին էր հավանորեն Արմենիակյան թեմի 
զորավար Վարազտիրոցը, որ կրում էր իր պապի անունը, ինչպես սո- 
վորություն էր, ն Բագրատունյաց տոհմիցն էր: 

Դավիթ ն Գրիգոր Մամիկոնյանները սպանվեցին 749 թվին: Իսկ սրանց 
երրորդ եղբայրը Մուշեղը Գրիգորի մահից հետո նրա տեղը բռնեց կարճ 
ժամանակով («եւ կացուցին իշխան զեղբայր նորին զՄուշեղ սակաւ ինչ 
ժամանակս»)3: 

Այս Մուշեղին պետք չէ շփոթել համանուն անձի հետ, որ 775 թվի 
ապստամբության ղեկավարն էր: Մա Հրահատ կոմսի որդին էր Մամիկոնյան 
տոհմից, մինչդեռ Գրիգոր, Դավիթ ն Մուշեղ եղբայրների մասին պատմա- 
գիրը նույն ցուցումը չէ տալիս: Երնում է, տարբեր անձեր են: 

Թվում է թե Գրիգորի եղբոր Մուշեղի որդին պետք է լիներ այն Գրիգորը, 
որ Օփսիկյան թեմի զորավարն էր 778 թվի արշավանքին: Գրիգոր անունը 
կարող է որոշ հիմ ծառայել այս նույնացման: 

Հրահատյան Մուշեղի որդին չէր կարող լինել Գրիգոր զորավարը, որով- 


| Ղնեոնդ, էջ 138: 
2 Մովսես Կաղանկատվացի (Փարիզ, 1860), Գ, ԺՋ: 
3 Ղնոնդ, էջ 124: 

հետն Մուշեղ երկու որդի թողեց, երկուսն էլ սպանվեցին Մեհրուժան Արծ- 
րունու ձեռքով: 

Գրիգոր զորավարը խառն էր այն դավադրության, որ կազմված էր 782 
թվին ընդդեմ Իրինե կայսրուհուն: Գրիգորը այդ միջոցին պոստի լոգոթետ էր, 
այսինքն` հաղորդակցության մինիստր, որը սակայն ավելի համապատաս- 
խանում էր արդի ներքին գործերի մինիստրության: 

Դավադիրները չորս հոգի էին պալատական մեծամեծներից, որոնցից 
երեքը հայ էին, Գրիգոր, Վարդ ն Կոստանդին: 

Վարդը պատրիկ էր ն Արմենիակյան թեմի զորավար: Սա Արծրունյաց 
տոհմից էր ն հայտնի դարձավ մանավանդ իր հռչակավոր որդով, որ գահ 
բարձրացավ Լնոն Ճ/ Հայ անունով: Ղնոնդ պատմագրից հայտնի են Վահան 
Արծրուճու որդիները` Սահակ, Համազասպ ու Գագիկ ն վերջնիս որդիները, 
Համազասպ, Սահակ ն Մեհրուժան: Սրանք բոլորը մեռան հայ հողի վրա 
մինչն 785 թ., կենդանի մնաց միայն Մեհրուժանը: Սակայն մյուսների սերնդի 
մասին տեղեկություն չունինք: Անհավանական չէ, եթե Վարդը նրանց 
զավակներից լիճեր, հեռացած արնմուտք, նման մյուս իր ժամանակակից 
գործիչներին, Արտավազդին, Գրիգորին ն Տաճատին: 

Մյուս դավադիրը՝ Կոստանդին որդի էր Վարդան պատրիկի ն հրապարա- 
կի վրա էր 765 թվից, երբ դեռ սպաթար էր ն կայսեր պրոտոստրատոր: Այժմ 
պալատական հեծյալ գնդերից մեկի, էքսկուբիտորների, պետն էր, որ կոչվում 
էր դոմեստիկոս (մեր պատմիչների դոմեսլիկոսը): Վարդանը զորավար էր 
Արմեճնիակյան թեմի ճախքան Վարդը ն գոնե անունից դատելով նս Մամի- 
կոնյան տան զավակ էր: Նույն տոհմը այդ միջոցին մի ուրիշ ն ավելի փառա- 
վոր ներկայացուցիչ ուներ, որ կրում էր կրկնակի աճուն Ալեքսիոս - Մուշեղ: 

Հիշյալ դավադրությունը ուղղված էր Իրինե կայսրուհու դեմ, որ իր 
ամուսնու` Լեռն կայսեր մահից հետո 780 թվին նշանակված էր խնամակալ 
իր տակավին մանուկ որդուն, Կոստանդնին: 

Իրինե Աթենացի էր ն ձգտում էր ուժեղացնել հույն տարրը ն հետ մղել 
հայերին: Պայքարը անխուլ չէր: Մոլեռանդ կայսրուհին հեռացրեց իրենից 
հայ նշանավոր մարտական ուժերին, շրջապատեց արքունիքը ապիկար ն 
ճենգամիտ ներքինիներով: Նա էր որ վերականգնեց 787 թ. պատկերների 
պաշտումը, որին հակառակ էին հայերը: Առաջին դավադրական փորձը, թեն 
անհաջող անցավ, խրատական նախազգուշացում էր կայսրուհուն իր բռնի 
քաղաքական գծի համար: 

Թագաժառանգ Կոստանդինը արդեն չափահաս էր: Մայրը ամուս- 
նացրեց ճրան Մարիամ անուճով մի գեղեցիկ աղջկա հետ, որ Արմենիակյան 
թեմիցն էր: Այստեղ նշանավոր տները հայկական էին ն Մարիամը նս հայ 
ընտանիքից էր: 

Ընտրությունը պատահական չէ թվում: Կայսրուհին թերես փորձում էր 
մեղմել իր վերաբերումը դեպի հայերը: Այս միջոցին էր ճան, որ պալատական 
գնդի դրունգարն էր հայազն Ալեքսիոս-Մուշեղը: 

Իրինե թագոփին ոչ միայն չէր ուզում զիջանել գահը իր որդուն, որ արդեն 
հասակավոր էր, այլ երբ պալատական մի անհաջող փորձ եղավ հօգուտ 
որդուն, փառասեր մայրը պատժեց հանցավորներին ն փակեց պալատում իր 
որդուն, մեկուսացնելով նրան պետական գործերից: Արմենիակյան թեմը 
ընդդիմացավ թագուհուն, պաշտպան հանդիսանալով թագաժառանգի 
բռնաբարված իրավունքներին: Իրինե դիմեց Լկեքսիոս-Մուշեղի օգնության ն 
նրան ղրկեց |լսաղաղացնելու ըմբոստ թեմը: Սակայն, Մուշեղը անցավ 
ապստամբների կողմը: Կայսրուհին ստիպված էր զիջել ն արձակել բան- 
տարկված որդուն, Կոստանդնին: Սա կառավարության ղեկը ստանձնեց, 
բայց ընկավ նույն ներքինիների ազդեցության տակ, ն ականջ կախելով 
նրանց գաղտագողի շշուկներին, որպես թե ԼԱլեքսիոս-Մուշեղը փառա- 
սիրական մեծ ծրագրներ ունի, տմարդորեն կուրաց ճել տվեց մեծ իշխանին, 
որին պարտական էր իր գահը: 

Մուշեղն այդ ժամանակ Արմենիակյան թեմի զորավար էր: Հայերը 
գրգռվեցին, նորից ոտքի ելան, այս անգամ ապերախտ Կոստանդնի դեմ: Սա 
ուղարկեց երկու հայի Կոստանդին-Արտաշիրին ն Քրիսոքիր անունով 
պավլիկյան աղանդավորին, որ Բուկելլարյան թեմի զորավարն էր, զսպելու 
Արմենիակյան թեմի խռովարարներին: Իրինե ն իր ճերքինիները հաջողեցին 
գժտեցնել Կոստանդնին հայերի հետ: Իրինեի թելադրությամբ էր նան, որ 
Կոստանդինը բաժանվեց իր հայ կնոջից ն ամուսնացավ ուրիշի հետ: 

Մայրը որդուն կղզիացրեց, զրկեց իսկական պաշտպաններից, ն ապա 
գրավեց ճորից գահը, կուրացնելով իր որդուն ն ընդմիշտ հեռացնելով 
մրցությունից 797 թվին: Հինգ տարի միայն վայելեց իր հաղթությունը, 802 
թվին Իրինե տապալվեց ինքը ն կործանեց ընդմիշտ Իսավրյան տունը: 
Դժգոհ տարրերը կազմեցին դավադրություն, որին մասնակից էր ն 
վերոհիշյալ Գրիգորը` Օփսիկյանի զորավարը ն հաջողեցին: Իրինե պար- 
տավորվեց վանք քաշվել ն քավել իր սխալները: 

Իրինե զոհ գնաց իր ձախորդ քաղաքականության: Նա շեղվեց այն 
քաղաքական ն կրոնական շավղից, որ գծել էին իր նախորդները ն կամեցավ 
ծառայել հուռական ազգային շահերին ավելի քան ներում էին իրական 
պայմանները: Այս է պատճառը, որ հույն եկեղեցին չի վարանել սրբացնել 
նրան, մի կնոջ, որ ընդունակ էր խարանել հարազատ որդու աչքերը, ն ցայժմ 
էլ տոնում է նրա հիշատակը օգոստոսի 15-ին: 

Ազգերի մրցությունն իր տեղն ունի բյուզանդական պատմության մեջ, 
մանավանդ հայ ն հույն անխուլ պայքարը: Անկարելի էր անտեսել հայ 
ուժերը առանց ծանր հետնանքների: 

Տեսանք, թե ինչ ականավոր դեմքեր էին խմբված հայ նախարարական 
ասպետությունից Իսավրյան տան վերջալույսին: Նրանք գլխավորապես 
Մամիկոնյան զավակներ էին, արծիվներ, որ վաղուց ճախրում էին կայսե- 
րական թագի շուրջը: Արտավազդ, Գրիգոր, Մուշեղ, Վարդան, Վարդ անուն- 
ները մի բան ավելի են նշանակում, երբ պատկանում են Մամիկոնյան տան: 
Ահա մի տուն, որ ունի պատմական ուրույն ճկարագիր՝ կերտված քաղաքա- 
կան փռթորիկների մեջ, ունի տոհմական հատուկ խորշոմներ իր ճակատին: 

Հայ ուժերի հենարանն էր Արմենիակյան թեմը իր զորաբանակով, որ 
բաղկացած էր մեծ մասամբ հայերից ն գտնվում էր հայ զորավարների 
իշխանության տակ: Այս զորաբանակը կայսրության ռազմական ուժերի 
փայլն էր սկզբից նեթ, իսկ հայ զորավարները մնացին մինչն վերջը 
զինվորական արվեստի անգերազանցելի վարպետներ: 

Իսավրյան տան. բնական հաջորդները հայերն էին: Գործող ուժերի 
փոխադարձ հարաբերականը այս էր թելադրում: Մի պատահմունք էր, որ 
Իրինեից հետո գահն ընկավ ոմն Նիկեփորի ձեռքը, որի ծագման մասին 
բյուզանդական երնակայությունը ավելի ցնցող առասպել չէր կարող 
հերյուրել քան այն, որ նա արաբ էր ն այն էլ թագավորական ցեղից: Հան- 
րական համակրությունը Նիկեփորի կողմը չէր ն հետագայում նա ատելի 
դարձավ իր կեղեքիչ արծաթասիրության համար: Հազիվ թե գահ բարձ- 
րացավ, սկսան խռովությունները: 

Գահի թեկնածու ելավ 803 թվին Վարդան Հայազն, առաջին զին- 
վորական դեմքը պետության մեջ: Միաժամանակ հինգ թեմերի զորավար էր, 
իօՆօ0Ժ:քճշղ)/0օ, այսինքն՝ մեռասպարապետ: Իր իսկական թեմը Աճատո- 
լիկյանն էր: Նիկեփորի հակապատկերն էր Վարդանը որպես մարդ: 
Ազնվական բնավորության տեր էր, վսեմ շարժվածքով, արդարամիտ ն 
անշահասեր: Այս ընտիր հատկություններով բնավ չէր նմանում պալա- 
տական արծաթամոլ ն քծնի արարածներին ն սիրելի էր ընդհանրության: 

Վարդանը ուներ որպես գործակից երեք երիտասարդ սպա, որոնք 
հռչակվեցին ապագայում, Լնոն, Միքայել ն Թովմաս: Երբ Վարդանը զորքով 
շարժվեց դեպի մայրաքաղաք, Լնոնը ն Միքայելը լքեցին նրան ն անցան 
Նիկեփորի կողմը: Ուստի որոշեց վայր դնել զենքը ն քաշվեց վանք: 
Ձախորդության պատճառներից մեկն, անշուշտ, այն էր, որ Արմենիակյան 
թեմը չեզոք դիրք բռնեց: Երնի, Գրիգոր, որդի Մուշեղակի, այդ միջոցին 
զորավար Արմենիակյանի, չուզեց ելնել ընդդեմ Նիկեփորի, որի բարձ- 
րացման գործակից էր եղել: Նիկեփորը հակառակ իր հանդիսավոր խոստ- 
ման մարդ ղրկեց ն կուրացրեց Վարդանին, կամենալով ազատվել միանգամ 
ընդմիշտ երկյուղալի ոսոխից: 

Վարդանի մականունն էր Թուրք, հավանորեն, Քերսոնի ճակատում 

երբնէ թյուրքերի դեմ կռված լինելու համար: Հետաքրքրական է, որ 
բյուզանդական մի ժամանակագրի, Սիմեոն Լոգոթետի, գործի սլավոն 
թարգմանության մեջ Թուրքի փոխարեն կարդացվում է Կուրտ, ՔՃօսո): 
Հետաքրքրական է, որովհետն Կուրտ նույնն է թվում ինչ որ Կուրդիկ, կամ 
Քուրդիկ անունը, որ սեփական էր Մամիկոնյան տան: Կուրտ կարող էր 
Վարդանի հոր անունը լինել: 

Վանական կյանքում ընտրեց Սաբբա անունը ն այնքան փայլեց 
սրբակեցությամբ, որ հույն եկեղեցին սրբերի կարգը դասեց նրան ն 
հիշատակը տոնում է ցայժմ սեպտեմբերի 8-ին: 

Անցավ հինգ տարի ն 808 թվին նորից մի հայ իշխան ծառացավ Նիկե- 
փորի դեմ միննույն դիտավորությամբ: Արշավիր պատրիկն էր, գիտուն ն 
բարեմիտ անձ, պաշտոնով քվեստոր (զսճօտէօր), բարձր պաշտոն էր, որի 
համար պահանջվում էր գրական ն օրենսգիտական մեծ պատրաստություն, 
որովհետն քվեստորն էր, որ խմբագրում էր օրենքները ն կազմում կայ- 
սերական թղթակցությունները: 

Արշավիրի կուսակիցներն էին բազմաթիվ ծերակուտականներ ն 
բարձրաստիճան հոգնորականներ: Դավադրությունը սակայն անժամանակ 
բացվեց ն հեղաշրջական փորձը վիժեց: 

Անցավ նորեն հինգ տարի ն 813 թվին այս Արշավիրի փեսան, սրա (Ժեոդո- 
սիա դստեր ամուսին Լնոնը վրեժխնդիր եղավ ն խլեց գահը Նիկեփորի տանից: 

Նիկեփորին հաջորդեց իր միակ որդին՝ Մտավրակիոս, որ շուտով մեռավ: 
Ուճեր ն մի դուստր, որ ամուսնացավ Միքայել Ռանգաբեի հետ: Սա 
ժառանգեց գահը: 

Վերն տեսանք, որ 780 թվի դավադիրները չորս հոգի էին, Գրիգոր որդի 
Մուշեղակի, Վարդ, Կոստանդին` որդի Վարդանի, չորրորդն էր Թեոռփի- 
լակտոս Ռանգաբե, Միքայելը սրա որդին էր, որ փեսայանալով Նիկեփորին, 
տիրացավ գահին: 

Միքայելը պարտություն կրեց բուլղարական արշավանքին ն զորքը 
կայսր հռչակեց Լնոնին, որ դավադիր Վարդի որդին էր: 

Տեսանք, որ Կոստանդնի հայրը, Վարդան նս փորձեց գահ բարձրանալ: 
Գրիգորը հիշվում է վերջին անգամ 802 ն 803 թվերին: Արդյոք Ալեք- 
սիոս-Մուշեղը սրա մոտ ազգականը չէ՞ր, թերնս եղբայրը: 

Չորս դավադիրներից երեքը արժանացան գահի հանձին իրենց մեր- 
ձավորների: Ալեքսիոս-Մուշեղը, որ նմանապես թեկնածու եղավ կայսե- 
րական թագին, անհավանական չէ որ չորրորդ դավադրի` Գրիգորի տանից 
լիճեր ն նրա իրավունքների, թե հավանականության արտահայտիչը: 


է Հրատ. Սրեզննակի, էջ 88: 

ԱԱ ԱԹԻ ԲԻ: ՀԱՏ րզա նանա աար անա, չա :. - 


Լնոն Հային սպաննց Միքայելը, որ իր լեզվական թերության համար 
կոչվում է Թլվատ: Միքայելի օրով սակայն հայոց առաջադիմությունը 
չկասեց, այլ սկսվեց մի շրջան, երբ Մամիկոնյան տունը հասավ իր զորության 
բարձրագույն կետին, դառնալով փաստորեն պետության ղեկավարը: 


1 


Միքայել Թլվատը, իր նախորդ Լնոն Հայը ն մի ուրիշ հայ՝ Թովմաս 
անունով, սկսել էին իրենց ասպարեզը Վաոդանի բանակում, ա յն զորավարի, 
որ 803 թվին փորձեց գրավել կայսերական գահը: Երեքն էլ Վարդանի 
դորյուփորներն էին, այսինքն` թիկճապահները: 

Բյուզանդակաճ պատմագիրները սիրում են առասպելախառն զրույց- 
ներով զարդարել նշանավոր անձերի կյանքը: Վարդանի մասին պատմում 
են, որ նախքան ապստամբելը գնացել էր մի ճգնազգյաց վանականի մոտ, 
հայտնել ճրան իր փառատենչ ծրագիրը ն խնդրել, որ աղոթե գործի հաջո- 
ղության համար: Վանականը առանց քաշվելու խորհուրդ էր տվել Վարդա- 
ճին հրաժարվել իր ձեռնարկից, որովհետն մարգարեական ա չքով տեսնում է, 
որ գործը պետշ է ձախողի ն ինքը զորավարը պետք է զրկվի աչքի լույսից: 

Վարդանը հեռանում է ն մինչ նրա սպաթարները՝ Լնոն, Միքայել ն 
Թովմաս քարշում էին ձին, որ զորավարը նստե, վանականը հետ է կանչում 
Վարդանին ն ասում, որ երեք սպաթարներից առաջինը ն երկրորդը պետք է 
հաջողին գահ բարձրանալ, իսկ երրորդը պետք է տապալվի նույն շավղով 
գնալու հանդուգն փորձի մեջ: 

Այս ն նման գոՀշակությունները, որ հերյուրված են իհարկե, հետին թվով. 
քօտէ Թօխաո, մի տեսակ նախագիծ են գալիք իրադարձության: Արդարն Վար- 
դանը չհաջողեց, Լնոնը թագավորեց, այժմ հերթը Միքայելին էր ն հետո 
Թովմասին: 

Այս անձերը բոլորն էլ հայ են, անգամ առաջատես կրոնավորը թվում է թե 
հայ էր: Երբ Լնոճը գրավեց գահը, պատմում են որ հիշեց վաճականի 
գուշակությունը ն շնորհակալության նվերներ ուղարկեց նրան: Սակայն, 
վանականը արդեն մեռել էր ն նրա խուցը բռնել էր մի ուրիշ մենակյաց, որի 
անունն էր Սմբատ ն ոչ Սաբբատիոս, ինչպես եղծում են մյուսները): 

Վարդ կեսարի փեսան նս մի հայ էր Սմբատ անունով, որի աճունը նս 
փորձում են հունացնել, գրելով Մաբբատիոսշ: 

Հիմք կա կարծելու, որ Սմբատ վանականի նախորդը նմանապես հայ էր 


1Ղի6օքի. Շօոէ, 26 ունի ՏնսրսԹճմ օծ, իսկ Օ6ո65., 3 ն Տյղոօօռ, 604, 2:«886:ւօ«, հայ անվան 
հունական ձն տալու համար: 


2 ՕՇՈՇՏԱԱՏ, 106. 

ն որ Վարդանի այցելած մենաստանը հայ հիմնարկություն էր: Հայ 
զորականը ասել է, թե վստահացել էր հետապնդելի քաղաքական գաղտնի 
ծրագիրը իր հայրենակից կրոնավորին: 

Միքայելի ծագումը մութ է: Նա Ամորիա քաղաքիցն էր, որ Անատոլիկյան 
թեմի կենտրոն էր ն հայտնի՝ Աթինգան կոչված աղանդավորներով: Կար ն 
աթինգաններին ն հրեության մոտիկ մի ուրիշ կրոնական համայնք: Կարծես 
թե խոսքը պավլիկյան աղանդի մասին է: 

Անհավանական չէ, որ Միքայելը պավլիկյան հայերից լիներ: Պատմա- 
գիրճերը ճրա ազգության խնդիրը թողնում են անորոշ, հիշում են միայն, որ 
Ամորիայի աղանդավոր հասարակությունիցն էր: Այն հանգամանքը, որ 
Միքայել ծառայել էր հայ զորավարի մոտ, ընկերակից էր մանկությունից 
Լնեոնին ն Թովմասին, ն հետո, ինչպես կտեսնենք, մնում է շրջապատված 
հայերով, իրավունք է տալիս ենթադրելու, որ արյունով ես մոտ էր հայերին: 
Գահի թեկնածուները սովորաբար հայեր էին դարեր շարունակ: 

Պավլիկյան համայնքից էր ճան Քրիսոքիր անձը, որ Բուկելլարյան թեմի 
զորավարն էր ն Տաճատ Անձնացու հաջորդը 790 թվականներին, Ա- 
լեքսիոս-Մուշեղի ապստամբության ժամանակ: Միքա յել Թլվատը հակառակ 
էր պատկերապաշտության ն անտարբեր դեպի պետական եկեղեցին: Եթե 
անտեսենք այն անհեթեթությունները, որ ուղղափառ պատմագիրները 
բարդում են ճրա վրա, մի բան կմնա ստույգ, որ նա խմորված է եղել 
պավլիկյան հակաեկեղեցական հայացքներով: 

Միքայելը թագ կապեց թե չէ Թովմաս զորավարը նրա դեմ ելավ ն երեք 
տարի անընդհատ կռիվ մղեց, կամենալով կորզել իշխանությունը: Թովմասը 
ծնվել էր Գազիրա կամ Գազյուրա ավանում, որի տեղը ճշտիվ հայտնի չէ, 
բայց հաստատ է, որ գտնվում էր Արմենիակյան թեմում՝ Իրիս գետի հովտում: 
Ենթադրվում է, որ արդի Թուրխալ քաղաքի մոտերն է եղել, Թոկատի ն Ամա- 
սիայի միջն: Լնռնը նս թվում է թե այս կողմերիցն էր: Նա Պիգրա քաղաքիցն 
էր: Պատմագիրների ասելով Պիգրան գտնվում էր Աճատոլիկյան թեմում: 
Այլուստ հայտնի չէ Պիգրա: Մեզ թվում է, թե շփոթություն կա ն խոսքը Պիգա 
ավանի մասին է, որ գտնվում էր Լիկոս (- Գայլ) ն Իրիս գետերի խառ- 
նարանի մոտ ն ցայժմ էլ պահել է հին անունը Ֆիդի։ Լնոնը ծառա յել էր Վար- 
դանի մոտ Անատոլիկյան թեմում: Նրան ուղեկցել էր Գուշակ կրոնավորի 
մոտ, որն ապրում էր նույն թեմում, այն է Փիլոմելիոն ավանում (մերձա- 
վորապես արդի Ակշեհիր քաղաքը Իկոնիայի երկաթուղային գծի վրա): Ասել 
է, թե Լնոնի կյաճքի սկզբնական շրջանը անցել էր Աճատոլիկյան թեմում: 
Գուցե այս է պատճառը, որ ճրա ծննդավայրը նս կարծել են ճույն թեմում: 

Թովմասի ազգությունը վիճելի է համարվում հնուց ի վեր: Արդյո՞ք հայ էր, 
թե սլավոն: Պատմական վկայությունները հակասական են ն գիտնա- 

կաններից ոմանք, առանց փորձելու հակասության աղբյուրը պարզելու, 
արտահայտվում են ի նպաստ սլավոն ծագման: 

Գենեսիոս պատմագիրը, որ ինքն նս հայի զավակ էր, ասում է 
դրականորեն, որ Թովմասը հայ էր, քէ ՃՊքիատնլան ծ )0Ն001 ն ման- 
կությունից ընկերակից Լնոնին: 

Նույն պատմագիրը, բերելով մի ուրիշ վարկած Թովմասի նախնական 
կյանքի վերաբերյալ, ն կամենալով բացատրել նրա հաջողությունը, տալիս է 
նրա նկարագիրը, ուր գովում է նրա բարի գծերը ն ասում, որ համակրելի էր, 
ընկերական ն քաղաքացի կրթությամբ, հակառակ որ, ավելացնում է 
պատմագիրը «Կռկյութանման էր ծագումով»` 7461 02501: աՆ «Փ 785612: 

Արդ Թեոփանեսի Շարունակողը, որ այս կետում ուրիշ աղբյուր չունի, 
քան Գենեսիոսը, կրկնում է սրա ասածները, ն այնտեղ, ուր Գենեսիոս ասում 
է, թե Թովմասը հայ էր, Թեռփանեսի Շարունակողը, փոխում է ն հայի տեղ 
դնում է սլավոնածին, 07442007/857. ն որպեսզի հավատ ներշնչե իր այս 
կարծիքին, ավելացնում է, որ սլավոնածինները ցրված էին շատ տեղ 
արնելքում: Իսկ ուր Գենեսիոս խոսում է սկյութանման ծագման մասին, 
Թեոփանեսի Շարունակողը այնտեղ գործ է ածում մի ուրիշ դարձված, «թեն 
ծագումով բարբարոս էր»: Իսկապես 02650: աՆ այլ բան չէ նշանակում, 
քան բարբարոս, մի մարդ, որ չի պատկանում հույն ցեղին: 

Թեոփանեսի Շարունակողը երնում է այստեղից այն եզրակացությունն է 
հանել, թե սկյութ ն բարբարոս նշանակում է իրապես սլավոն, քանի որ այդ 
ժամանակները հին սկյութական տափաստանները բռնված էին սլավոն ցե- 
ղերի կողմից: Նույն պատմագիրը խոստովանում է, որ ինքը անձամբ հա- 
վատում է Թովմասի սլավոն ծագման, «հիմն ունենալով ինչ ինչ գրություն»): 

Գրավոր աղբյուրի հիշատակությունը հակասում է նույն հեղինակի 
խորհրդածության, որ անում է Թովմասի մասին եղած զրույցների առթիվ ն 
ուր խոստովանում է որ այլ աղբյուր չկա, քան լուրեր ն ենթադրություններ: 

Պետք է կարծել, որ աղբյուրի ակնարկը վերաբերում է Գենեսիոսին, ռրից 
արդարն օգտվել է: Արդ քանի որ Թեոփանեսի Շարունակողի հաղորդու- 
թյունը Թովմասի սլավոն ծագման մասին արդյունք է Գենեսիոսի սկյու- 
թանման բառի կամայական մեկնության, միակ դրական վկայությունը մնում 
է այն, ինչ որ տալիս է Գենեսիոս թե Թովմասը հայ էր: 

Մեզ թվում է, որ Թովմասն ու Միքայելը Վարդանի փեսանմերն էին, նրա 
դուստրերի ամուսինները: Այս երնում է Միքայելի կենսագրական մի զրույցից: 


| Օ6ո6տ., 8. 
2 թոձ, էջ 32. 
3 Ղիօօքե. Շօու, 50 ն 53: 88 քյ 7/20ՓաՆ "ԽՓԽ ճլաս շծ Թ6ԹճւօԽ. ք. 50. 

Նույն երկու պատմագիրները պատմում են, որ Միքայելը սնվել ն մեծացել 
էր աթինգան կոչված աղանդավորների միջավայրում, մանկությունը անցել 
էր ախոռներում ն հետո մտել էր իր թեմի զորավարի մոտ ծառայության: 
Սակայն, թլվատության պատճառով հաջողություն չի ունենում ն զորավարը 
ուզում էր արձակել, երբ աթինգաններից մեկը, որ մտերիմ էր զորավարին, 
հայտնում է նրան, թե պետք չէ Միքայելին հեռացնել, որովհետն նրան ն իր 
ընկերոջը մեծ ապագա է սպասում ն, որ երկուսն էլ գահ պիտի բարձրանան: 

Զորավարը հավատում է այս մարգարեության ն անմիջապես մեծ 
խնջույք է պատրաստում ն հրավիրում Միքայելին ն ճրա ընկերոջը: Կերու- 
խումից հետո զորավարը ցանկություն է հայտնում, որ նրանք փեսա յանան 
իրեն, առնելով կնության իր երկու դուստրերը: Այդպես էլ լինում էլ: 

Տարակույս չկա, որ Աթինգան գուշակը ոչ այլ ոք է, եթե ոչ Փիլոմելիոնի 
վանականի մի ուրիշ պատկեր ն զրույցս՝ վաճականի ն Վարդանի դեպքի սի 
այլ վարկած: Վանականը, ինչպես ն իր հաջորդ Սմբատը պատկերա- 
պաշտության դեմ էին ն այս արդեն բավական է, որ վանականը նմանեցվեր 
Աթինգան աղանդավորի: Անանուն զորավարը հենց ինքը Վարդանն է: 
Միքայելի ընկերը, որի աճունը չէ հիշված, կամ Լնոնն է ն կամ Թովմասը, 
ինչպես դատելու է Փիլոմելիոնի զրույցից: Լնոնը չէր կարող լինել, որովհետն 
նճա ամուսնացած էր Արշավիր պատրիկի դստեր Թեոդոսիա յի հետ: Ուրեմն 
չէր կարող փեսա լինել Վարդանի: Մնում է ընդունել, որ Միքայելի ընկերը 
Թովմասն էր, հետնապես, սրանք էին Վարդանի փեսաները: Միքայելի կնոջ 
անունը Թեկլա էր, իսկ Թովմասինը՝ հայտնի չէ: 

Մեր այս մեկնությունը տալիս է ստույգ բանալին լուծելու Թովմասի 
վերաբերյալ առասպելները: 

Պատմում են, որ Թովմասն աննշան ն աղքատ տան զավակ էր, մի օր 
վճռում է գնալ մայրաքաղաք բախտ որոնելու ն հաջողում է մտնել մի ծերա- 
կուտականի մոտ սպասավորության: Մակայն, Թովմասն անազնիվ է 
գտնվում իր տիրոջ նկատմամբ, հանցավոր տարփանք տածելով նրա կնոջ, 
որի հետնանքով զրկվում է տեղից ն փախչում արաբների մոտ: 

Մինճույն պատմիչները գիտեն ն մի ուրիշ զրույց, որի համաձայն 
անաճուն ծերակուտականը ինքը Վարդանն է, ն Թովմասն ուրիշ անձ չէ, քան 
նա, որ Լնռնի ն Միքայելի հետ ուղեկցել էր Վարդանին հայտնի վանականի 
մոտ Փիլոմելիոնումշ: 

Եթե իրավ խոսքը Վարդանի մասին է, ստահոդ պետք է համարել այն 
լուրը, որպես թե Թովմասը փորձել էր արատավորել նրա կնոջ պատիվը ն 
ակամա փախուստ տվել: Խոտելի է այս պատմությունը, որովհետն Թովմա- 


| Օօոծո., 31: Ղեօօքե. Շօոէ, 44. 

սը Վարդանի հետ էր ն հավատարիմ մնաց նրա ապստամբության ժամանակ 
803 թվին մինչն վերջը, իր անձը հավասարապես փորձանքի ենթարկելով, ն 
հեռացավ ոչ Վարդանից, ա յԼ նրա անձնատուր լինելուց հետո փախավ, 
երկյուղ կրելով կայսեր վրեժխնդրությունից: 

Ժողովրդական երնակայության մեջ քաղաքական հանցավորի փա- 
խուստը ստացել է սիրային արկածի բնույթ, որպես թե Թովմասի փախչելու 
պատճառը եղած լինի իր տռփանքը դեպի զորավարի կինը: 

Թե որքան անհեթեթ է այս փաստաբանությունը, հազիվ թե պետք կա 
բացատրելու: Միրային որնէ զանցառության համար վտարվել հայրենիքից ն 
այն էլ կայսեր միջամտությամբ, խելքից դուրս բան է: Պարզ է, որ իսկությունը 
խեղաթյուրված է, մանավանդ, որ գիտենք փախուստի բուն քաղաքական 
հանգամանքը: Եթե ընդունենք, որ Թովմասն արդարն Վարդանի փեսան էր, 
ինչպես տեսանք վերն, այն ժամանակ սիրային ամբաստանությունը 
կներկայանա մեզ իր իրական լույսի մեջ: Ենթադրենք, որ Թովմասը, 
փախչելով հեռու արնելք արաբների մոտ, չէր կարողացել կամ չէր կամեցել 
կնոջը տանել իր հետ ն ուրեմճ կնաթող էր եղել տարիների ընթացքում, 
ապրելով արաբների մոտ օտարության մեջ: Կնաթողությունն արդեն 
ամուսնական խաբեություն է: Այս պարագան զրույցի մեջ այնպես է 
անդրադարձել, որպես թե Թովմասը գործել էր մի անբարոյական քայլ, մի 
սիրային սայթաքում, Վարդանի ընտանիքի հանդեպ, այսինքն` պատրել էր 
նրա կնոջ (իմա՛ ղստեր) ն փախել: 

Պատրաստվելով ապստամբության, Թովմասը հայտարարել էր արաբ- 
ներին, որ ինքը հսսսարակ ոմն չէ, այլ Իսավրյան տան վերջին շառավիղն է ն 
փախել Լ իր մոր Իրինեի ձեռքից, որ ուզում էր կուրացնել նրան, ն այժմ 
ցանկանում է տիրանալ հայրենի ժառանգության: Թովմասի շարժումը 
սկիզբն առավ 821 թվին, դեկտեմբեր ամսին: Կոստանդնի աղետը պատահեց 
797 թվին, ուրեմն Թովմասը փախած պիտի լիներ այս ժամանակ, որպեսզի 
հիմ ունենար ասելու, որ ինքն է Կոստանդինը: Մյուս կողմից, Թովմասի 
շարժումը սկսվեց 821 թվին դեկտեմբեր ամսին: Այստեղից պատմագիրներն 
այն եզրակացությունն են հանել, որ Թովմասը մնացել է օտարության մեջ 25 
տարի, 797 թվից մինչն 821 տարին, մինչդեռ նույն պատմագիրները վկայում 
են, որ Թովմասը մասնակցել էր Վարդանի ապստամբության 803 թվին, այլն 
Լնոնի գահակալելուց հետո 813 թվին նշանակվել էր Ֆեդերատնճերի 
տուրմարխ, այսինքն` օտարականներից կազմված Գնդի պետ, մի պաշտոն, 
որ երբեմն վարել էր ինքը Լնոնը նա յժմ նույն պատիվը տվել էր իր վաղեմի 
ընկերոջ Թովմասին: 

Այստեղից հետնում է, որ Թովմասն օտարության մեջ մնացած պիտի 
լիներ տասը տարի առաջ 803 թվից մինչն 813 տարին, ն ոչ թե քսան ն հինգ 

տարի, որ արվեստական հաշվի արդյունք է, Թովմասի փախուստի 
կարծեցյալ թվից, որ է Կոստանդնի կուրացման տարին մինչն նրա դարձը, 
այսինքն՝ 797-821 թվականների ժամանակամիջոցը: 

Ոմանք ուզում են պատմական արժեք տալ քսան ն հինգ տարվան ն հետ 
տանել Թովմասի փախուստը մինչն 788 թիվը, ենթադրելով, որ երկու անգամ 
մնացել է տասն ն հինգ տարի 788 թվից մինչն 803 թիվը, ն երկրորդ անգամ 
տասը տարի 803 թվից 813 թ.: Այդպես է կարծում Բրռի, անգլիացի հայտնի 
բյուզանդագետ ն նորերս մեռած: 

Սակայն, Թովմասն արաբների մոտ էր, երբ ծառացավ Միքայելի դեմ 821 
թվին, ուրեմն պետք է ենթադրել ն մի երրորդ փախուստ ն համապատասխան 
ժամանում արաբների մոտ: Այս ժամանումը, որքան ն տնած լինի, արդեն 
խանգարում է 25 տարվան հաշիվը: Բացի դրանից, եթե Թովմասի առաջին 
փախուստը դնենք 788 թվին, ստիպված ենք ընդունելու, որ այն ծերա- 
կուտականը, որի ընտանիքում տեղի էր ունեցել Թովմասի սիրային արկածը, 
Վարդանը չէր: Հարկավ, չէր կարող Թովմասը զինակից լինել մի մարդու, որի 
ձեռքից փախել էր օտարություն: Ծերակուտականը պետք է որ ուրիշ անձ 
լիներ այս դեպքում: 

Անգլիացի գիտնականի ենթադրությունը ներշնչված է գլխավորապես 
Միքայել կայսեր ճամակից, գրված Լյուդովիկոս Բարեպաշտին 824 թվին, 
այսինքն` Թովմասի ապստամբությունը խեղդելուց հետո: Թովմասի մասին 
Միքայելը գրում է. 

«Ոմն Թովմաս անունով անձը, նա որ լինելով ստորադրյալ մեծ պատ- 
րիկներից մեկի, այն ժամանակ, երբ իշխանությունը Իրինեի ձեռքին էր, 
խաբեություն է գործում իր տիրոջ նկատմամբ, այն է խառնակվում է իր 
տիրոջ կնոջ հետ ն փախչում պարսիկների մոտ: Այնտեղ մնում է հիշյալ 
Իրինեի ժամանակից մինչն Լնոնը, ուրանում է քրիստոնեական հավատը... 
հավատացնում է նրանց, որ ինքն է Կոստանդին, որդի Իրինեի, ն որ ուրիշ 
մեկն է զրկվել աչքերից ն ինքը փախել ազատվել է»2: 

Այստեղ ուշադրության արժանի է այն պարագան, որ Միքայելը չէ տալիս 
պատրիկի անունը ն Թովմասի ոճիրը իրական է համարվում ն գործված 
Իրինեի ժամանակ: 

Այստեղից անգլիացի գիտնականը այն եզրակացությունն է հանել, որ 
պատրիկը չէր կարող Վարդանը լինել: Սակայն, ճամակի մեջ չէ ասված, որ 
Թովմասը մնաց արաբների մոտ 25 տարի, որպեսզի կարելի լիներ 
փախուստը հետ տանել մինչն 788 թիվը, մի կերպ արդարացնելու համար 
կասկածելի տարեթիվը: 


| Թաջ, Բոջատ Քօոոո Քոոք1օ, 84, ծանոթ. 2: 
2 խռոտւ, 21Պ, 417. 

Միքայելին անպայման հավատալը վտանգավոր է: Բարեպաշտ կայսեր 
ուղղած նամակում, նրան հաճոյանալու համար, ստիպված է ծածկել կամ 
խեղաթյուրել ճշմարտությունը: Բավական է հիշել, որ Լնոնի սպանության 
մասին ասում է, որ մի քանի խռովարար զինվորների գործ էր, այնինչ ինքն էր 
իսկական հեղինակը: Միքայելը, անշուշտ, մեղանչում է դիտմամբ ճշմար- 
տության դեմ, աշխատելով թաքցնե: Թովմասի ով լինելը: Հակառակորդի 
արժեքը նսեմացնելու ճպատակով ուրաճում է, որ Թովմասն իր մոտ ծանոթն 
էր ն ընկերը ն անգամ քենենալը համաձայն մեր լուսաբանության: Ծածկում 
է. որ Թովմասը նշանավոր Վարդան զորավարի փեսան էր, ինչպես ինքը ե 
ուրեմն նույնանման իրավունք ուներ գահի թեկնածության: Արհամարհական 
դարձվածք է կիրառում նրա վերաբերմամբ: 

Հասկանալի է, որ պատմագիրները, որ ծանոթ էին այս նամակին, չեն 
կարողացել բացատրել Միքայելի տարօրինակ վերաբերումը իր ընկեր 
Թովմասին, քան ենթադրել, որ մանկությունից նրանք սիրելի չէին միմյանց: 

Իրինե թագուհին ընկավ գահից 802 թվին հոկտեմբերի 31-ին: Վարդանի 
խռովությունը պայթեց 803 թվին, հուլիսի 19-ին, ուրեմն մի քանի ամիս հետո, 
ն տնեց մինչն սեպտեմբերի 8, հազիվ ուրեմն երկու ամիս: Անհավանական է, 
որ 15 տարի առաջ փախած ն այդքան տարիներ օտարության մեջ դեգերած 
Թովմասը վերադառնար հայրենիք մասնակցելու մի ապստամբության ն 
իսկույն նեթ նորից փախչեր վերստին: Իսկ փաստ է. որ ճա մասնակցել էր 
ապստամբության Միքայելի ն Լնոնի ընկերակցությամբ ն փախել անհա- 
ջողությունից հետո, մինչդեռ իր երկու ընկերները դավաճանել էին Վար- 
դանին ն անցել հակառակ նողմը: Միքայել թաքցնում է այս կարնոր հան- 
գամանքը իր նամակում ն երնի ինքն է առաջինը, որ Թովմասի իախուստի 
քաղաքական բնավորությունը փորձում է վարագուրել սիրահարական 
անհեթեթ զրույցով: 

Թե հիրավի Թովմասի փախուստը կապ ուներ Վարդանի ապստամ- 
բության հետ, երնում է Սամուել Անեցու տեղեկությունից, որի համաձայն` 
«ՊԷ թուականին սուտ թագաւորն Թովմաս ի Կարնոյ քաղաքն եկն»: 
Միքայել Ասորին քաջածանոթ է Թովմասին, ն հիշում է երկու փախուստ. 
մեկը` Հարուն-ալ-Ռաշիդի օրով (786-809), նրա վերջին տարիները, մյուսը՝ 
Մամունի ժամանակ (813-833): Առաջին դեպքում տալիս է Թովմասի անունը 
ն հոր անունը, որ էր Մոսմար. եթե ճիշտ է ընթերցումը: Հայ թարգմանության 
մեջ բաց է թողնված, տարաբախտաբար, հոր անունը (էջ 362): Երկրորդ 
անգամ պատմում է, որ մի հոռոմ էր եկել Մամունի մոտ, խնդրում էր օգնել 
իրեն վերստանալ հայրենի թագը: Այս անանուն հոռոմը, հավանորեն նույն 
(Թովմասն է ն շփոթմամբ նրա երնումը արաբների մոտ հաշվում է 831 թվին, 
փոխանակ 821 թվին: 

Միքայելը իր նամակում ասում է, որ Թովմասն որպես թե ըմբոստացել էր 
տակավին Լեոնի ժամանակ: Այս վկայությունը նս կասկածելի է: Կա մի 
ուրիշ տեղեկություն, որի համաձայն Թովմասի ապստամբության շարժ- 
առիթն էր նախ` վրեժ լուծել Լնոնի սպանության համար ն երկրորդ՝ ելք տալ 
ն հագուրդ իր սրտմտության ընդդեմ Միքայելի: 

Թովմասը փախչելով արնելք, հաջողում է հակել իր կողմը «Հայաստանի իշ- 
խանությունը, Խաղտյաց իշխանությունը ն Արմենիակյան թեմի զորավարին»: 

Թե ինչ ուժերից էր բաղկացած Թովմասի բանակը, հայտնի է Միքայելի 
նամակից, ուր ասված է, թե Թովմասը «շարժվեց Պարսկաստանից, 
ունենալով հետը սարակինոսներ, պարսիկներ, իվերներ, հայեր, աբխազներ 
ն ուրիշ այլազան ցեղեր»շ: 

Եթե իրոք Թովմասի ձեռքի տակ եղել են սարակինոս ն պարսիկ ուժեր, 
պետք է կարծել, որ արաբական խալիֆի կողմեն տված օգնական գունդն էր: 
Պատմագիրնճերը, որ Թովմասի նկատմամբ ընդունակ են ամեն ինչ 
չափազանցելու, թվում են մի շարք ցեղեր ն ժողովուրդներ, որ Թովմասի 
բանակում լինել չէին կարող աշխարհագրական պայմանների հետնանքով: 
Այսպես, բացի հայերից ն պոնտական կամ կովկասյան մի քանի ցեղերից 
հաշվում են` հագարացի, եգիպտացի, հնդիկ, պարսիկ, ասորեստանցի, 
կաբիր ալան, վանդալ, սլավոն, հոն ն գոթ ժողովուրդներ:: 

Այստեղ թված են գրեթե բոլոր այն ժամանակ հայտնի ժողովուրդները: 
Անխոհեմություն կլիներ որնէ պատմական արժեք տալ այս շարանին: 
Միքայելի նամակի «ն մնացյալ այլազան ցեղերը» խոսքը առիթ է տվել 
պատմագիրներին ցուցադրելու իրենց աշխարհագրական գիտությունը 
ավելի մեծ չափով, քան պահանջում էր Թովմասի բանակի կազմը: 

Առասպելական չափազանցությունները մի կողմ թողած, Թովմասի բա- 
ճակը բաղկացած էր Հայաստանի, Խաղտիքի ն Արմենիակյան թեմի ու- 
ժերից: Շհճժ861 զստծ քօոտ ոօութո Շտնօտտատ 1ոօօնէ ասելով, նամակը հաս- 
կանում է Պոնտոսի եզրածիր տարածությունները մինչն Կովկասյան լեռ- 
նաշղթան: Այստեղ Խաղտիքը փոխարինում է հին Լազիկա, որ Տրապիզոնից 
ձգվում էր մինչն Աբխազիա: 

Թեն Միքայելն իր նամակում Խաղտիքը կոչում է ժեօճխտ, բայց դժվար 
թե այդ ժամանակ Խաղտիքը վարչապես կազմակերպված միություն 
ներկայացներ: Խաղտիքը թեմ դարձավ Միքայելից հետո նրա որդու ն 
հաջորդի` Թեոփիլոսի օրով: Մինչ այն մտնում էր Արմենիակյան թեմի մեջ 
այն մասով, որ պատկանում էր կայսրության: 


1՛հօօքհ. Շօոէ, 50. 
Հ Խոտ, 21, 417. 
3 ՕՇոօտ., 32: Ղիօօբե. Շօոէ, 55. 

Ճողծուծ ժաշճխտ՝ Հայաստանի իշխանություն, թե զորավարություն, նս 
մութ է թե իրապես ի՞նչ է նշանակում: Թովմասի ապստամբության ժամանակ 
Հայաստանում իշխում էին Աշոտ Սսակերը նեն իր եղբայր Շապուհը: Հա- 
վանական է, որ եթե ոչ Մսակերը, գեթ Շապուհը, որ տիրում էր Մպերի 
շրջանում, աջակցություն ընձեռած լիներ Թովմասին որեէ կերպ: 

Արմենիակյան թելի ժա. կամ զորավարը նմանապես հարել էր Թովմա- 
սին: Ո՞վ էր այդ զորավարը, դժվար է ասել: Բայց որ արդարն նճա Թովմասի 
հետ է եղել, երնում է նան այն բանից, որ հանվում է պաշտոնից: Ապստամ- 
բական շարժումը մեծ ծավալ էր ստացել, բոլոր թեմերը հարել էին 
Թովմասին, բացի Արմենիակյան թեմից: Այս երնույթը բացատրելու է 
նրանով, որ Միքայելը հայ զորավարին հեռացրել էր ն նրա տեղ նշանակել 
ոմն Օլբիանոսի (- Աղբիանոս): Հարնան Օփսիկյան թեմը նս հանձնել էր 
Կատակիվլ(աս)-ին, որ իր եղբոր որդին էր: Կայսեր հավատարիմ էին մնացել 
նույնպես Քրիստափորոս մագիստրոսը իր երկու որդիներով, որոնց 
անուններն էին Վարսակ(իոս) ն Նասոր, ԹճոտճեւօՏ, ԻՎՅՏօւ: Անուններն 
արնելյան բնույթ ունին: 

Երբ Թովմասը հաղթական ոգնորությամբ մոտեցավ մայրաքաղաքին ն 
պաշարեց, Միքայելի հետ կռվում էին ճերսից ճրա դեմ հիշյալ Օլբիանոսը ն 
Կատակիվլասը: Թվում է, թե Արմենիակյան ն Օփսիկյան զորքերը լքել էին 
նրանց, թերես, համակրանք ցույց տալով շարժումին: Սակայն երնում է, որ 
այս երկու զորավարներն իրենց գճդերովն էին Միքայելի մոտ: 

Երկուսից մեկը, կամ հիշյալ թեմերի զորքերը անցել էին Թովմասի կողմը, 
կամ իրենց զորավարների հետ քաշվել էին մայրաքաղաք: Այլապես 
Թովմասը չէր կարող Արմենիակյան թեմի վրայից անցնել անարգել ն 
հարձակվել մայրաքաղաքի վրա: 

Թովմասին զինակից էր նան Գրիգոր Պտերոտես կոչված զորավարը, որ 
Լնոն թագավորի քեռորդին էր: Երբ տեսավ, որ պատերազմը երկարում է, 
Գրիգորը վճռեց թողնել Թովմասին ն անցնել Միքայելի կողմը, որպեսզի 
փրկել կարենար իր կնոջը ն որդիներին, որ Միքայելի ձեռքին պատանդ էին: 
Թովմասը զգաց վտանգը ն սպանել տվավ Գրիգորին: 

Թովմասի խռովությունը տնեց երեք տարի 821-824 թթ.: Հաջողությունը 
մեծ էր ն անշուշտ, պիտի հաղթանակեր ն գահը գրավեր, եթե ետնից 
չհարվածեր անակնունելի կերպով բուլղարական թագավորը Մորտագոն, որ 
մեծ զորքով եկավ Թովմասի դեմ ն փրկեց Միքայելին վերահաս անկումից: 

Թովմասին կողմճակից էին նան երկու զինվորականներ Քիրեաս ն Գա- 
զարենոս, որոնցից երկրորդը կոչվում էր Կոլոնիացի: Ասել է, թե ծնված էր 


1Ղիծօքե. Շօոէ, 67. 
2 Եւ. 57: ՃծճՂւծօ06 ճշանակում է այստեղ քրոջ որդի ն ոչ եղբոր: 

ԼԶՎբ Աւագ աւո ագայ Վո գա ա--ատատտաա ԿԱ-Կ-ակրթկաաայագացպատատտաաատապատաոոս»---- 


Պոնտոսի Կոլոնիա քաղաքում, (արդի Շապին-Կարահիսար): Սրանք գոր- 
ծում էին Կաբալա ն Սանիանա վայրերում ն Թովմասի անկումից հետո շա- 
րունակեցին իրենց խռովարար գործունեությունը: 

Կարծում են, որ Սանիանա գտնվում էր Անկյուրայից հարավ-արնելք 
Ալիսի աջ ափին, իսկ Կաբալա` Իկոնիայից հյուսիս-արնմուտք): Սակայն 
թվում է, թե ավելի հիմ ունինք որոնելու Կոլոնիայի շրջանում: Միքայելը խոս- 
տացել էր նվիրել Գազարենոսի ծառային, եթե դավաճաներ իր տիրոջ, Սա- 
նիանա ն Նեո-Կեսարիո եպիսկոպոսությունըշ: Այստեղից հետնում է, որ Սա- 
ճիանա մոտ պիտի լիներ Նեո-Կեսարիային (արդի Նիկսար): Ենթադրում 
ենք, որ Գազարենոսի Սաճիանան կապ չունի Գալատիայի համանուն բեր- 
դի հետ ն հավանորեն այլ բան չէ, եթե ոչ արդի Ճանիկի կամ Ջանիկի շրջա- 
նը ն սրա հին անունը, որ նշանակում է Ճաների երկիր: Ճան, հնում սան, 
այժմյան լազ ժողովրդի անունն է: Կաբալա նս որոնելու է նույն կողմերը, 
Խաղտյաց աշխահի ն Փոքր Հայքի սահմաններում: Սպերի շրջանում կար 
համանուն տեղ, հայտնի ոսկու հանքերով: Թվում է, որ Փոքր Ասիայում տա- 
րածված անուն է եղել ն կարող էր նույճանուն տեղ լինել ն հիշածս շրջանում, 
քանի որ Թովմասի գործունեության կովանն էին հայ-պոնտական երկրները: 

Այս հանգամանքը բնավ նպաստավոր չէ Թովմասի սլավոն ծագման տե- 
սության: Ապստամբը եկավ Կարին ն կազմակերպելով հայ, խաղտ ն 
Արմենիակյանճ դժգոհ տարրերը, նրանց վրա հենվելով, գլուխ բերեց մի մեծ 
քաղաքական ն հասարակական շարժում: Օտարական, տեղական պայ- 
մաններին ն ժողովրդին խորթ մի սլավոն, չէր կարող ոչ վստահություն 
ներշնչել ն ո՛չ համակրություն գեթ այն չափով, որ անհրաժեշտ էր մեծա- 
ծավալ ն տնուն ամբոխային ըմբոստության համար: 

Սլավոնները բյուզանդական Արնելքի մեջ դեր չեն կատարել երբեք ան- 
հատապես ն թե հավաքաբար: Ամբողջ պատմության ընթացքին հայտնի չէն 
ոչ մի դեպբ, ուր սլավոնը դուրս գար քաղաքական ասպարեզ Փոքր Ասիայի 
մեջ: Մինչդեռ սովորական երնույթ է հա յերի գրեթե անդադրում խիզախումը 
կայսերական թագի շուրջը, սկսված Հուստինիանոսի դարաշրջանից: 

Թովմասը ծնված էր պոնտական հողերի այն մասում, որը հնուց բռնված 
էր զանազան փոքր ցեղերով: Սրանք դյուրությամբ չէին ենթարկվում քա- 
ղաքակրթության, ուստի ն համարվում էին բարբարոս: Նույն համբավն 
ունեին ն սկյութական ցեղերը: Ուշադրության արժանի է, որ Ս. Գրքի մեջ 


1 Թրոոտր), 518 Խնոօռ 248, 359. 
2 Ղեօօբե. Շօու, 72. 

հունարենի սկյութ անվան դեմ հայերենը ունի Խաղտիք: Ուրիշ անգամ նույն 
բառը թարգմանած է խուժ ն գուժ, այսինքն՝ վայրենի, բարբարոս): 

Հասկանալի է, թե ինչու Թովմասը, լինելով Խաղտյաց աշխարհից կամ 
դրացի, կոչվում է սկյութացի կամ բարբարոս: Այստեղ սկյութացի բառը ուրիշ 
բան չէ նշանակում քան խաղտյացի, Խաղտյաց աշխարհից: 

Հարկավ, պատմագրի բերանում այս մի վիրավորական կոչում է, մի 
հայհոյանք Թովմասի հասցեին: Այս բնավ չի պատասխանում իսկության, 
քանի որ Թովմասը, ինչպես որ նույն պատմագիրն է վկայում, բարեկիրթ էր ն 
քաղաքացի կենցաղի ն բարքի տեր: Նրա արտասովոր հաջողության 
պատճառներից գլխավորը հենց բարեկրթությունն է համարում, որ նրա 
անձին տալիս էր որոշ հմայք ամբոխի աչքին, մինչ Միքայել կայսրը զուրկ էր 
այդ հատկություններից: 


ԻՄ 

Թովմասի հարուցած մեծ շարժումը նշան էր, որ Միքայելը ժողովրդական 
չէր ն չէր վայելում ընդհանուրի համակրությունը: Քաղաքական ոճիրները 
արդարանում են կամ մեղմանում են ստեպ, ճայելով թե իրենց հեղինակները 
որչափ գերազանց են զոհերից: Միքայելի գործած սպանությունը դատա- 
պարտելի էր, քանի որ ինքը ոչ մի կետում չէր կարող հավասարվել իր 
ճախորդին` Լնոն Հային: Սա նշանավոր գահակալներից էր, օժտված բազ- 
մակողմանի ընդունակություններով: Պատերազմի դաշտում առաջնակարգ 
զորական էր, պետական ասպարեզում` վարչական մեծ կարողությունների 
տեր: Նրա արդարադատության մասին առասպելներ էին պատմում, իսկ 
կրոնական ջերմեռանդությունը անվիճելի էր, հակառակ որ պատկերամարտ 
լինելով չէ խուսափել հակառակորդների աճլուր լուտանքից: Զերծ էր ար- 
ծաթասիրության տարածված արատից, ն առատաձեռն էր: Նիկեփոր 
պատրիարքը, որ քնքույշ սեր չուներ բնավ դեպի Լնտնը ն չէր կարող ունենալ, 
որպես կատաղի հակառակորդ նրա եկեղեցական քաղաքականության, որի 
պատճառով ն գահընկեց էր եղել, երբ լսեց Լնռնի մահը, գոչեց. «պետությունը 
կորցրեց մի մեծ, թեն ամբարիշտ, պետական մարդ»: 

Մեծագույն գովասանք, որ կարելի էր լսել մի թշնամուց: 

Այսպիսի մի արժանավոր անձի սպանությունը, բնական է, դժվար 
կացություն պիտի ստեղծեր սպանիչ Միքայելի համար: Առանձին շրջա- 
ճնկատություն էր հարկավոր ն խոհեմություն, որ կարենար վայելել իր հան- 
ցագործության արդյունքը: 

Միքայել Թլվատը խստությամբ չվարվեց Լեռնի ընտանիքի հետ: Լնոնը 

| ԲՄակ., Դ, 47՝ «Թեպետ առաջի Խաղտյաց դատ վարեին»: Գ Մակ., Է, 3` խուժ ն դուժ: 

2 ՕՇո68., 17: Ղեօօբե. Շօոէ, 30. 

իր նախորդի Միքայել Ռանգաբեի որդիներին ներքինացրել էր ն վանական 
դարձրել: Նրանցից մեկը հետագայում պատրիարքական գահը բարձրացավ 
Իգնատիոս անունով: Միքայելը բավականացավ նույն պատիժը տալով ն 
Լնռնի որդիներին: Կրտսերը` Թեոդոսը մեռավ, չդիմանալով ծանր գործո- 
ղության, իսկ Վասիլը ն Գրիգորը մեծ անուն վաստակեցին եկեղեցական 
ասպարեզում իրենց առաքինի վարքով ն 847 թվին երկուսն էլ թեկնածու էին 
պատրիարքական աթոռին, երբ առավելություն տրվեց հիշյալ Իգնատիոսին, 
անշուշտ, այն պատճառով միայն, որ Լնոնի պատկերամարտության ստվերը 
տակավին ծանրանում էր որդիների վրա: 

Մեճաստան ղրկվեցին նան ւնոնի մայրը ն կինը, կայսրուհի Թեոդոսիան: 
Լնեռնի ավագ որդու անունն էր Սմբատ, որ Ավգուստոս, այսինքն` թագա- 
ժառանգ էր հռչակվել ն այս առթիվ վերակոչվել էր Կոստանդին: 

Ուրիշ անգամ հիշվում է, որ Կոստանդինը վերակոչվել էր Վասիլ2: 
Անշուշտ, սխալմունք է: Այս Կոստանդին վերակոչյալ Վասիլ որդու մասին 
պատմվում է, որ ներքինացումի գործողության ժամանակ կորցրեց խոսելու 
ընդունակությունը, բայց հետո ողջացավ շնորհիվ Գրիգոր Աստվածաբանի, 
որի պատկերը կրում էր իր կրծքին (արդյո՞ք խոսքը Աստվածաբանի մասին 
է, թե Լուսավորչի): Լնռնի մայրը, կինը ղրկվեցին Տերանց (45070:Ժ6.) 
վանքը, իսկ որդիները՝ Պրոտեն կղզին: 

Միքայել Թլվատը ջանաց մոտենալ հայ շրջաններին, որոնք, անշուշտ, 
չէին կարող համակրել իրենց ազգակցի սպանողին: Նրանց իրեն քաշելու 
հուսով Միքայելը դիմեց խնամիական միջոցի: 

Տեսանք, որ Մանուել Մամիկոնյանը առաջնակարգ դեմք էր ն Արմե- 
նիակյան թեմի զորավարն էր Լնոնի ժամանակ: Արմենիակյան գունդը 
վտանգավոր էր Միքայելի համար ն կարող էր նրա բոլոր հաշիվները 
խառնել: Հարկավոր էր սպառնալիքը չեզոքացնել: Միքայելը որոշեց խճա- 
միանալ Մանուելի տան հետ: Մանուելի ավագ եղբայրն էր Մարինոսը, որի 
դուստր Թեոդորան հայտնի էր իր սքանչելի գեղով ն, թերես, ծանոթ ար- 
քունիքին Լնոնի օրերից: 

Կայսրը ընտրեց նրան հարս իր որդու Թեոփիլոսի համար: Եթե ճշմարիտ 
է մեր ենթադրությունը, որ Միքայելի կինը Թեկլա Վարդանի դուստրն էր, 
ուրեմն հայ, առավել նս հասկանալի կդառնա Թեոդորայի ընտրությունը: 

Թեոդորան միայն իր գեղեցկության չէր պարտ այն մեծ բախտը, որին 
արժանացավ, այլն իր տոհմի քաղաքական ն պետական կշռին: Թեոդորան 
երեք քույր ուներ ն երկու եղբայր: Քույրերն էին Կալոմարիա կամ Գեղանի 
Մարիամ, Սոփիա ն Իրինե, եղբայրները Վարդաս ն Պետրոնաս: 


1 Ղիօօքե. Շօոէ, 41: Օօ165., 26. 
2 ւմ, 47. 

աաախաաակաաաը: 8. 8:ֆո 


Թեոդորայի ամուսնությունը տեղի ունեցավ Միքայելի գահակալությունից 
մի քանի ամիս հետո: Հները շփոթելով ավգուստության ն ինքնակալության 
տարեթվերը, կարծել են, սոր Թեոփիլոսն ամուսնացել է իր ինքնակալության 
առաջին տարին` 829 թվին, հոր մահից հետո: Այս շփոթությունը չէր 
ճերդաշնակում պատմագիրների այն վկայության, թե 837 թվին Թեոփիլոսն 
ուներ արդեն չափահաս դուստր, նշանված Ալեքսիոս-Մուշեղի հետ: Նոր 
ժամաճակվան քննադատներին էր վերապահված ճշտել պսակադրության 
իսկական տարեթիվը: Վենետիկի դուքս Հուստինիանոս Պարտիկիակը թողել 
է կտակ թվագրված՝ «Ինդիկտիոնի յոթներորդ տարին Միքայել կայսեր՝ ին- 
ճերորդ ն Թեոփիլոսի՝ ութերորդ»: Ինդիկտիոնի յոթերորդ տարին համապա- 
տասխանում է 829 թվին (մինչն սեպտեմբեր): Միքայելը գահ էր բարձրացել 
820 թվի դեկտեմբերի 25-ին: Հետնապես 829 տարին իրոք, նրա իններորդ 
տարին է: Եթե նրա իններորդ տարին հավասար է Թեռփիլոսի ութերորդին, 
նշանակում է Թեոփիլոսի առաջին տարին է 821 թիվը:: 

Գիտենք, որ պսակադրությունը ն թագակապությունը կատարվել են 
միաժամաճակ՝ Հոգեգալստյան օրը2: Զատիկը 821 թվին, մարտի 24-ին էր ն 
Հոգեգալուստը՝ մայիսի 12-ին, երկուշաբթի օր: 

Ասել է. թե Միքայելը հազիվ գահ բարձրացած, շտապել է թագաժառանգ 
հռչակել իր որդուն` Թեռփիլոսին: Ճիշտ նույն օրը տեղի է ունեցել ն 
Թեոդորայի պսակադրությունը, այն է 821 թվին, մայիս ամսին: 

Եթե ենթադրենք, որ Թեոդորան այդ ժամանակ մոտ 16-17 տարեկան էր, 
ծնունդը պիտի տանենք մինչն իններորդ դարու սկզբի տարիները: Այս հաշվով 
ն նրա հայրը Մարինոսը ծնված պետք է լիներ առաջ, քան 780 թվականները: 

Հույն եկեղեցին հոկտեմբերի 13-ին տոնում է Նիկետասի հիշատակը: Սա 
պատկերամարտության զոհերիցն էր ն կենսագրության մեջ ասված է, ռր 
Կ. Պոլիս էր եկել 780 թվականին, ծնվել էր Պափլագոնիա 763 թվին, ն որ կա- 
րնորն է, համարվում էր Թեռդորայի ազգական, ուրեմն հայ ծագումով:: Ասել 
է, թե Նիկետաս Սամիկոնյան տանիցն էր ն Մարինոսի մերձավորը, ն 
որովհետն ծնված էր 763 թվին Պափլագոնիա, հետնապես Մարինոսի ն 
Մանուելի տունը հաստատված էր Արմենիակյան թեմում, ութերորդ դարի 
կեսին: Անհիմն չէ ենթադրել, որ նույն ժամանակվան Հայաստանում 
ծավալվող կուսակցական պայքարի հետնանքով է, ռր այս ընտանիքը 
քաշվել է կայսրության սահմանները: 


| Թօրոտուռ, ՏԼօՈՅ ձ4օօստօուն ձլ ՊՇրօշլ2. 1, 348: Միայն րնագրի 18-րդ տարին ուղղելու է 
8-րդ, համաձայն Բրուկի՝ 872. 2 64Լ., 2, 542. 

2 Օօօոջ.. 790. 

3 Ճշր Տտոօօոռո, 111, 448. Բնագիրը աղավաղված է. պետք է կարդալ Փճօ1 ծծ ՃՍ: (ն 
ոչ ՕՍ-ծն) ճոծ)ՕՆՕՆ ԲԼԽԱԼ, ԹօծԺքՃ (ն ոչ 85060Ք62). 

Միքայելի հաշվով, գեղանի Թեոդորան, Արմենիակյան թեմի զինվորա- 
կան նշանավոր ընտանիքի զավակը, Մանուել Մամիկոնյանի եղբոր 
դուստրը, իր հարսնությամբ արքունիք պիտի բերեր հայրենի համակրու- 
թյունը ն մեղմացներ Լնոն Հայի սպանիչի հանցավորությունը: 

Միքայելը բայց ն այնպես անպատուհաս չմնաց: Թեոդորայի պսակից մի 
քանի ամիս հետո պայթեց Թովմասի ապստամբությունը նույն տարվա 
վերջին ամսին ն տնեց երեք տարի մինչն 823 թիվը: Թովմասի անկումից 
հետո, տեսանք, խռովությունը շարունակեց դեռ մի տարի հուզել ընդհանուր 
խաղաղությունը ն դադրեց 824 թվին: 

Միքայելը չորս տարի թագավորելուց հետո, կորցրեց իր առաջին կնոջը ն 
երկրորդ անգամ ամուսնացավ Եվփրոսինեի հետ: Հունական օրենքով 
որպես թե կրկնապսակ թագավորը իրավունք չուներ իշխելու, ուստի նա 
թագը զիջավ իր որդուն:: 

Վերջին տեղեկությունը, որ կատարյալ առասպել է, ծագել է նրանից, որ 
Թովմասի ապստամբությունը խեղդվել էր 821 թվին, ուստի Թեոփիլոսի թագա- 
վորությունը, հաշվել են այս տարուց: Միքայելը, իրոք, վերամուսնացավ Եվ- 
փրոսինեի հետ, բայց այս առթիվ նա չհրաժարվեց գահից: Իսկ որ կրկնա- 
պսակը որպես թե իրավունք չուներ թագավորելու, ստույգ չէ: 

Եվփրոսինճեն միանձնուհի էր: Վերջին Իսավրյան կայսեր Կոստանդին 
71-ի դուստրն էր: Մայրը, Մարիամը հայ էր, ամուսնուց բաժանվելով վանք էր 
քաշվել իր դստեր Եվփրոսինեի ընկերությամբ: 

Այժմ Միքայելը բռնի հանեց մենաստանից ն կնության առավ Եվփրո- 
սինեին: Նպատակն էր, անշուշտ, օրինական կերպարանք տալ գահի 
հափշտակության: Հանգած տան վերջին շառավիղի Եվփրոսինեի հետ նա 
տիրանում էր ն Իսավրյան թագին որպես օրինավոր ժառանգ: Այլ իմաստ 
չուներ ճան ապստամբ Թովմասի խաբեբա հայտարարությունը, թե ինքը ոչ 
այլ ոք է, եթե ոչ Կոստանդին "1 կայսրը ն փախել ազատվել է մոր ձեռքից ն 
ուզում է վերագրավել կորցրած գահը: 

Արդյոք Թեոդորայի հարսնությունը փրկեց Միքայելին Արմենիակյան 
զինվորական տան թշնամությունից, դժվար է որոշ բան ասել: Թովմասի 
շարժման ժամանակ Արմենիակյան թեմի զորավարն էր ոմն Օլբիանոս: 
Մինչդեռ սպասելի էր նույն պաշտոնում տեսնել Մանուելին: Լնոն կայսեր 
պատմության մեջ հիշվում է, որ Մանուել նշանակվեց զորավար Արմե- 
նիակյան թեմիշ: Իսկ Միքայելի որդու Թեոփիլոսի պատմության մեջ նույն 
պատմագիրն ավանդում է, որ Լնռնի օրով Մանուելը Աճատոլիկյան թեմի 
զորավար էր: Կամ ընդունելու է, որ վերջին վկայության մեջ Անատոլիկյանի 


Խնօիճ1 16 Տյուօո, Հժ. ԸհճԵօէ թ. 72. 
2 Ղիօօբե. Շօու, 24. 

հիշողությունը սոսկ սխալ է փոխանակ Արմենիակյանի, կամ որ, իրոք, 
Արմենիակյան թեմից տեղափոխվել էր Անատոլիկյանը Միքայելի օրով: 

Մանուելի կյանքը ընդհանրապես մութ է: Հայտնի չէ, թե ե՞րբ ն ինչի՞ց 
ստիպված փախչում է արաբների մոտ ն հետո վերադառնում: 

Պատմում են, որ պատճառը պալատականների քսությունն էր: Մանուել 
մեծամեծ ծառայություն էր մատուցել Թեոփիլոսին, փրկելով նրան մահվան 
ճիրաններից արաբական մի արշավանքի ժամանակ: Արաբներն արդեն 
շրջապատել էին կայսրին ն գերի պիտի վերցնեին, երբ հանկարծակի 
Մաճուելն առաջ նետվեց, ձայնելով իր զինվորներին. «տղայք, ամաչեցեք 
մեղուներից, որոնք իրենց թագուհու սիրուն համար թռչում են նրա ետնից»: 

Ասաց ն սլացավ թշնամու վրա փրկելու իր կայսեր, որպես մի «առյուծ, որ 
կռվում է իր կորյունների համար»: Ճեղքեց արաբական գիծը ն մոտենալով 
կայսեր, գոչեց. «ո՛վ թագավոր, հետնիր ինձ, դիակների վրայից ճանապարհ 
կհորդեմ քեզ համար»: 

Թեոփիլոսը դանդաղում էր: Մանուելը քանի անգամ հիշեցնելուց հետո 
վերջապես մոտեցավ, բռնեց նրա ձիու սանձից, ն սպառնալով որ ինքը 
կսսլանե, եթե չհնազանդվի իրեն, քաշեց հանեց թշնամիների միջից ն 
այսպիսով փրկեց նրան գերվելու խայտառակությունից: 

Կայսրը երախտագիտորեն մեծամեծ պատիվների արժանացրեց Մա- 
ճուելին ն հաճախակի կոչում էր նրան «բարերար ն փրկիչ»: 

Սաճնուելի դիրքը չար նախանձ շարժեց պալատականների շրջանում: 
«Եվ այն մարդը,- նկատում է պատմագիրը,- որ ճակատել էր բյուրավոր 
թշնամիների դեմ ն ազատել իր թագավորի կյանքը, ընկճվեց մի քանի վա- 
տահոգի անձանց քսության առաջ»: Կայսերական մի մատռվակ, որ առաջ 
ծառա էր եղել Մանուելի մոտ, նախազգուշացրեց նրան: Մանուելը բարվոք 
համարեց տեղի տալ չարության ն հեռանալ արքունիքից: Մինչն իսկ թողեց 
կայսրության սահմանները ն ծածուկ փախավ արաբական դուռը): 

Մի ուրիշ աղբյուր, որ Մանուելին անվանում է ամենից հռչակված զո- 
րավարն ամբողջ Արնելքի մեջ ն շատ հարգված թագավորի կողմից, պահել 
է մեզ նրա բանսարկուների անունները: Կայսեր ականջին շշնջողը Վասիլ 
անունով մի անձն էր, որ գործում էր սակայն ուրիշ, ավելի ազդեցիկ, մարդու 
թելադրությամբ: Դա Միրոնն էր, հաղորդակցության լոգոթետը ն Պետրոնասի 
աները: Պետրոնասը Մանուելի եղբորորդին էր ն թագոփու եղբայրը: 

Թեոփիլոսի միտքը պղտորել էին, թե Մանուելը որպես թե ձգտում է գահի 
ն այս ուղղությամբ գաղտնի աշխատանքներ է կատարում: Արքունի մա- 
տրռվակի բարեխոսությունը այստեղ վերագրվում է թագավորի առաջին 
հանդերձապահին` պրոտովեստիարիոսին, որի անունը Լնոն էր: Սա չի 


| ՕՇր6տ., 61: Ղհծօբե. Շօոէ., 116 ն 118. 

հաջողում ցրել անհիմն զրպարտությունները ն Մանուելը, անզոր կռվելու 
ստոր մեքենայությանց դեմ, ստիպվում է հեռանալ պալատից ն փախչել 
Ասորիք, այնտեղից ամիրապետի դուռը|: 

Թեոփիլոսը հետո զղջաց ն միջոցներ ձեռք առավ հետ բերելու 
հռչակավոր զորավարին: 

Մանուելի կյաճքի մեջ մութ գծեր շատ կան: Փախուստի պատմությունը 
նրանցից մեկն է: Տակավին հնում տարաձայնություն կար այն մասին, 
արդյոք Թեոփիլոսի ժամանա՞կ է տեղի ունեցել փախուստը թե նրա հոր 
Միքայել Թլվատի: Ոմանց ասելով, Մանուելը փախել էր «Միքայելի օրով 
կամ ատելությունից ն կամ երկյուղալով նրա հին թշնամությունից»2: 

Հայ տեղեկությունները, որ անտես են արված հարցովս զբաղված Ցո- 
րագույն գիտնականների կողմից, ուժ են տալիս վերջին վարկածին: Լեոնի 
սպանությունից հետո, ասում է հայ պատմագիրը. «Թագատրեաց (-եա՞լ) 
Միքայէլն, ելանէր ի խնդիր մեծ զօրավարին Մանուէլի Մամիկոնենոյ. եւ նո- 
րա աճապարեալ հարիւր ն յիսուն արամք անկանի ի Կամախ եւ անտի առ 
Մամուն իշխանն Իսմայէլի, որ սպանեալ զեղբայրն Մահմէտ ինքն տիրէր 
Տաճկաց: Եւ նորա յոյժ պատուեալ զնա, կտրեաց ռոճիկս աւուրն հազար 
երեք հարիւր եւ վեց կշիռ արծաթոյ եւ զայլ օր ըստ օրէ պարգեւս անչափ եւ 
անկշիռ»:: 

Այս տեղեկությունը խիստ արժեքավոր է, որովհետն ծագում է Շապուհ 
Բագրատունու կորսված երկից, որից քաղել է Վարդանը: Շապուհը ոչ միայն 
անցքերին ժամաճակակից էր, այլն լիճելով իշխող տան անդամ մոտեն 
ծանոթ էր քաղաքական իրադարձությանց: Ըստ օտար աղբյուրների, 
Մանուելը փախել է արաբների մոտ Կիլիկիա-Ասորիքի վրայից, մինչդեռ հայ 
պատմագիրը գիտե որ հալածական իշխանը եկել է նախ Կամախ: 
Հայաստան, հետո միայն անցել է արաբների մոտ: Գիտե որ փախել է Մի- 
քայելի օրով ն մեծ ընդունելություն գտել ամիրապետի կողմից: Թոշակի 
խնդիրը ես ցույց է տալիս, որ մեր պատմագիրը իրազեկ աղբյուրից է քաղել 
իր տեղեկությունները: 

Այս դեպքում նախանձի ն բանսարկության պատճառանքը ընկնում է: 
Փախուստի բուն շարժառիթը մնում է որոնելի: Ամենից հավանականն է 
ենթադրել, որ Թովմասի շարժման խառն է եղել Մանուելը գործով թե լոկ 
համակրանքով: Խռովությունը զսպելուց հետո է, որ «Միքայէլ ելանէր ի 
խնդիր մեծ զօրավարին Մանուէլի»: 


1ՕՇօջ., 796: Տրածօո, 632. 
2 Ղեօօքե. Շօոէ, 121. 
3 Վարդան, էջ 77-78: 

Լան. Լ. Լ Լ պատան «յադ. 1 աո «Հաաա ՀՄ Բ--ռո-- աառոտո - 


Հիմ չկար վստահելու հանցապարտ կայսրին, ուստի ն հայ զորավարը 
խույս տվավ իր հայրենիքը: Եթե ճիշտ է այս ենթադրությունը, Թովմասի 
շարժումի հայկական բնավորությունը մի նոր ապացույց է ստանում 
Մանուելի մասնակցությամբ: 

Մի ուրիշ հայ պատմագիր հիշելով Միքայելի կռիվը Թովմասի հետ ն 
վերջնիս պարտությունը հայոց 272 (- 823 հ. Ք.) թվին, ավելացնում է. «Ե 
ապա պատերազմեալ Միքայէլի ընդ տաճիկ զօրուն եւ զբազումս ի նոցանէ 
սատակեաց ի Կուռն աւատին եւ յաղթեաց նոցա եւ Անկիւռիան»/: 

Հավանորեն ն այս տեղեկությունը առնված է Շապուհ Բագրատունուց: 
Դժբախտաբար, բնագիրը աղճատված է թվում, թերնս Անկիւռիան ուղղելու է 
առ Կիւռիոն: 

Կուռն ավանը բյուզանդական պատմագիրների Կորոն ն արաբական 
Կուռու կոչված վայրն է, որ գտնվում էր Կիլիկյան դռներից հյուսիս Արգեռս 
լեռան լանջերի վրաշ: Զարմանալի է, որ արաբացի Յակուբի պատմագրի 
մոտ նս Կուռու անվան փոխարեն կարդացվում է Անկյուռա3: Սա ասում է, որ 
Մամունը գրավեց այս ավանը 830 թվին, որտեղից փախավ Մանուելը: 

Մի այլ վկայությամբ, Թեոփիլոս կայսրը արշավեց արաբների դեմ ն 
առավ Զուպատրա բերդը 1141 սելնկյան (- 829 հ. Ք.) թվին, իսկ հետնյալ 
տարին, ուրեմն 830 թվին, պատրիկ Մանուելը գլուխ բարձրացրեց կայսեր 
դեմ ն անցավ արաբների կողմը: Նույն տարին հակահարձակում գործեց ն 
խլեց չորս բերդ հազիրան (- հունիս) ամսին: 

Այս չորսի թվումն էր հավանորեն ն Կորոնը: 

Երնում է, որ այս ժամանակ տեղի է ունեցել ն Մանուելի փախուստը 
համաձայն արաբ պատմագրի վկայության: Ասել է, թե արաբ ն ասորի 
աղբյուրները գրեթե համերաշխ են, դնելով Մանուելի փախուստը 830 թվին ն 
Կորոնի գրավման ժամանակ: 

Սրանց ն հայ տեղեկության հակասությունը կարելի է մասամբ հարթել, 
ընդունելով, որ նախ Միքայելն է արշավել ն առել Կորոն բերդը, ինչպես հայն 
է ասում, հետո Մամունը հետ է գրավել, ն այս ատեն է, որ փախել է Մանուելը: 
Հայը համաձայն չէ վերջին կետում, ն փախուստը դնում է ավելի առաջ ն 
Միքայելի կենդանության: 

Նորագույն գիտնականներից մեկը, առանց ծանոթ լինելու հայ 
տեղեկության, արդեն այն միտքն է հայտնել, որ Մաճուել փախած պիտի 


անողիկ, Ս. Պետերբուրգ, 1885, էջ 144: 

2 Լոտ, ՃՏ1 ԽՈոօղ 355. 

3 Վասիլն, Բյուզանդիա ն արաբներ, Լ, 85: 
4 Խնօիճ1 16 Տչոօո, 78. 

լիներ Միքայելի ժամանակ: Անհավանական է գտնում, որ հալածական զո- 
րավարը վստահեր վերադառնալ այն գահակալի մոտ, որից փախուստ էր 
տվել: 

Ինչ վերաբերում է դարձին, բոլոր աղբ յուրների վկայությամբ, այդ տեղի է 
ունեցել Լուլոն բերդի առումից հետո: Լոլոն կամ Լուլու մի կարնոր 
ամրություն էր Կիլիկյան դռների կամ Կապանի հյուսիսային մուտքի առաջ 
պաշտպանելու համար Կապանը: 

Վարդան պատմագիրը հաղորդում է, որ «Մամուն էր ի կողմանս Յունաց 
զամսՐ՞) եօթն ն առնոյր զանհպելի ամուրն Լուլուայ եւ դառնայ ի Միջագետս. 
եւ Մանուիլ երթայր դարձեալ ի Յոյնս»շ: 

Ըստ Միքայել Ասորու, Մամուն արշավեց ն պաշառեց Լոլոն բերդը 1142 
սելնկյան թվին այար ամսին, որ է 831 թ. մայիս, բայց չկարողացավ առնել: 
Հետնյալ 1143 թվին, երբ պատրաստվում է գնալ Եգիպտոս, լսեց, որ բերդը 
անձնատուր է եղել: 1143 տարին հավասար է 831 թ. հոկտեմբերից մինչն 
832 թ. հոկտեմբերը: Մամունը փետրվար ամսին 832 թ. արդեն Եգիպտոս էր 
գտնվում, հետնապես բերդն ընկած պիտի լիներ ավելի առաջ, այն է 831 թ. 
հոկտեմբերից մինչն 832 թ. փետրվարը:: 

Վարդանի տեղեկությունը թվում է, թե հաստատում է ն ճշտում այս 
ժամանակամիջոցը: Հայ պատմագրի խոսքը, թե Մամունը մնաց Հունաց 
կողմերում զամս յոթն, պատմական հիմ չունի: Հավանորեն կարդալու է 
զամիսս յոթն ն ենթադրելու, որ յոթն ամիսը Լուլուա ամրոցի պաշարման ն 
անկման տնողությունն է: Եթե պաշարումը սկսված է մայիսից, ինչպես 
վկայում է ասորին, ապա առումը կընկնի յոթն ամիս հետո` ճոյեմբերին, նույն 
831 թվին: 

Մանուելի դարձը ուրեմն 831 թ. նռյեմբերից հետո է: 


Մ 


Մանուելի դարձի պարագաները ես անվիճելի չեն: 

Պատմում են, որ Թեոփիլոսը, երբ դեսպան ղրկեց արաբների մոտ 
խաղաղության դաշն կնքելու, միաժամայն պատվեր տվավ դեսպանին խոսել 
Մանուելի հետ ն համոզել նրան վերադառնալ: Դեսպանը Հովհաննես 
Սիճկելլոսն էր, մի նշանավոր եկեղեցական ն ծագումով հայ, որ հետո 
պատրիարք ընտրվեց: 

` Ուրիշներն ավանդում են, որ դեսպանությունը խաղաղության համար չէր 


|ք, Գ. Թթօն, 872. 261Լ, 26, 297. 
2 Վարդան. էջ 79: 
3 Թայ, Բօտոո Բոռք1ծ, 473. 

ն ոչ բաց ն արձակ, այլ գաղտնիք էր, շատերին անծանոթ, ն հատկապես 
Մանուելին հետ բերելու նպատակով էր: Կայսեր գիտությամբ Հովհաննեսը 
իբերական (վրական) հնամաշ շոր հագած հարեց Երուսաղեմ ուխտի 
գնացող կրոնավորներին, իբրն նրանցից մեկը ն այդպես ծպտված հասավ 
Բաղդադ: Հաջողեց մուրացիկի կերպարանքով ներկայանալ Մանուելին ն 
կատարել կայսեր հանձնարարությունը: Որպես երաշխիք կայսերական 
խոսքի, տվավ նրան կայսեր կրծքի խաչը ն կնքված նամակը: Մանուելը 
մեծապես հուզվեց ն խոստացավ դառնալ հայրենիք պատեհ առթիվ: 

Հայ զորավարը իր քաջագործությամբ արդեն գրավել էր ամիրապետի 
վստահությունը: Մի օր խնդրեց թույլ տալ արշավել դեպի Կապպադովկիա 
պատժելու իր թշնամիներին, որոնք ամբաստանել էին իրեն կայսեր առաջ ն 
այն պահուն գտնվում էին Կապպադովկիա: Մանուել արշավեց: Նա ծածուկ 
հայտնեց իր դիտավորությունը Կապպադովկիայի զորավարին ն խնդրեց, որ 
մի ջոկատ զինվոր դարանամուտ լինեն ապահովելու իր փախուստը: 

Հարձակման պահին Մանուել շեղվեց դեպի դարանակալ զինվորները ն 
անցավ ճրանց կողմը: Մանուելի հետ էր այդ ժամանակ ամիրապետի որդին: 
Մանուել հրաժեշս. առավ նրանից, ասելով. «այժմ դու դարձիր, զավակս, 
հորդ մոտ, իսկ ես գնում եմ ոչ այլ ուրեք, բայց եթե առ իմ կայսրը ն տերը»: 

Թեոփիլոս ընդունեց Մաճնուելին գրկաբաց, մեծամեծ պատիվների ար- 
ժանացրեց, մագիստր(ոս)ության աստիճան տվավ ն նշանակեց սքոլարների 
դոմեստիկոս:: 

Ուրիշները պատմում են, որ Հովհաննեսն ինքն է առաջարկում կայսրին 
իր պատրաստակամությունը գնալ Մանուելին բերելու: Խնդրում է տալ իրեն 
բավականաչափ գանձ. որպես թե գերիներին ն բանտարկյալներին օգնելու, 
հուսալով, որ այդ պատրվակի տակ կհաջողի տեսակցել նան Մանուելի հետ: 
Կայսրը հոժարում է ն Հովհաննեսը ուղի է ընկնում Բաղդադ ն ողորմա- 
ծության քողի տակ հաջողությամբ կատարում է իր առաքելությունը: Կայսեր 
ինքնագիր նամակի հետ տալիս է նրան ճան կրծքի խաչը, որով Մանուելը 
համոզվում է, որ հրավերը անկեղծ է ն խոստանում է վերադառնալ: 

Սաճուելը խնդրում է ամիրապետին, որ թույլ տա արշավել նրա որդու հետ 
թշնամու դեմ: Արշավանքը վերջանում է հաջողությամբ ն Մանուելը հաճելի է 
դառնում ամիրապետի աչքին ն ավելի մեծ պատվի արժանանում: 

Այսպես ամիրապետի հավատքն է ձեռք բերում ն երբ ծրագրում է 
փախուստ տալ, ճորից առաջարկում է ճրան թողնել իրեն մեծ զորքով ն նրա 
որդու ընկերությամբ գնալ ն նվաճել ամբողջ Բյուզանդիան: Անատոլիկյան 
թեմին մոտենալուց հետո Մանուելը զատվում է բանակից որպես թե որսի ն 


| Օօոծո., 63. Ղհօօքե. Շօու.. 119-121. 

զբոսանքի աղագավ, առնելով, իր հետ ամիրապետի որդուն: Սրան 
հայտնում է իր ցանկությունը, ասելով, որ իր աչքում «ավելի լավ բան չկա 
կյանքում, քան հայրենիքը ն ազգակիցները»: Այնուհետն բաժանվում է 
մանուկ ըճկերակցից արտասուքով ն վերադառնում մայրաքաղաք: 

Կայսրը մագիստրոսության պատիվ շնորհեց Մանուելին ն սքոլարների, 
այսիճքն` պալատական զորքերի, դոմեստիկոս նշանակեց, այլն նրա 
երեխաներին գրկեց մկրտության ավազանից ': 

Վերջին հանգամանքը պարզում է մյուս պատմագրի ՕՍՄՀՔ24506 բառի 
բուն նշանակությունը որպես կնքահայր: 

Հիշատակվում է ճան Հովհաննեսի մի ուրիշ դեսպանությունը արաբների 
մոտ: Սրա ճպատակն էր հայտնել ամիրապետին Թեոփիլոսի գահա- 
կալությունը հոր մահից հետո, «համաձայն հինավուրց սովորության»: 
Դեսպանը տարավ իր հետ թանկագին նվերներ, մոտ չորս կենդինար ոսկի 
արաբական դրան պաշտոնյաներին բաշխելու համար: Ամիրապետը գոհ 
մնաց նվերներից ն Հովհաննեսի արտակարգ առատաձեռնությունից: 

Արնելցիներին շլացնելու ն կայսեր հարստությունը ցուցադրելու կրկնակի 
մտահոգությամբ դեսպանը տարել էր հետը, ի միջի այլ պարգնների, երկու 
ոսկե կոնք, լական, թանկագին քարերով ընդելուզված: Ճաշից հետո ձեռքերը 
լվաճալու համար էին: Կայսերական առաքյալը արդեն գնցող տպավո- 
րություն էր գործել, շռայլելով աջ ն ձախ հարուստ նվերներ ամեն մեկին, որ 
գալիս էր շնորհավորելու նրա գալուստը: Ոսկիով լի արծաթե աման էր 
պարգնում նրանց: Իսկ կոնքի դեպքը միանգամայն ապշեցրեց արաբներին: 

Մի անգամ ճաշից հետո, երբ Հովհաննեսը ձեռքերը լվաց կոնքում, 
պատվիրեց սպասավորին, որ անփութորեն մի կողմ նետե ոսկե կոնքը ն 
հնարավորություն տա գողանալու: Կոնքը անհայտացավ: Ի զուր անցան 
բոլոր որոնումները, ամեն ինչ տակնուվրա արին ն չկարողացան գտնել: 
Հասարակությունը ցավ էր հայտնում չքնաղագեղ իրի կորստյան առթիվ: 
Ամիրապետը պատրաստ էր փոխարինել արժանավոր ընծաներով: 

Սակայն, Հովհաննեսը ձնացավ, որ իրեն համար մեծ բան չէ կորուստը: 
Եվ հրամայեց, որ հետնյալ օրը մյուս կոնքը բերեն ձեռքերը լվանալու, 
կամենալով ցույց տալ, որ այդպիսի ամաններ շատ ունի: Այս վարմունքը, 
մանավանդ վեհանձն վերաբերումը դեպի մյուս կոնքի կորուստը, սքան- 
չացրեց նույնիսկ ամիրապետին: Սա հրամայեց փոխարենը հարյուր գերի 
ազատ արձակել, համել նրանց ցնցոտիները ն հագցնել նոր ն վայելուչ 
զգեստներ ն ընծայաբերել կայսերական դեսպանին: Հովհաննեսը մի անգամ 
նս ազնվական դիրք բռնեց, հայտնելով ամիրապետին, որ այդպիսի մի մեծ 


| Օօօղջ., 796-798: Տյռոծօո, 632-634. 
2 Ղեօօբե. Շօոէ, 120. 

շնորհ չի կարող ընդունել առանց փոխադարձը վկայելու: Ուստի խնդրեց 
սպասել, մինչն որ մայրաքաղաքից հասնեն ճույնչափ արաբ գերիներ, 
ազատ արձակված կայսեր կողմից: Հովհաննեսի այս արդարամիտ 
շարժվածքը մեծ հիացում առաջ բերեց արաբների մոտ ն մտերմական հա- 
րաբերություն հաստատեց, որից հետո մեծ հռչակով ն ընծաներով վե- 
րադարձավ մայրաքաղաք: 

Եթե արդարն այս դեսպանությունը Թեռփիլոսի ինքնակալության առթիվ 
էր, ապա տեղի պիտի ունեցած լիներ առաջին տարին: Թեոփիլոսի հայրը 
մեռավ, ինչպես տեսանք, 829 թվի հոկտեմբեր ամսին: Հետնապես սրանից 
հետո է դնելու առաջին դեսպանությունը: Իսկ եթե երկրորդը նս պատմական 
է, չէր կարող ուշ լինել, քան 832 թ. ապրիլ ամիսը, որովհետն այս ժամանակ 
Հովհաննեսը պատրիարքական աթոռը նստավ, մինչդեռ դեսպան էր գնացել 
որպես սոսկ սինկելլոս: 

Հավանական չէ, ռր կարճ միջոցում բյուզանդական դուռը կրկնակի դես- 
պանություն ղրկած լինի արաբներին: Թվում է, որ առավելություն պետք է 
տալ մյուս տեղեկության, որ գիտե միայն մի դեսպանություն: Մրա գլխավոր նը- 
պատակն է եղել միջազգային մի պարտք կատարել, ծանուցանելով նոր կայ- 
սեր գահակալությունը: Երնում է, որ առաքելությունը գաղտնի թելադրություն 
ուներ հոգալ միննույն ժամանակ փախստական զորականի դարձի մասին: 

Սրանով հաստատվում է այն ավանդությունը, թե Մանուելը փախել էր ոչ թե 
Թեոփիլոսի ժամանակ, այլ նրա հոր, քանի որ դեսպանության պահին նա 
արդեն արաբների մոտ էր: Մյուս կողմից ավանդությունն ինքը ենթադրել է 
տալիս, որ այն դեսպանությունը, որի նպատակն էր Մանուելի դարձը, կարող էր 
նույնը լինել գահակալության դեսպանության հետ: 

Մտադրության արժանի է պատմագրի այն խոսքը, թե դեսպանը «աւետեց 
Մաճուէլին կայսեր կարեկցութիւնը եւ ներումը չարիքճերի»շ: Այս նախա- 
դասության միտքն այն չէ, թե կայսրը վատություն չի արել Մանուելին, այլ որ 
կներե Մանուելին արդեն կատարած վատության համար: 

Այս մի ակամա խոստովամճություն է, որ հայ զորավարը լոկ զրպարտության 
զոհ չէր, այլ որ լուրջ մեղադրություն էր ծանրանում նրա վրա: Ի՞նչ կարող էր 
լինել նրա հանցանքը: Արդյո՞ք մեղսակից չէր Թովմասի խռովության: 
Պատմագիրները շատ մեծ համարում ունին Մանուելի վրա ն ամեն բան չեն 
հայտնում մեզ, գիտեն լռել: Երնում է, որ մահապարտ Միքայելը չէր կարողացել 
գրավել Մանուելի բարեկամությունը, անգամ խնամիանալով նրա տան հետ: 
Զորավարի փախուստը թշնամական լարման հետնանք էր: 


1Ղիօօքի. Շօոէ, 95-98. 
2 Նույն տեղում, էջ 119: 

Թեոփիլոսը խոստանում էր ներում: Արդյո՞ք խոսքը վերաբերում է Թեո- 
փիլոսի հետնյալ դատաստանին: 

Նոր գահին տիրանալուց հետո Թեոփիլոսը ժողովեց Մագնավրա պա- 
լատում մեծամեծներին ն հայտարարեց, որ կանխահաս մահը խափանեց իր 
հոր Միքայելի մտադրությունը վարձատրելու արժանապես բոլոր այն ան- 
ձերին, որոնք ձեռնտու էին եղել իրեն Լնոնի սպանության գործում: Ավելացրեց, 
որ վարձատրության խնդիրը մի պարտք է, որ հորից մնացել է իր վրա ն ինքը 
կուզեր պարտաճանաչ լինել: Ուստի խնդրեց բոլորին, ով որ մասնակից է եղել 
Լեռնի սպանության, չթաքցնե, այլ հայտնե այդ մասին: Ժողովականների մի- 
ջից իսկույն բարձրացան հանցագործները ն պարծենալով խոստովանեցին 
իրենց մեղսակցությունը: 

Թեոփիլոսը հրամայեց անմիջապես կալաճավորել այդ մարդկանց ն 
հանձնել եպարքոսին, որպեսզի արժանի պատիժ ստանան, քանի որ 
համարձակվել են Աստուծո տաճարը պղծել ն ձեռք բարձրացնել նրա օծյալի 
վրա: Եպարքոսը գլխատել տվեց հանցավորներին:: 

Մի ուրիշ պատմվածով դատաստանը այլ կերպ է եղել: Թեոփիլոսը ձիար շավ 
սարքեց կրկեսում ն հետո ծերակուտականներին կանչեց կայսերական օթյակը 
կրկեսում, այսպես կոչված Կաթիսմա: Միննույն պահին պատվիրեց պրոտո- 
վեստիարիոս Լնոն Քամադրակոնին բերել այն ջահը, որ կոտրվել էր սրի հար- 
վածից Լնոն կայսեր սպանության ժամանակ: Ապա դառնալով ժողովական- 
ներին հարց տվավ. «ով որ տաճար է մտնում ն սպանում Աստուծո օծյալին, ի՞նչ 
պատժի է արժանի»: «Մահվան պատժի», գոչեցին հլու ծերակուտականները: 

Քաղաքի եպարքոսը չհապաղեց գործադրելու դատավճիռը: Ի զուր անցավ 
մահապարտների բողոքը ն բացատրությունը, թե իրենց ոճիրի շնորհիվ է, որ 
Թեոփիլոսը գահի վրա է: 

Ի՞նչ է նշանակում այս անագան դատաստանը, ավելի քան անսպասելի: 
Պատմագիրները չեն ուզում տեսնել այստեղ արդարասիրութ յան մի գերագույն 
տուրք կայսեր կողմից: Ընդհակառակը հետին միտք են որոնում կա յսեր վար- 
մունքի մեջ: Մեկի կարծիքով, կայսրը կողմնակից էր Լնոնի պատկերամարտ 
ամբարշտության, ուստի ն վճռեց վրեժխնդիր լինել նրա մահվան»: 

Մյուս պատմագիրն ավելի խորն է նայում ն ենթադրում, որ կա յսրի միակ 
մտահոգությունն էր այդպիսի խիստ միջոցով պաշտպանել ն ապահովել իր 
թագը նման ոճիրճերիցՉ: 


| Ղիօօբե. Շօու., 85-86. 

2 Օօօջ., 791: Տյղոօօո, 625. 
3 Օօօգջ., 791. 

4Ղիօօքի, Շօոէ, 85. 

6. Թո. «աոուպեակնյււումպու տոդ սադ աննե..." ւ սոզյոր: ատոր» ԽԹԺՓ «Պրճոաւմաւչ-. շԿԺՆ Փշռո-«----- -« 


Գուցե ճշմարտության ավելի մոտ կլիներ ենթադրել, որ Թեոփիլոսը ձգտում 
էր հետնյալ դատաստանով գոհացում տալ հակադիր ուժերին, ն իրեն 
մերձեցնել: Գործուն ուժերը կենտրոնացած էին հայ շրջաններում 
առավելապես: Սրանց համար Լնոն Հայի սպանությունը քաղաքական մեծ 
ոճիր էր: Ապացույց՝ Թովմասի խոշոր շարժումը, որ մեծ ժողովրդականություն 
ուներ: Միքայելը արդեն մի կարնոր քայլ էր արել մոտենալու Մամիկոնյան 
ազդեցիկ տան, պսակելով իր որդուն Թեոդորա յի հետ: Թեոփիլոսի ապաժամ 
դատավարությունը մի ուրիշ փորձ է նույն ուղղությամբ ն ճպատակ ունի 
խմբելու իր շուրջը իր հայ ազգականությունը: 

Աննճշանակ երնույթ չէ, որ կոտրած ջահը ցուցադրողը պրոտովեստիարիոս 
Լնոնն է: Սա ճիշտ այն անձն է, որ նախապես ծառայել էր Մանուելի մոտ, ն 
հետո, որպես պաշտոնյա Թեռփիլոսի արքունիքում, հետամուտ էր ջրելու 
Մանուելի դեմ հարուցած ամբաստանությունները: Կարծես թե Լնոնի սպա- 
նողների պատիժը մի նոր քայլ էր գոհացնելու Սանուելին ն նրա շրջապատին: 

Եթե այդ քայլը որնէ կերպ դյուրացրեց Մանուելի դարձը, Թեոփիլոս 
սխալված չէր: Պատմագիրների միահամուռ վկայութ յամբ Մանուելը Թեոփի- 
լոսի թագավորության ամենակարող դեմքն էր, ճրա զինվորական փառքն էր: 


ՊՂ 


Մամիկոնյան տոհմիցն էին նան երկու եղբայրներ` Ալեքսիոս-Մուշեղ ն 
Թեոդոս, բայց ոչ Մանուելի ն Թեոդորայի ընտանիքից: 

Նախ՝ կանգ առնենք մի ուրիշ անձնավորութ յան վրա, որ որքան նշանավոր, 
նույնքան ն առեղծվածային է: Դա պարսիկ կոչված Թեոփոբոսն է: Առասպե- 
լական թանձր մշուշ է նստած սրա ծագման ն գործունեության վրա, մշուշ, ուր 
հազիվ են թափանցում պատմական իսկության քանի մի շող: 

Պատմում են, որ Թեոփոբոսը Պարսից արքայական տանիցն էր: Երբեմն 
բյուզանդական մայրաքաղաքն էր եկել դեսպանությամբ մի ազնվական պար- 
սիկ, ապօրինի սիրային կապ հաստատել մի կնոջ հետ, որդի ունեցել ն հեռացել 
քաղաքից: Պարսից մոտ որպես թե հին սովորություն կար, ռր թագավորել 
կարող էր միայն այն անձը, որ սերված էր իրենց արքայական ցեղից: Սակայն, 
անընդհատ պատերազմների մեջ թագավորական տունը բնաջինջ էր եղել ն 
թեկնածու չունեին: Հարցուփորձ անելով իմացան, որ բյուզանդական մայրա- 
քաղաքում Թեոփոբոս անունով մեկը կար, որ արքա յական արյուն ուներ: 
Պարսիկները մարդ ղրկեցին կայսեր քաղաքը, որ որոնեն ն գտնեն հիշյալ 
անձին: Խնդրակները տեղեկացան, որ Օքսիա կղզում (Իշխաճաց կղզիներից 
մեկը) ապրում էր իր մոր հետ մի երեխա, որի դեմքի գծագրությունից ն 
շարժումներից երնում էր, որ որոնելի անձը պիտի լիներ: Հարնանները արդարն 

Լա. Բառա մ ՆԿՆԹ-ւազոլրաղաղ աառարատա-Կախցբաառատաաա--- 


ի ««`- գովա». ս. «ապրո«- 


վկայեցին, որ ժամանակով այդ կնոջ հետ կենակցել է մի պարսիկ ն նրանց սիրո 
պտուղն էր երեխան: Այս մասին հաղորդեցին կայսրին ն խնդրեցին, որ երե- 
խային դարձնե պարսիկներին: Կայսրն ուրախություն հա յտնեց գյուտի առթիվ 
ն Թեոփոբոսին ընդունեց արքունիք ազնվավայել կրթություն տալու համար: 

Ըստ նույն պատմվածքի մի ուրիշ փոփոխակի. պարսիկը դեսպան չի եղել, 
այլ մի անձ, որ պատերազմական շփոթի ժամանակ թողել էր հայրենիքը ն 
հեռացել կայսերական հողը: Հայտնի չէ, թագավո՞ր էր, թե թագավորական 
տան մերձավոր: Մայրաքաղաքում ապրել էր չքավորության մեջ ն վերջը մտել 
ծառայության մի խանութպան կնոջ մոտ: Սրա հետ կապվել էր սիրով ն ունեցել 
մի արու զավակ: Մայրաքաղաքում էլ մեռել էր: 

Պարսիկները աստեղագիտության, թե դյութության միջոցով երնան են 
հանում իրենց արենակից մանկան գոյությունը օտար երկրում: Խուզակներ են 
ուղարկում ն համոզվում են, որ, իրոք, այդպես է: Կայսեր հաղորդում են ն նրա 
հավանությունը առնում, որ պարսիկները ապստամբեն արաբների դեմ ն անց- 
նեն կայսերական հողը, որպեսզի վա յելեն ճորագյուտ հայրենակցի իշխա- 
նությունը, հպատակվեն նրան որպես արքայական տան շառավիղի: 

Ճիշտ այդ ժամանակները Պարսից առաջնորդը` Բաբեկը, հայ պատ- 
միչների Բաբանը, հինգ տարի արաբների դեմ մաքառելուց հետո, փախել 
ապաստանել էր կայսրության սահմաններում ոչ միայն թշնամու ահից, այլն 
կարոտելով տեսնել Թեոփոբոսին: Բաբեկ եկել էր մինչն Սինոպ ն իր հետնորդ- 
ներով, որ յոթ հազար հոգի էին, հպատակություն էր հայտնել կայսեր: 

Ավելացնում են նան, որ Թեոռփոբոսը 12 տարեկան էր, երբ հայտնվեց ն 
արծվաքիթ էր Կյուրոսի նման, որ նշան էր գրա պարսիկ ծագման: 

Հավատացնում են, որ Թեոփիլոս մեծամեծ պատիվներ տվեց պար- 
սիկճերին, Թեոփոբոսին մեծարեց պատրկության պատվով ն իր կնոջ քրոջ հետ 
ամուսնացրեց: Փախստական պարսիկներին նս թույլատրեց կնության առնել 
հոռոմ աղջիկներ, ն Բաբեկի գունդը ցրեց բ յուզանդական թեմաների մեջ, 
առանձին տուրմաներ կազմելով: : 

Մեր մյուս աղբյուրները բավականանում են հակիրճ տեղեկությամբ, թե 
Թեոփոբոսը իր հոր հետ փախավ եկավ Թեոփիլոսի մոտ 14 հազար հոգու հետ: 
Սրանց կայսրը զետեղեց մյուս թեմաների մեջ առա նձին տուրմաներ կազմելով, 
իսկ Թեոփոբոսին կնության տվավ իր քենուն, ա յսինքն` Թեոդորայի քրոջը»: 

Ամբողջ պատմությունը առասպելական է. լավագույն դեպքում ժողո- 
վըրդական մի զրույց: Այս ակներն է: Սակայն. դժվար է քրքրել ն որոշել այն 
պատմական կորիզը, որի շուրջը կծկվել են վիպական թելերը: 

Թեոփիլոս կայսրի ժամանակ Պարսկաստանը գտնվում էր արաբ ների 


| Օօոտգ., 53-57. Ղհօօքե. Շօու.. 110-112. 
2 Լօօ Օրու, 215: Օօօոջ.. 797: Տյղոօօո, 625. 

«Թ» օա 


Աաաա իը Մ ԱՈ ՈՏՆ Ո ԱՆՐ ԵԱ ՆՈՐ ՊՐ աի Մ ՈՊ)Ի 


իշխանության տակ ն ուրեմճ խոսք չի կարող լիճել որնէ արքայական տան 
մասին: Ասենք, Բաբեկի անունն արդեն երաշխիք է, որ հարցը վերաբերում է 
ոչ թե պարսիկներին, այլ պարսիկ աղանդավորներին, որ կոչվում էին 
Խուռամ կամ Խուռամյան: Այս մի կենսունակ ն ծավալուն շարժում էր 
կրոնական ն հասարակական բնույթով: Ուներ նան կոմունիստական 
ձգտումներ: Այս աղանդավորները հայտնի էին նմանապես Մուխամմիր 
անունով, որ նշանակում է կարմրազգեստ, որովհետն սիրում էին կարմիր 
զգեստ հագնել: Հավատում էին, որ մի օր իրենց միջից մի թագավոր պիտի 
ծնի, որպես ճոր մեսիա կամ մահդի, ն իրենց առաջնորդե: 

Այս ժամանակճերը արդարն ոմն Ջավիդան որդի Սահլի հայտարարել էր 
ն ճանաչվել որպես ակնկալյալ մահդի, բայց սպանվել էր ն ճրա տեղը անցել 
էր Բաբեկ հիջրի 201 Հ 816-817 թվին: 

Աղանդը ծագել էր Ատրպատականում ն այստեղից տարածվել, լայն 
ծավալ ստացել: Հայաստանը նս տուժեց այս շարժումից: Բաբեկը ամուս- 
նացած էր Սյունյաց Վասակ իշխանի դստեր հետ: Հայերը մեծագույն 
հարվածը տվեցին աղանդավորներին, սպանելով նրանց առաջնորդներին: 
Բաբեկի նախորդին սպանեց Իսահակ Աշոտյան (Աշոտ Սսակերի որդին) 
Կորդվաց լեռներում: Բաբեկին ձերբակալեց Սահլ Սմբատյանը ն հանձնեց 
արաբներին: Եվ վերջապես Բաբեկի եղբորը Աբդալլահին բռնեց իշխան Ե- 
սայի Աբու-Մուսե ն մատնեց արաբներին: 

Խռովության ընթացքին հավաճական է, որ աղանդավորները երբեմն 
անցնեին բյուզանդական հողը անհաջողության դեպքում: Հայտնի է. որ 
այդպիսի փախուստ տեղի է ունեցել 829 թվին, այլն 837 թվին: Այս 
ժամանակն էր, որ բռնվեց Բաբեկը ն նրա հետնորդների մի մասն անցավ 
սահմանը ոմն Նամրի առաջնորդությամբ): 

Այն լուրը, թե Բաբեկը նմանապես փախած լինի Բյուզանդիա ն հաս- 
տատված Սինոպ, հարկավ, զուրկ է որնէ պատմական հիմքից: 

Մի ուրիշ աղբյուր վկայում է, որ Բաբեկը, տեսնելով, որ իր կողմնա- 
կիցները անցան սահմանը, ինքը նս ինն հոգով գնաց Թ: Քօոտյտ Ստե- 
փանոսի մոտ: Եթե միայն սխալ ընթերցում չէ Քօոոտտ, Հոռոմ փոխանակ 
Թոոճտ, Առան, այսինքն՝ Աղվանք, պետք է ենթադրել, որ հոռոմ բառը գործ է 
ածված լայն իմաստով, որպես քրիստոնյա աշխարհ, քանի որ հիշված 
Ստեփանոսը Աղվանից իշխան Ստեփանոս Աբլ-Ասադն է ն Եսայի 
Աբու-Մուսեի քեռին: Ստեփանոսը բերել էր տվել Բաբեկին ն հարվածել 
բաղակացիներին, բայլականցիներին, ուստի ն սպանվել էր Դավոն ն 


| Խնշեճ1 15 Տդօռ, 11, 79-88. 
2՛Նույն. էջ 90: 

Շապուհ իշխանների կողմից: Սպանությունը կատարվել էր 276 հայ 
թվականից երեք տարի հետո, ուրեմն 279 թ. որ է 8301: 

Ասորի պատմագիրը Բաբեկի փախուստը Ստեփանոսի մոտ դնում է սե- 
լեկյան 1148 թ. Հ 837 հ. Ք.: Այս ժամանակ Ստեփանոսը կենդանի չէր: Ասորի 
բնագիրը թերի է: Արաբ մատենագիրների ասելով Բաբեկը ապաստանեց ոչ 
թե Ստեփանոսի, այլ Իսա իբն Յուսուֆ իբն Ստեփանոսի մոտ: Սա ոչ այլ 
ոք է, եթե ոչ Եսայի Աբու-Մուսեն, որ Հովսեփի որդին էր: Իսկ Հովսեփը 
Ստեփանոսի որդին չէր, այլ քեռայրը, ն Եսային քվերորդի էր Ստեփանոսի, 
ինչպես վկայում է հիշյալ հայ մատենագիրը: 

Այսպիսով բյուզանդական վերն հիշված զրույցի մեջ պատմական 
տարրն այն է, որ Խուռամ աղանդավորներից կամ Բաբեկի հետնորդներից 
մի խումբ անցել է բյուզանդական հողը: Բայց աղբ յուրները չեն հիշում, որ 
սրանց առաջնորդը եղել է Թեոփոբոսը: Տալիս են ոմն Նասրի անունը, իսկ 
արաբական պատմիչը Նասրի փոխարեն ունի Բարսիս3, թերնս, կարդալու 
է Նարսիս: 

Շատոնց կարծիք է հայտնված, թե փախստականները առավելապես 
հայերիցն էին, որ հավասարապես տառապում էին թե Բաբեկի, ն թե՛ Մա- 
մուճի խժդժություններից՞: | 

Արդարն, բյուզանդացիք հաճախ պարսիկ էին անվանում քաղաքական 
իմաստով ճախկին պարսկական, հետագայում արաբական, բաժնի հայերին: 

Ուշագրավ է, որ պարսիկ փախստականները զետեղվում են Սինոպի 
շրջանում, այսինքն` Արմենիակյան թեմում, ուրեմն հարում են հայ միջա- 
վայրի: Այս կողմնակի նշան է, որ գեթ մասամբ հայ պետք է լինեին նրանք: 

Գալով Թեոփոբոսին, մի բան հաստատ է, որ սա նշանակված է եղել 
փախստականների պետ ն տնօրեն: Բայց որ ինքը նրանց հետ եկած լինի 
կամ դավանական առնչություն ունեցած լինի, ավելի քան տարակուսելի է: 
Հակասական վկայություններն արդեն փաստ են, որ ճշմարտությունը 
կորած է, տեղի տալով մտահաճ հնարաբանության: 

Սակայն, կա մեկ ցուցում, որ դուրս է մնացել առասպելական հյուս- 
վածքից ն հենց դրա համար մոտ է իսկության: Պատմագիրներից մեկն ասում 
է, որ Թեռփոբոսի հայրը ծառայելիս է եղել բ յուզանդական զորքի մեջ»: 

Անել է, թե Թեոփոբոսը փախստական չէր, այլ զորականի որդի. ուրեմն 
կրթված ն սնված Բյուզանդիայում: 


| Մովսես Կաղանկատվացի, Գ. 19: 
2 ՂՏԵՏու, 111, 1223: ՃԵ, 11, 301. 
3ՂՏԵՏո, 1235: Վասիլն, 1, 114. 

4 բլոռ), էնտօռ/ օք Օ16666, 11, 153. 


319 


Գիտճականներից անգամ նրանք, որոնք Թեոփոբոսի զրույցները համա- 
րում են անպատմական ն հնարածո, հակամետ են ընդունելու նրա պարսիկ 
ծագումը:: 

Հիմք չենք տեսնում միանալու այս կարծիքին: Այնտեղ. ուր պակասում 
են ստույգ պատմական տեղեկությունները ն դաշտը մճում է ենթադրու- 
թյունների, պետք է ճախընտրություն տալ այն ենթադրության, որը 
համերաշխ է տիրող շրջապատի ընդհանուր պայմաններին: 

Արդ մեզ հետաքրքրող շրջանում Հայոց ազդեցությունը գտնվում էր իր 
վերասլացքի մեջ: Շուրջը ամենուրեք վխտում էին հայ ճշանավոր դեմքեր 
արքունիքում ն թե դուրսը պետական անվի բոլորտիքը: Պարսիկ կամ արաբ 
գործիչներ չենք տեսնում ասպարեզի վրա ն դժվար հանգամանք է, որ 14 
դարում, երբ քրիստոնյա ն մուսուլման աշխարհների հարաբերությունները 
այնպես լարված էին, մի մուսուլման, թեկուզ պարսիկ, կրոնափոխ լինելով 
ծառայեր կայսրին ն առաջնակարգ դիրք գրավեր: Բացի դրանից ան- 
տեսելու չէ բնավ, այն, որ Թեռփոբոսը ամուսնացած էր կայսրուհի Թեո- 
դորայի քրոջ հետ, այսինքն՝ խնճամիացած էր հայ ընտանիքի հետ: Տեսանք, 
որ Թեոդորայի երեք քույրերից Կալոմարիա ամուսնացավ Արշավիր 
պատրիկի հետ, Սոփիա՝ Բաբուցիկի: Երրորդ քրոջ, Իրենեի, ամուսնության 
մասին ուղղակի հիշատակություն չկա: Բայց իրավունք ունինք ենթադրելու, 
որ Իրինեն էր ճիշտ այն անձը, որը Թեոդորայի քույրն էր ն որին Թեոփիլոսը 
կնության տվավ Թեոփոբոսին: Քանի որ Մամիկոնյան տան մյուս երկու փե- 
սաները` Արշավիրը ն Բաբուցիկը հայ էին, հավանական է կարծել նույնը ն 
երրորդ փեսայի՝ Թեոփոբոսի նկատմամբ: Կայսրուհին չէր կարող իր քրոջը 
տալ մի փախստական պարսիկի: Նա իր հարազատ դստեր համար փեսա 
էր ընտրել, ինչպես կտեսնենք, Ալեքսիոս-Մուշեղ ականավոր հային, որ 
նույնպես Մամիկոնյան որեարներիցն էր: 

Թեոփիլոսի ինքնակալության առաջին տարին, 829-830 թվին, Թեոփոբոսը 
մասնակից էր ճրա արնելյան առաջին արշավա նքին Մանուել զորավարի հետ: 

Հետնապես այդ ժամանակ Թեռփոբոսը չէր կարող 12 տարեկան երեխա 
լինել, ինչպես հավատացնում է վիպախառն զրույցը, այլ հասակն առած 
տղամարդ էր ն պետք է շատ առաջացած, զինվորական սանդուղի բարձը 
աստիճանները կոխած լիներ, որպեսզի կարենար կայսրի ն մեծահռչակ 
զորավար Մանուելի հետ խորհրդի նստել ն ռազմական ծրագրեր մշակել: 

Եթե ընդունենք, որ առաջին արշավանքին Թեոփոբոսը առնվազն 30-35 
տարի հասակ ուներ, պետք է ծնված լիներ դարու սկզբներին կամ նախորդ 
ութերորդ դարու վերջերին: 

Ստուգապես հայտնի է, որ Հարուն Ռաշիդի (786-809) ն Կոստանդին Ճ1 

1 քրոշե, 822. Տածոօո.. 139: Ցար, Օ. Շ. 253: Վասիլն, 1. 82. 

կայսեր (780-796) օրով. ուրեմն 786-796 տասնամյակի ընթացքին Հայաս- 
տանից մի ստվար գաղթականություն անցավ բյուզանդական հողը Շապուհ 
Ամատունի իշխանի ն իր որդու Համամի առաջնորդությամբ: Բազմության 
քանակը 12 հազար էր, այր ն կին, ճախարարներ ն հեծյալներ: Տայքի 
վրայից անցան Պոնտոս: Կոստանդին նրանց ընդունեց, «պատիվ տվավ 
ճախարարմերին ն նրանց հեծյալներին, ն մյուս խառնիճաղանճ ամբոխը 
բնակեցրեց բերրի ն արգավանդ տեղում»: 

Թեոփոբոսի մասին նս ասված է, որ իր հոր հետ եկավ կայսեր մոտ 14 
հազար փախստականների հետ: Այս գաղթը Թեոփիլոսի օրով չէր ն ուրեմն 
կապ չուներ Խուռամ աղանդավորների իրական թե ենթադրական փա- 
խուստի հետ: Ոչինչ աճպատեհություն չեմ տեսնում Թեռփոբոսի ն իր հոր 
գաղթը 14 հազար մարդով նույնացնելու Շապուհի ն իր որդու Համամի 
գաղթի հետ, որ հաշվում էր 12 հազար մարդ: Թեոփոբոսի պատմությունը 
գրի է առնված տասներորդ դարի կեսերին: Դարուց ավելի ժամանակա- 
միջոցը բավական էր որպեսզի հին անցքերը տեղահան լինեին հիշողության 
մեջ ն Շապուհի դեպքը շփոթվեր ն ձուլվեր խուռամ պարսիկներին 
վերագրված կրկնակի փախուստի հետ: 

Զարմանալի է, որ արաբական աղբյուրները անծանոթ չեն Թեռփոբոսին, 
ինչպես ն բյուզանդացիք չեն հիշատակում Նասրին, խուռամյանների ա- 
ռաջնորդին: Չենք ուզում հետնեցնել, որ Թեոփոբոսը նույն Նասրն է, այլ որ 
կլանել է վերջնիս պատկերը: 

Շապուհի առաջին հանգրվանը եղել է Խաղտյաց կամ Պարխար լեռների 
այն մասը, որը ցայժմ էլ կոչվում է Համշեն, այսինքն` Համամաշեն ի հի- 
շատակ Համամի: Այս դեռ չի նշանակում, որ Համամը չէր կարող մյուս իշ- 
խանների նման կայսերական ծառայության մեջ մտած լինել: 

Հնարավոր է Թեռփոբոսի առեղծվածային պատկերը մերձեցնել եթե ոչ 
Համամին, գոնե իր որնէ եղբոր: 

` Շապուհ պարսիկ անունը, որ նշանակում է արքայորդի, դյուրությամբ 

կլուծեր հանելուկը թե ինչո՞ւ Թեռփոբոսը համարվում էր թագավորական 
ցեղից սերված մի այնպիսի ժամանակ, երբ Արնելքում պարսիկ թե հայ 
թագավորական տան հետք չկար: 

Մեր այս ենթադրությունը մի փորձ է հանելու Թեոփոբոսի խորհրդավոր 
ծագումը առասպելների միջից ն դնելու էր պատմական հողի վրա: 

Մյուս կողմից` անուրանալի է, որ որոշ նմանություն կա Թեոփոբոսի ն 
Մանուելի կյանքի գլխավոր գծերի միջն: Նմանությունը այնքան շոշափելի 
է, որ ակամա ծնում է կասկած, արդյո՞ք Թեռփոբոսը նույն Մանուելի մի 
ուրիշ պատկերը չէ, նրա այսպես ասած վիպական ստվերը: 

Ինչպես Թեոփոբոսը, այնպես ն Մանուել հարակցություն ունի խուռամ- 
յանճերի հետ: Երբ Մանուել փախավ արաբների մոտ, հոռոմ գերիներից 
գունդ կազմեց ամիրապետի թու յլտվությամբ ն գնաց խուռամ կոչված աղան- 
դավորնճերի դեմ կռվելու Խորասանում: Նման ձնով Թեոփոբոսը ներկայա- 
նում է մեզ որպես պետ այն աղանդավորների, որոնք կայսրին էին ապավինել: 

Թեոփիլոս սկզբի տարին արշավեց արաբների դեմ: Զինվորական 
խորհրդին ներկա էին Մանուել ն Թեոփոբոս: Մանուելի կարծիքով կայսրը 
անձամբ չպիտի մասնակցեր կռվին վտանգից խուսափելու համար ն ճա- 
կատը տեղի պիտի ունենար ցերեկը: Թեոփոբոսը, ընդհակառակը, առա- 
ջարկում էր, որ կայսրը իր ներկայությամբ խրախուսե զինվորներին ն որ 
կռիվը բարվոք էր վարել գիշերով: 

Ճակատամարտը կատաղի էր ն արյունահեղ: Կայսերական զորքը 
կրունկ դարձրեց, կայսրը մնաց մենակ պատերազմի խռնարանում թիկ- 
նապահ գնդով ն Թեոփոբոսի ձեռքի տակ գտնված երկու հազար պարսիկ- 
ներով: Բայց կարողացան ճողոպրել ն բռնել մոտիկ բլուրը: Երբ գիշերը վրա 
հասավ, Թեռփոբոսը խորամանկության դիմեց, հրամայեց գնդին աղմուկ 
հանել, փող հնչել, թմբուկ զարկել, ձնացճելով, թե նոր զորքեր են եկել 
օգնության: Արաբները խաբվեցին ն երկյուղից մի կողմ քաշվեցին, որով 
հնարավորություն տվին Թեռփոբոսին ն կա յսեր իջնել բլրից ն գնալ միանալ 
գլխավոր զորքին: Շնորհիվ այս հնարամտության Թեռփոբոսը սիրելի 
դարձավ Թեոփիլոս կայսրին: 

Նույնանման մի դեպք պատմվում է նան Մանուելի նկատմամբ, այն 
դեպքը, որ առիթ ունեցանք բերելու վերն, թե ինչպես կայսրը նորից արշավեց 
Կապպադովկիա աո չբների դեմ ն խուճապի ժամանակ մնաց պարփակ- 
ված թշնամու օղակի մեջ: Մանուելը խանդավառեց զինվորներին մեղուների 
օրինակով ն սլացան փրկելու իրերց տիրոջը վտանգավոր վիճակից: Հա- 
կառակ կայսեր կամքին, հավատարիմ ն տիրասեր զորավարը բռնեց նրա 
ձիու սանձից ն հանեց ապահով տեղ: Կայսրը շնորհապարտ եղավ հավետ 
Մանուելին: 

Երկու դեպքն էլ, մեր կարծիքով, պատմական չեն, այլ հնարածո, ավելի 
ճիշտ ասած, զատ զատ անդրադարձումներ են այն իրողության, որ տեղի 
ունեցավ մի քանի տարի հետո Դազիմոնի ճակատում 838 թվին: 

Դազիմոնը այժմյան Թոկատի մոտերքն էր: Արաբական բանակը զորեղ 
էր ն ահարկու: Կայսրը ստիպված էր քաշվել ն ամրանալ Անզեն կոչված բլրի 
վրա: Մանուելը սքոլարների, այսինքն` պալատական կանոնավոր գնդերի 
դոմեստիկոսն էր: Թեռփոբոսը պարսիկ գնդի հրամանատարն էր: Երկու 
զորավարներն էլ խորհուրդ տվեցին հարձակողական գործողություններն 

սկսել գիշեր ատեն, բայց կայսրը ն մյուս զորավարները ընդդիմացան: Կայ- 
սերական զորքը չդիմացավ արաբական գրոհին ն նահանջեց: Պարտու- 
թյունը ակնհայտնի էր: Պարսիկ գունդը հուսահատված փորձեց գաղտնի 
բանակցել արաբների հետ, խոստանալով ոչ միայն լքել կայսրին, այլն 
ճրան մատնել արաբների ձեռքը, պա յմանով որ իրենց թույլատրվի դառնալ 
հայրենիք: 

Մանուել զորավարը, որ տեղյակ էր լեզվին, լսեց մատնիչների դա- 
վադրական խոսակցությունը թշնամու հետ ն անմիջապես կարգադրեց, որ 
կայսրը հեռանա, որպեսզի արաբների ձեռքը չընկնի: Կայսրը հակառակեց, 
բայց Սանուելը բռնի ստիպեց փախչել: 

Արդյո՞ք Թեռփոբոսը ինքը մասնակից էր իր գնդի դավաճան ծրագրերին, 
պատմագիրներն այս կետում տարաձայն են: Կարծիք կար, որ Թեոփոբոսը 
առաջարկել էր նախընտրել գիշերվան ճակատը, թաքուն ճպատակ ունե- 
նալով իր գնդով արաբների կողմը անց նել: Այս մասին ամբաստանություն 
եղավ կայսեր ն Թեռփոբոսը վախենալով պատժից փախավ Ամաստրիա 
կնոջով ն երեխաներով: Կայսրը ճավատորմ ղրկեց նրա դեմ, որպես ըմբոս- 
տի: Բայց շուտով ներեց ն հաշտվեց նրա հետ: 

Պատմում են նան, որ Սոզոպետրա քաղաքի վրա հարձակվելուց ն ավե- 
րելուց հետո Թեոփիլոս ետ դարձավ, ուղին բռնելով դեպի մայրաքաղաք, ն 
պատվիրեց Թեոփոբոսին, որ տանի պարսիկ գունդը Մինոպ, զետեղե 
այնտեղ ն հետո գա իրեն մոտ: Պարսիկները որպես թե ապստամբեցին ն 
բռնադատեցին Թեոփոբոսին իրեն թագավոր հայտարարել: Հավատարիմ 
զորավարը փախավ մայրաքաղաք ն հայտնեց կայսրին գործի էությունը: 
Կայսրը նրան սիրով ընդունեց, բայց հրամայեց ցրել պարսիկ գունդը, որ 
այդ ժամանակ աճել էր ն հաշվում էր 30 հազար մարդ, մյուս թեմաների 
(զորամասերի) մեջ, կազմելով նրանցից ուրույն տուրմաներ կամ վաշտերշ: 

Այս դեպքը ուրիշ բան չէ, քան նախորդի կրկճությունը այն աննշան 
տարբերությամբ, որ փոխված է տեղի անունը, Սինոպ փոխանակ Ամաստ- 
րիայի, ն պարսից դավադրության տված է ապստամբական, քան դավաճա- 
նական բնույթ: 

Վավերականը Ամաստրիայի արկածն է թվում, որպես հետնանք 
Դազիմոնի պարտության: Իսկ Անզեն բլրի անցքի արձագանքներն են 
վերոհիշյալ վիճելի երկու համանման միջադեպերը, ուր մեկի հերոսն է 
ներկայանում Թեռփոբոսը, մյուսի՝ Մանուելը (հակառակ Հիրշի, որ հավաստի 
է համարում Մանուելի առաջին գործը ն անվավեր Անզեն բլրի դեպքը)»: 


ԼՂեշօքի. Շօու., 135. Տյոոծօռ, 637. Օօօոր., 803, 
2 Ղիօօբհ. Շօոէ, 124. 
3 նշի, Օ. Ը., 145. 

Ի նպաստ մեր մեկնության է արաբական մի տեղեկություն, որով հաս- 
տատվում է, որ կայսրի կյանքը վտանգված էր Դազիմոնի ճակատում, 
միայն զարմանալի է, որ ազատարարի դերում երնան է գալիս ոչ թե 
Մանուելը, այլ Նասրը |: 

Այսպիսով Մանուելի ն Թեռփոբոսի կյանքի գլխավոր գծերը, որչափ որ 
պատմությունը պահել է, խաչաձնում են ն գրեթե ձուլվում: Եթե անգամ 
Թեոփիլոսի ազատումը պատկանում է Նասրին, փաստը մնում է անհերքելի, 
որ միննույն երնույթները վերագրվել են թե Մանուելին, ն թե՛ Թեոփոբոսին 
չնչին փոփոխակներով: 

Աննշաճակ չէ ճան այն պարագան, որ պատմագիրներից ոմանք ասում 
են, որ Թեոփոբոսը կայսեր քեռայրն էր, իսկ ուրիշները համարում են նրան 
թագուհու քեռայրը: Եթե մտաբերենք, որ Մանուելը թագուհու հորեղբայրն էր, 
կարող ենք կասկածել, արդյոք Թեոփոբոսի անորոշ կապը կայսերական 
տան հետ մի պղտորված արձագանք չէ՞ Մանուելի իրական ազգակցության: 

Մանուելի մահվան մասին երկու տեղեկություն կա: Մեկին նայելով` նա 
կենդանի էր տակավին 857 թվին Թեոկտիստոսի սպանության ժամանակ: 
Մյուսը ասում է, որ Մանուելը մեռավ այն վերքից, որ նա ստացել էր 
Դազիմոնի կռվում 838 թ. կայսրին պաշտպանելիս: 

Այս կետում նս մի որոշ նմանություն ենք շոշափում նրա ն Թեոփոբոսի 
մեջ: Պարսիկ զորավարի մահը նույնչափ առասպելախառն է, որչափ ն նրա 
կյանքը: Սրան սպանեց Թեոփիլոս կայսրը իր մահվանից առաջ, ուրեմն 
նախքան 20 հունվարի 842 թիվը, երբ պատահեց կայսրի մահը: Պատմագիրն 
հաղորդում է, որ Սինոպի դեպքի առթիվ կայսրը հրամայեց գլխատել Թեո- 
փոբոսին ն ավելացնում է, որ մի ուրիշ պատճառ նս կար սպանության: 

Ակճարկը վերաբերում է Ամաստրիայի անցքին: -թիչ հետո անդրադառնալով 
այդանցքին, ճույն պատմագիրը հաղորդում է. որ կայսրը ներման պատրվակով 
իրեն մոտ բերել տվեց ապստամբ զորավարին, փակեց պալատում, ն մի օր 
հրամայեց սպանել, զգալով իր մոտալուտ մահը: Երբ դժբախտ զորականի 
գլուխը բերին կայսեր, սա փայելով ձեռքով մեռածի երեսը ավաղեց. «ա յժմ դու 
այլնս այն Թեոփոբոսը չես ն ո՛չ ես՝ այն Թեոփիլոսը»: 

Նկատենք անցողակի, որ մեր ենթադրությունը, թե Սինոպի ն 
Ամաստրիայի դեպքերը միննույն իրողության տարբեր արտահայտու- 
թյուններն են, հաստատվում է պատմագրի ակամա խոստովանությամբ, 
որով սպանությունը անմիջական հետնանք է համարվում ն Մինոպի ն 
Ամաստրիայի դեպքի, մի բան, որ ուրիշ ոչինչ չի նշանակում, քան այն, որ 
հիշած դեպքերը հար ն նույնն են: 

Սպանության մասին շրջում էին ն ուրիշ լուրեր: Ռրպես թե սպանութ յունը 


1 ԽՐոտս«4, Քւուոծ 4'Օղ, 68: Վասիլն, |. 65. 

կատարվել էր ոչ թե թագավորի հրամանով, ապա այն ծովակալի, որը 
ղրկված է եղել զսպելու ապստամբությունը: Սա ինքնագլուխ գիշերով 
սպանել էր տվել Թեոփոբոսին: 

Երբ պարսիկ գունդը հարցրեց թե ի՞նչ եղավ անհետացած զորավարը, 
խաբելով հավատացրին, թե (Թեռփոբոսը մեռած չէ, այլ ապրում է պա- 
լատում: Պարսիկները մնացին այն կարծիքին, որ Թեռփոբոսը տակավին 
մահ չէ ճաշակել: 

Վերջին խոսքերից գիտնականները հետնեցրել են, որ Թեոփոբոսը իրոք 
հարակցություն է ունեցել պարսիկ աղանդավորների հետ, գուցե գերագույն 
էակ է ճանաչվել, որի հետնանքով ն հավատացել են, որ Թեռփոբոսը 
ենթակա չէ մահվան, այլ որպես մի նոր Եղիա համբարձել է երկինքշ: 

Պատմագրի այն խոսքը, թե Թեոփոբոսը ապրեց աճապականության մեջ 
կարող էր հիմ ծառայել մոլար հասկացողության: Բարեբախտաբար, հնա- 
րավորություն կա ստուգելու այս կասկածելի տեղեկությունը ըստ այն 
աղբյուրի, որտեղից առնված է: Այնտեղ ասված է, թե Թեռոփոբոսի մահը 
գաղտնի եղավ, ոչ ոք չիմացավ, ուստի ն պարսիկները, ավելի ճիշտ պարսիկ 
աղանդավոր գունդը, որի գլուխն էր Թեոփոբոսը, մնաց այն հավատի մեջ, թե 
զորավարը տակավին մահ չի ճաշակել մինչն այն ժամանակը. խոսքը 
այստեղ այն ժամանակվան մասին է, երբ հարց ճում էր պարսիկ գունդը, ն ոչ 
թե երբ գրում էր պատմագիրը, ինչպես հասկացել է մյուս պատմագիրը": 

Հետաքրքրական է, որ ոչ կոստանդինյաճ պատմագիրները ոչինչ չգի- 
տեն Թեոփոբոսի անմահության զրույցների մասին: 

Թեոփոբոսի մարմինը թաղեցին իր սեփական տանը, Ներսեսի պալատի 
մոտ4: Թվում է, որ այս տեղեկության թիվը նս մեկնության արդյունք է: Իս- 
կական աղբյուրն ասում է, որ Թեոփոբոսին թաղեցին Ներսեսի շենքի 
մոտերքը մի տեղ, «որ այժմ կոչվում է դօ 060Փօ812Հ»5: 

Արդ, այս չէ նշանակում Թեոփոբոսի տուն, այլ երկյուղածության եկե- 
ղեցի: Ի՞նչ կապ կարող էր լինել Թեռփոբիա սրբարանի ն Թեոփոբոս անձի 
միջն, արդյոք սրբարա՞նն է պարտ իր անունը Թեոփոբոսին, թե ընդհակա- 
ռակը: Բնական կասկած է ծագում, որ ժողովրդական ստուգաբանությունը 
Թեոփոբիա եկեղեցու մեջ տեսել է համանուն սրբի հանգստարան ն 
հերյուրել Թեռփոբոսի պատմությունը ն մանավանդ նրա անմահության 
առասպելը: 

ԼՕօո., 60: Ղհօօքե. Շօոէ., 136. 

2 ԼՀԵՇՏս, Լօ 8ոտ-Բոոքլոօ, 111, 153: Թա. Օ. Ը.. 253. 

3Օ«ոօգատի ճաք «Օս Փծք )քժսաս խոսքը, էջ 60: 1հօօբե. Շօու., 136. փոխել է խճլք: 
ԷՕԽծճ, որ նույնանշաճակ է, բայց կարծես տարբերության երանգ ունին: 

4 Տոծօո, 646. 


5 Օօօքք.. 810. 

Այս խորհրդավոր զորավարի սպաճության պարագան նմանապես 
պարզ չէ: Զանազան լուրեր կային: Հայտնի չէ որոշակի թե ո՞վ էր սպանողը: 
Ասում էին, որ թագուհու եղբայր Պետրոնասն ն լոգոթետը, այսինքն` հռչա- 
կավոր Թեոկտիստոսն էին, որ գործեցին ոճիրը թագավորի հրամանով: 
Ուրիշները վերագրում էին դահճի դերը ծովակալ Օրիփասիոսին: 

Թեոփոբոսը սպանված էր գաղտնի ն թաղված գաղտնի, գիշերով: ԱՄ- 
հասկանալի է այս արտակարգ զգուշությունը հանդեպ մի բուռն պար- 
սիկների այնպիսի դերում, երբ միահեծան կայսրերը ն ամենակարող 
պետական դեմքերը օր ցերեկով խողխողվում էին առանց որնէ բողոքի: 

Եթե շարունակենք զուգահեռները, որ գծեցինք Սանուելի ն Թեոփոբոսի 
միջն, կտեսնենք, որ որոշ աղերս կա ճան նրանց վախճանի մեջ: Մանուելի 
մասին նմանապես լուրեր էին տարածված, որ ճա մեռել էր 838 թվի 
ճակատում ստացած խոցերից: Մինչդեռ պատմությունից երնում է, որ 
ապրել է այնուհետն նս գոնե քսան տարի պալատում: 

Թեոփոբոսի «անմահությունը» ճիշտ այս կարգի երկարակեցություն էր, 
քանի որ սպանվել էր, բայց հավատացնում էին, թե տակավին ապրում է 
պալատում: լ 

Ահա այս դիտողություններն են, որ մաքառում են Թեոփոբոսի դեմ: Եթե 
ճրա մեջ պատմական տարր կա, բաղկացած մի կողմից Շապուհի որդու ն 
մյուս կողմից պարսիկ Նասրի իրական ստվերներից, ամեն պարագային, 
այդ տարրը Մանուելի շուքի տակ այնքան է աղոտացել, որ Թեոփոբոսը 
դարձել է Մանուելի վիպական մի երկվորյակը: 


ՄԱ 


Մանուելից ն Թեռփոբոսից ավելի պերճ դեմք կար բյուզանդական ար- 
քունիքում: Դա Ալեքսիոս-Մուշեղն էր, Մամիկոնյան իշխաններից: Շատ 
գեղեցիկ երիտասարդ էր ն փեսայացավ կայսերական տան: Թեոփիլոսն ու 
Թեոդորան հինգ աղջիկ ունեին, բայց ոչ մեկ արու զավակ: Որպեսզի 
ապահովեն գահի ժառանգությունը, որոշեցին դուստրերից մեկին՝ Մարիամին 
տալ կնության Ալեքսիոս- Մուշեղին ն հայտարարել նրան գահաժառանգ: 

Նորափեսան մեծամեծ պատիվների արժանացավ: Կայսրը նրա համար 
առանձին տիտղոս ստեղծեց, որ է պատրիկ անթյուպատ, այլն մա- 
գիստրության պատիվը տվեց ն կեսար հռչակեց: Նու յն նոր տիտղոսն էր, որ 
շնորհեց կայսրը ճան Բագրատունյաց իշխանին Աշոտին, որ էր որդի 
Շապուհի ն թոռն Սնակերի: 

Ասողիկ սխալմամբ անվանում է «հյուպատավորության պատիվ, այ- 
սինքն` ապուհյուպատ պատրկություն», փոխանակ «անթյուպատ պատըը- 

ՋՈ «աա» Վոն» սա 


կութեան»: Մի ուրիշ անգամ ուղղում է իր սխալը, երբ Շապուհ Բագրա- 
տունուն, այսինքն՝ մատենագրին, կոչում է «որդի Աշոտոյ անթիպատրիկի», 
միայն կարդալու է «անթ-ի (պատ) պատրկի» |: 

Ալեքսիոս-Մուշեղի պատմությունը նս ազատ չէ կճճիռներից: Նախ ո՞վ է 
այս իշխանը: 

Վերն տեսանք, որ համանուն մի անձն ըմբոստացավ կայսրի դեմ 792 
թվին: Նա պահան գնդի պետն էր պալատում կամ ինչպես կոչում էին վիգլի 
դրունգարը, հետո նշանակվեց զորավար Արմենիակյան թեմի: Հավանորեն 
սրա թոռն էր Ալեքսիոս-Մուշեղը, Թեոդորայի փեսան, եթե դատելու լինենք 
պապի անունը թոռան փոխանցելու սովորությունից: 

Ալեքսիոս-Մուշեղի ընտանիքը ապրում էր Ակրոպոլիս կամ միջնաբերդ 
թաղում մի տան, որ կոչվում էր Կրենիտիսսայի տուն: Կրենիտիսսա իգական 
ձեն է Կրենիտես անվան: Ալեքսիոս-Մուշեղի տոհմը կրում էր Կրենիտես 
մականունը, նույն տան անունով, ինչպես կարծում են հները: 

Կրենիտիսսա, երնի, Ալեքսիոս-Մուշեղի մայրը կաս տատն էր: (Ի՞նչ է 
իսկապես բառի ծագումը, դժվար է ասել: Արդյոք հունարեն կրենե «աղբյուր» 
բառից է, տունը աղբյուրի մոտ գտնվելու համար: Այս դեպքում սպասելու էր 
Կրենիտիս, - տիդու, մինչդեռ Կրեճիտես, հոգ. սեռ. Կրենիտոն է: Եթե աշ- 
խարհագրական ծագում ունենար, զարմանալի չէր լինի նրա մեջ տեսնել ոչ 
թե Կարինի, այլ Դեղիք գավառի Կռնի ավանի անունը): 

Թեոդորայի առաջին երեխան տղա է եղել, բայց մեռել է մանուկ հասա- 
կում՝ խեղդվելով պալատին կից ավազանի մեջ2: Սրա դամբանը գտնվում էր 
Ս. Առաքելոց եկեղեցու մեջ իր քրոջ Մարիամի կողքին, ն ա յստեղից էլ 
գիտենք, որ անունը Կոստանդինոս էր3: Մեզ հասել են դրամներ, որոնք կրում 
են Թեոփիլոսի հետ ն մի անմորուս պատկեր, որ Կոստանդինոս ինքն է՞: 

Այնուհետն Թեոդորան ընծայել է իր ամուսնուն հինգ դուստր, Թեկլա 
(Թեկղի), Աննա, Անաստասիա, Պովքերիա ն Մարիա (Մարիամ): Հատուկ 
հիշատակություն կա, որ Մարիան ամենից կրտսերն էր. կամ, ուրիշ 
վկայությամբ, ամենից սիրելին: Սակայն, Մարիան ոչ մի կերպ չէր կարող 
ամենից փոքրը լինել, եթե իրոք ամուսնացած էր Ալեքսիոս-Մուշեղի հետ: 

Արդարն, Թեոդորան հարսնացել էր 821 թվին: Եթե Մարիան վերջին 
երեխան էր, ուրեմն, հաշված առաջին զավակը Կոստանդինը, վեցերորդն 
էր: Հետնապես ծնված կարող էր լիճել ամենավաղ ոչ առաջ, քան 827 թիվը: 
Գիտենք, որ 839 թվին արդեն մեռած էր: Այս հաշվով 12 տարեկանից 


| Ասողիկ, էջ 144 ն 138: 

2 Ղեօօբե. Շօու., 88. 

3 6 Շաղաօուն, 645. 

4 9. ամն, Ըռաօջսօ օէ հօ 1ոքօւո 8)շտոմոծ Շօոչ. 2ԼԱԼ. 

պակաս պետք է լիներ ամուսնության պահին, որ հավանական չէ: Ճշմար- 
տության ավելի մոտ կլիներ ընդունել, որ Մարիամը, ընդհակառակը, 
անդրանիկ աղջիկն էր: Ուրիշ առթիվ պատմագիրը խոստովանում է, որ 
փոքր աղջիկը Պուլքերիան էր: 

Երեխաները սովորություն ունեին հաճախ այցելելու իրենց տատին, 
Թեոկտիստեին, որ Թեոդորայի մայրն էր: Սա ապրում էր իր սեփական 
տանը Սամաթիա թաղում: Տունը կոչվում էր Գաստրիա ն գտնվում էր ոչ 
հեռու այժմյան Հայոց Ս. Գնորգ եկեղեցուց: Գաստրիա 6շանակում է 
հունարեն ծաղկաման: Որպես թե Հեղինե թագուհին Երուսաղեմից բերել էր 
հետը մի ամանում այն ծաղիկները, որ քաղել էր Խաչգյուտի տեղում ն 
ամանը ծաղիկներով դրել էր Գաստրիա տան տեղը, որից ն մնացել է 
անունը: Ժողովրդական զրույց է, հարկավ, առանց պատմական որեէ ստու- 
գության: Այս տունը պատկանում էր Թեոդորայի մորը՝ Թեռկտիստեին, ասել 
է, թե Մամիկոնյան տան սեփականություն էր: Տունը գնված էր Նիկետաս 
պատրիկից ն վերջը վերափոխվեց մենաստանի: 

Թեոկտիստեի ն Թեոդորայի մասին պատմագիրները գովեստով են 
խոսում, որպես բարեպաշտ ն կրոնավոր. ն մանավանդ, պատկերապաշտ 
կանանց: Նույս ոգով կրթել էր աշխատում Թեռկտիստեն նան իր մատաղ 
թոռներին: Թեոփիլոսն ինքը պատկերամարտ էր, ինչպես ն իր ամբողջ շրջա- 
պատը: Թեոկտիստեն պատկերները պահում էր ծածուկ մի փակ արկղում: 
Երբ երեխաները գալիս էին, հանում էր զգուշությամբ սրբերի պատկերները ն 
փոքրիկների գլխին դնում, երեսներին ն շրթունքներին քսում, որպեսզի 
մանկությունից ընտելանան հարգելու պատկերների սրբությունը: 

Հայրը մի օր հարցրեց երեխաներին. թե տատիկը ինչպե՞ս ընդունեց 
ճրանց ն ի՞նչ պարգն տվավ: Մեծերը լռեցին, իսկ Պուլքերիան, որ խելքով ն 
տարիքով ամենից տհասն էր պատմեց, որ տատիկը իրենց շատ միրգ տվավ 
ն հետո արկղից հանեց տիկնիկներ ն նրանց երեսին ու գլխին դրեց գուր- 
գուրանքով: Այստեղից երնում է, որ Պուլքերիան էր կրտսերը ն ոչ Մարիան: 

Թեոդորա թագուհին, Մամիկոնյան իշխանուհին, Մարիայի համար նշանած 
էր ընտրել իրեն արենակից Լվլեեքսիոս-Մուշեղին, նույն Մամիկոնյան տոհմից: 

Բյուզանդական արքունիքը գաղտնի որոգայթների ն դավերի բույն էր: 
Պակաս չէին բանսարկու մարդիկ, ընդունակ ն պատրաստ թափելու չարա- 
խոսության թույնը մեծության սանդուղի վրա կանգնած անձերի գլխին: 

Թեոփիլոսն ուղարկեց Ալեքսիոս-Մուշեղին պատերազմական գործով 
Լանգոբարդիա: Այսպես էր կոչվում այն ժամանակ հարավային Իտալիան: 
Հայ զորավարը հաջողությամբ կատարեց կայսերական պատվերը, որով 
ավելի հաճելի դարձավ արքունիքում: Սակայն, որքան աճում էր կայսեր 
սերը, նույնքան ն զորանում էր ճնախանձորդների չարակամությունը: 

Կայսեր ականջը հասավ սովորական բամբասանքը, որպես թե Ալեքսիոս- 
Մուշեղ տենչում է թագին ն որ Այբը երեի պիտի տիրանա Թռյին, այսինքն` 
Ա(լեքսիոսը) պետք է գրավե Թ(եոփիլոսի) գահը: Ամբաստանյալը, զգալով, 
որ անկարող է կարկել չարաբանների բերանը, ցանկություն հայտնեց 
քաշվել քաղաքական ասպարեզից, ճախընտրելով մենաստանի անդորրու- 
թյունը: Սակայն, կայսրը ընդդիմացավ, չուզեց որ իր սիրելի դուստրը 
այրիանա: Ալեքսիոս-Մուշեղը մնաց իր պաշտոնում: 

Շուտով հանգամանքները փոխվեցին: Թեոդորան նոր արու զավակ 
ծնեց, որով ապահովեց գահի հաջողությունը: Մինչ այն մեռավ Լկեքսիոս- 
Մուշեղի կինը` Մարիան: Թեռփիլոսը վերջին սերն ու հարգանքը տվեց իր 
դստեր, թաղելով նրան արծաթապատ դագաղի մեջ ն նրա դամբարանը 
հայտարարելով պատսպարան ճրան ապավինող հանցավորների համար: 
Սգավոր ամուսինը հագավ վանականի սն զգեստ: 

Ուրիշ տեղեկության համաձայն, Ալեքսիոս-Մուշեղը ուղարկվեց ոչ թե 
Լանգոբարդիա, այլ Սիկիլիա կղզին, ն ուղարկվեց ստրատելատի (զորա- 
պետի) ն դուքսի պաշտոնով: Նախանձը ն դավերը այստեղից սկիզբ առան: 
Սիկիլիացիներից ոմանք գնացին մայրաքաղաք ն փափսացին պալատում, 
թե Ալեքսիոս-Մուշեղը իբրն թե մատնում է քրիստոնեության շահերը 
սարակինոսներին, այլն ինքը ձգտում է կայսրության: 

Մինչ ամբաստանությունը տեղ հասավ, Մարիան, սիրելի դուստրը, 
մեռավ: Թեռփիլոսը թաղեց նրան արծաթազարդ դագաղի մեջ ն դամբա- 
րանի համար նույն կարգադրությունն արեց, ինչ որ հիշվեց: Ինչ վերաբերում 
է Ալեքսիոս-Մուշեղին, կայսրը ուղարկեց Թեոդորոս Կրիթինոս եպիսկո- 
պոսին Սիկիլիա նրա ետնից: Եպիսկոպոսը տարավ Մուշեղին կայսրի 
շնորհի հետ ն նրա անձնական լանջախաչը որպես երաշխիք կայսերական 
խոստումին: Ալեքսիոս-Մուշեղը հավատաց ն ուղի ընկավ մայրաքաղաք: 
Սակայն, Թեոփիլոսը դրժեց իր ուխտը ն հրամայեց խարազանել Մուշեղին 
որպես ապստամբի ն նետել բանտ, այլն գրավեց հարքունիքս նրա ինչքը: 

Մի օր կայսրը մեծ թափորով ծերակուտականների ուղեկցությամբ ելավ 
պալատից գնալու Վլաքերնայի Սուրբ Աստվածածնի եկեղեցին: (Թեոդորոս 
եպիսկոպոսը նս մտավ թափորի մեջ զգեստավորված: Երբ կայսրը 
ծերակույտի հետ մոտեցավ սեղանին, Թեոդորոս եպիսկոպոսը կարդաց 
բարձրաձայն 44-րդ Սաղմոսի 5-րդ տան առաջին մասը. «զարեա՛, ուղղեա՛ եւ 
թագաւորեա», ն դառնալով կայսեր. հարցրեց «վասն որոյ. ով բագաւոր»: 

Սա ամոթահար շարունակեց Սաղմոսը. «վասն ճշմարտութեան, հեզու- 
թեան եւ արդարութեան»: 

«Եվ ո՞ւր է քո արդարադատությունը. երբ իմ միջոցով խոսք տվիր Ալեք- 
սիոս-Մուշեղին ն հետո դրժեցիր», ասաց հանդիմանությամբ եպիսկոպոսը: 

Կայսրը սրտմտած, հրամայեց արտաքսել եկեղեցուց հանդուգն հոգնո- 
րականին, անողորմ ծեծ տվեց ն աքսորեց: 

Հուսկ հետո, երբ մի օր կայսրը մտավ մայր եկեղեցին, Հովհաննես 
պատրիարքը նախատեց նրան ն հետ կանչել տվեց եպիսկոպոսին: Վեր- 
ջինս այն աճարգանքից հետո իրեն արժանի չհամարեց այլես եպիսկոպո- 
սության, ն կայսեր հրամանով հանձն առավ էկոնոմի (տնտեսի) պաշտոնը 
տաճարում: 

Հետաքրքրական է, որ 824 թվի պատվիրակության մեջ, որ Միքայել 
կայսրը ուղարկեց արնմուտք Լյուդովիկոս կայսեր հիշվում է Թեոդորոս, 
Էկոնոմոս Ս. Սոփիայի: Արդյո՞ք Թեոդորոս Կրիթինոս եպիսկոպոսը չէր, որ 
նախապես էկոնոմ էր եղել ն այժմ նորից դառնում էր հին պաշտոնին: 

Միաժամանակ կայսրը հանեց բանտից Ալեքսիոս-Մուշեղին, վերա- 
դարձրեց նրան գրաված գույքերը ն նախկին պատիվը: 

Այս պատմվածքը զանազանվում է առաջնից: Այնտեղ կայսրը հավատ 
չի ընծայում չարախոս լեզուներին, իսկ այստեղ, ընդհակառակը, ոչ միայն 
ականջ է կախում, այլն ծանր պատիժ է տալիս: Բացի դրանից երկրորդ 
պատմվածը ոչինչ չգիտե Ալեքսիոս-Մուշեղի կրոնավորության մասին: 
Մինչդեռ առաջնում ասված է, որ Մուշեղը կնոջ մահից հետո վանք մտավ, 
հակառակ թագավորի ցանկության: Վերջինս ստիպված տեղի տվավ ն իր 
սիրելի իշխանին նվիրեց Քրիսոպոլսի կայսերական վանքը, նան մերձակա 
երկու վանքերը: 

Քրիսոպոլիսը այժմյան Սկյուտարն է, ծովի մյուս ափին քաղաքի դեմ 
հանդիման: Ոչ հեռու գտնվում էին պետական զինանոցները Անթիմոս կոչ- 
ված վայրում: Ալեքսիոս-Մուշեղը մի օր պտույտի ելնելով տեսավ այս տեղը 
ն շատ հավանեց: Ցանկացավ սեփական մենաստան ունենալ ն նրանով իր 
հիշատակը անմահացնել: Թեոդորայի, իր թագակիր զոքանչի, միջնոր- 
դությամբ հաջողեց պարգն ստանալ կայսրից Աճթիմոսի տեղը ն կառուցեց 
մի ճոր վանք: Այստեղ անցկացրեց իր կյանքը ն մեռավ: Նրա գերեզմանը ն 
գերեզմանի վերն կախված սրբի պատկերը, ճրա կողմից նվիրված, անվնաս 
մնացել էին մինչն 221 դարու կեսերը, ինչպես վկայում է մեր պատմագիրը: 

Ալեքսիոս-Մուշեղը ուներ մի եղբայր, Թեոդոս անունով: Սա ես 
նշանավոր պատրիկ էր ն վերջը եղբոր վանքը մտավ, առաքինի կյանքի 
հրաշալի օրինակ տվավ: Վախճանվեց նույն վանքում ն թաղվեց եղբոր մոտ: 


1 Խճոում, 1Կ, 417. 
2 Ղիօօքի. Շօո., 109. 

Պալատական առաջնակարգ դեմքերից էին ճան Կոստանդին Բաբուցիկ 
ն Թեոդոս Բաբուցիկ: Հավանորեն եղբայրներ էին ն Բաբուցիկ իրենց 
հայրանունն էր: Ո՞վ էր Բաբուցիկը ն երբ էր տարագրվել, հայտնի չէ: Անունը՝ 
Բաբ, Բաբիկ, Բաբգեն, Ժաբան կամ Բաբեկ շարքից, որ հին պապ բառի 
միջին-պարսկական բաբ ձնից ածանցականներ են տոհմական որոշ դրոշմ 
չէ կրում, որ կարելի լիներ մերձեցնել այս կամ այն նախարարական տան: 

Ավելորդ չենք համարում հիշել, որ հնարավոր է զուգադրել Բաբուցիկին 
այն ըմբոստ իշխանի հետ, որ հայտնի է վրաց «Տարեգրքից», ն որի անունը, 
թեն կարդացվում է Գաբլուց, բայց դյուրությամբ կարելի է ուղղել Բաբուց: 
Նա որպես թե Սմբատ Աբլաբասի կամ Խոստովանողի եղբայրն էր, ուրեմն 
Աշոտ Սսակերի որդիներից մեկը: Մի ուրիշ իշխան, Գուառամ, ելավ 
Գաբուցի դեմ ն քշեց ճրան հոռոմոց աշխարհը: 

Դժբախտաբար բնագիրը խանգարված է ն որոշ կետերում գոնե հավատ 
չէ ճերշնչում: Անվավեր է ն ժամանակագրությունը, որ կարող ենք անտեսել, 
արժեք տալով միմիայն այն ցուցումներին, որ Գաբլուցը Սսակերի որդին է ն 
Գուառամը Բագրատ Կյուրապաղատի եղբայըն է, ուրեմն Աշոտ Կյուրա- 
պաղատի որդին: Աշոտ Մսակերը մեռած է մինչն 826 թիվը, իսկ Աշոտ 
Կյուրապաղատը իր այս կոչումը պարտական էր Լնոն Հայկազն կայսեր 
(813-820): Երկու ժամանակակից այս Աշոտների զավակները, Գաբլուց ն 
Գուառամ կարող են հասակակից լինել ն 830 թվականներին արդեն հասուն 
տարիքի մեջ լինել: 

Թվում է, որ անպատեհություն չկա նույնացնելու Գաբլուցին Բաբուցիկի 
հետ: Սակայն, մի մեծ խոչընդոտ կա: «Վրաց տարեգրքի» ասելով, 
Գաբլուցը քշված պետք է լինի արնմուտք Բուղայի արշավանքներից հետո, 
ուրեմն իններորդ դարի կեսերին: Մինչդեռ Բաբուցիկի որդիներն այդ 
ժամանակ արդեն հայտնի գործիչներ էին արնմուտքում: 

Արդ` եթե հավատ ընծայենք «Տարեգրքի» ժամանակագրական նշան- 
ճերին, պետք է հրաժարվենք մեր առաջադրած համեմատությունից: Բայց 
քանի որ հիմք չկա վստահելու «Տարեգրքին», պետք չկա արհամարհելու մեր 
ենթադրությունը, որքան ն երկբա յական: 

Երկու Բաբուցիկների հարաբերությունը որոշ չէ: Եղբայրներ համա- 
րեցինք ի ճկատի ունենալով այն պարագան, որ միաժամանակ են երնում 
պատմության մեջ: Բայց անհավանական չէ կարծել, որ նրանք հայր ն որդի 
են ն որ Բաբուցիկ ոչ թե Կոստանդնի հոր, այլ իր իսկ հայ անունն է, ն որդին 
Թեոդոս պահել է իր վրա: Սրանով մի աստիճան կդյուրանա Բաբուցիկի ն 

| ԹրԾՑՏՇԷ, ԷԼՏԼՕ16 46. 11 Օծօջյ, 1, 268-269. 

Գաբլուցի ենթադրական համեմատություն, ժամանակագրական տե- 
սակետից: 

Կոստանդին Բաբուցիկը ամուսնացած էր Թեռդորայի քրոջ, Սոփիայի 
հետ. ուրեմն կայսեր քենակալն էր: Ամռորիայի պաշարումի ժամանակ գերի 
ընկավ արաբների ձեռքը ն մյուս զորավարների հետ ընդունեց մարտի- 
րոսության պսակ 845 թվին|: 

Թեոդոս Բաբուցիկը ուղարկվեց արնմուտք Լյուդովիկոս Բարեպաշտի 
մոտ դիվանագիտական կարնոր հանձնարարությամբ ն մեռավ առաքե- 
լության ընթացքին 840 թվին: 

Կոստանդինը պատրիկ էր ն պալատական չորս գնդերից մեկի, որ 
կոչվում էր վիգլայի, պետն էր, դրունգարը: Այս պաշտոնը գրեթե միշտ հայ 
զորականների ձեռքին էր: | 

Կոստանդնից առաջ թե հետո նույն պաշտոնում գտնում ենք թագուհու 
եղբորը, Պետրոնասին: Սա դրունգար է հիշվում Թեոփիլոսի կյանքից 
առնված մի դեպքում: Մի օր, երբ կայսրը իր սովորության համաձայն 
անցնում էր Միջին փողոցով դեպի Վլաքերնայի Մ. տաճարը ն ամեն ոք 
իրավունք ուներ մոտենալ ն իր ցավը հայտնել երկրի տիրոջ, մի կին 
գանգատվեց կայսեր, որ Պետրոնասը նորոգում է իր տունը, բայց այնքան է 
բարձրացրել, որ բոլորովին կտրել է իր աղքատիկ հյուղի լույսը ն ուշք չի 
դարձնում իր բողոքին, քանի որ խեղճ ն այրի կին է: Կայսրը նշանակեց 
անմիջապես մի հանձնաժողով, երեք հոգուց կազմված, քննելու բողոքը: 
Քննությունը պարզեց, որ գանգատավորը արդար էր: Պետրոնասի տունը 
քանդել տվեց կայսրը ն մթերքը հանձնեց այրի կնոջշ: 

Ի դեպ, հանձնաժողովի երեք հոզուց մեկը հայ էր Լնոն-Սմբատ անունով: 
Դարձյալ կրկնակի անուն, հայ ն հոռոմ, եթե ռչ իր ն հոր անունը: Կարծում 
ենք. որ սա նույն անձն է լինելու, որ մի ուրիշ տեղ կոչվում է Լնտն .Քա- 
մադրակոն: Այս Լեոնը Թեոփիլոս կայսրի պրոտովեստիարիուսն էր, այսինքն` 
հանդերձապահը, ն հիշվում է Լնոն Մ Հայկազն սպանության գործը քննելու 
պատմուբյան մեջ: Երկու դեպքումն էլ Լնտնի տրված հանձնարարությունը 
կրում է դատական բնույթ ն հավանորեն խոսքը միննույն անձի մասին է: 

Կոստանդին Բաբուցիկի հետ շփոթելու չէ համանուն անձը՝ Կոստանդին 
Մանիակ: Երկուսն էլ ժամանակակից գործիչներ էին ն Կոստանդին 
Մանիակը նես վիգլայի դրունգար էր: Կրկնակի անուններից Մանիակը, 
թերնս, հայ Մանակն է: Նշանավոր ընտանիք էր Բյուզանդիայում: Մանիակի 
թոռն էր հռչակավոր Հովսեփ Գենեսիռոս պատմագիրը, որ մեր աղբյուրներից 
մեկն է, ն որի հոր անունը Թովմաս էր: 

Գենեսիոսը չէ մոռանում շեշտել, որ Կոստանդին Մաճիակը հայ էր ն մի 
մութ ակնարկ է անում նրա Բյուզանդիա գալու առթիվ: Որպես թե Մանիակը 
` ղրկված լիներ Թեոփիլոսի մոտ պատանդի ձնով ն հետո իր հոգու ն մարմնի 
գեղեցկության ն կատարյալ բարեսրտության համար նշանակվեց վիգլայի 
դրունգար, այլն պատվեց պատրկության պատվով ն դարձավ պոստի 
լոգոթետ |: 

Ուշագրավ է պատմագրի ակնարկը, որ Կոստանդինը ուղարկված էր 
«իշխանների ն եղբայրակիցների կողմից» ն ուղարկված էր որպես 
ճուղ0ՍՔ6ՍՕՏԹԺՇ ծրղքօն: Ի՞նչ բանակցության մասին է խոսքը, սութ է: 
Թեոփիլոսի օրով (829-842) Հայաստանի զորավար իշխաններն էին Աշոտ 
Մսակերի որդիները, Սմբատը` Շիրակում, Բագարատը Տարոնում, նան 
Սսակերի եղբորորդին Աշոտ Անթյուպատոս պատրիկը Սպերում: Վերջինս 
իր տիտղոսը ստացել էր Թեոփիլոսից 837 թվի արշավանքի հետնանքով: 
Հավանական է, որ կայսրը բանակցության մեջ եղած լինի Սպերի իշխանի 
հետ նախ քան արշավանքը նրա աջակցությունը ապահովելու համար: Այս 
առթիվ Մանիակը կարող էր ուղարկված լիներ կայսեր իբրն երաշխիք խոս- 
տացած օգնության: Բագրատունյաց արտաքին քաղաքականության 
համար կարնոր այս կետը մնում է վարագուրված: 

Գենեսիոսը ներկայացնում է իր պապին համակրելի գծերով ն առիթ չէ 
` փախցնում գովելու, ինչպես կտեսնենք, նրա մարդասեր ոգին: Գիտենք 
հաստատապես, որ Մանիակը վիգլայի դրունգար էր 843 թվին Հովհաննես 
պատրիարքի գահընկեցության ժամանակ: Մանիակը ամբաստանվում էր, 
որ վիրավորանք էր պատճառել պատրիարքին: Երնում է, որ ճա անմիջապես 
հաջորդել էր դրունգարության պաշտոնում Կոստանդին Բաբուցիկին, որ 
գերի էր ընկել 838 թվին: Պետրոնասի ստանձնումը ճույն պաշտոնի մնում է 
խնդրական, եթե չընդունենք, որ 838 ն Թեոփիլոսի մահվան 842 տարվան մեջ 
է դնելու նրա պաշտոնավորությունը: Կարելի է կարծել, որ Մանիակը իր երկ- 
րորդ անունը պարտական է Կոստանդին Բաբուցիկին այն մտքով, որ նա 
դրունգարական պաշտոնի հետ կարող էր յուրացրած լինել ն անունը: 

Գենեսիոսը հավատացնում է, որ իր պապը նան լոգոթետ եղավ ն նույնը 
կրկնում է նրան հետնելով Թեոփանեսի Շարունակողըշ: Ավելի քան երկ- 
բայելի է: Այդ պաշտոնը երկար տարիներ վարեց Թեոկտիստոս ներքինին: 
Նրա մահից հետո լոգոթետությունն անցավ Սմբատին, Վարդ կեսարի 
աղջկա ամուսնուն: Մինչդեռ Կոստանդին Մանիակը դրունգար է հիշվում 
այդ ժամանակմճերը ն մնաց այդպես մինչն Վասիլի գահակալությունը: Ոչ 
թե Մանիակը, այլ իր որդի Թովմասը նշանակվեց պոստի լոգոթետ Լնոն Ճ1 

(886-911) օրով: Իսկ Թովմասի որդին, պատմագիր Հովսեփոսը կանիկլիոնի 
քարտուղար էր, այսինքն դիվանագետ Կոստանդին Ծիրանածինի 
ժամամակ, տասմերորդ դարու կեսերին: 

Հովսեփ Գենեսիոսի հորեղբայրը, Թովմասի եղբայրը, նս կոչվում էր 
Գենեսիոս |: 


ՂԱ 


Քաղաքական անցքերով հարուստ չէ Թեոփիլոսի թագավորությունը: 
Առժամյա դադարից հետո վերսկսվեցին թշնամական գործողություններն 
արնելյաճն սահմունների վրա: Պատմագիրները հավատացնում են, որ 
տասննութ ճակատ է մղել թշնամու դեմ ն ամեն անգամ անփառունակ 
ճահանջել: Ահա ինչո՞ւ համար շատերը անվանում էին նրան անբախտ կամ 
անհաջողակ: 

Այս դեպքում անհասկանալի են դառնում մեզ այն գովեստները, որ 
այնպես առատորեն շռայլում են Մանուելի կամ Թեռոփոբոսի հասցեին 
որպես քաջակուռն ռազմիկների, մանավանդ, Մանուելի, որի անունը դղրդում 
էր ամբողջ Արնելքում: Ո՞ր դաշտերում ն ե՞րբ էր վաստակել այդ հռչակը: 
Պարտությունները պսակ չեն բերում ն ոչ հերոսներ ստեղծում: 

Թվում է, թե պատմագիրները չափազանցնում են Թեոփիլոսի «անբախ- 
տությունը»: Պատճառը, անտարակույս, կայպտիի ամբարիշտությունն է: (Թեո- 
փիլոսը պատկերամարտճների բանակումն էր, ուստի ն բարեպաշտ պատ- 
մագիրները չեն ուզում, որ նա աջողակ լինի արտաքին թշնամու դեմ: Նրանց 
հավատով, պատկերների դեմ կռվող իշխանը չէր կարող հաճո լինել 
Աստուծուն, որից կախված է զենքի հաջողությունը: Տասննութ ճակատների 
հաշիվը չկա մեջտեղը, ռր կարելի լիներ զատել ն ճշտել վկայությունը: Այն 
արշավանքները, որ հիշվում են, այնքան էլ ձախորդ չեն: Երկու անգամ 
Թեոփիլոսը փայլուն հաջողություն ունեցավ ն մեծ շուքով ու հանդիսավոր 
թափորով տոնեց իր հաղթական դարձը ն մուտը մայրաքաղաք: 

Երկու դեպքումն էլ արշավանքի մերձավոր առիթը փախստական 
խուռամ աղանդավորներն էին, ինչպես տեսանք վերն: Թեոփիլոսն ուզեց 
օգտվել արաբների ներքին խռովություններից ն դուրս ելավ նրանց դեմ: 
Ռազմական բեմը սովորաբար կիլիկյան բարձունքների վրա էր, Տար- 
սոն-Մարաշ-Մելիտինե գծի սահմաններում: Առաջին հարձակումով 
կայսերական զորքերը գրավեցին Զապետրա ն Սսնիս (Մոպսունստիա) 
քաղաքները ն ավարի հարկանմելով նահանջեցին 830-831 թթ.: 

Երնում է, մի ուրիշ մեծ հաջողություն ունեցավ Խարսիանում, ուր արաբ- 
ները գերի տվին մինչն քսան ն հինգ հազար մարդ: Պարզ չէ, թե ինչպես էին 

առաջացել արաբները միսչն Խարսիան, եթե նախընթաց ընդհարմանը իրոք, 
իրենք պարտություն էին կրել: Խարսիան, Արմենիակյան թեմի հա- 
րավ-արնմտյան մասն է, Կեսարիայից հյուսիս: 

Ավելորդ է կրկճել խնդիրը: Թողնենք արշավանքի մանրամասնու- 
թյունները: Ամեն պարագային Թեոփիլոսն իրեն հաղթող էր համարում ն 
թվում է, որ հիմք չկա կասկածելու, որ բավականաչափ գերիներ ն հարուստ 
կողոպուտ էին ընկել նրա ձեռքը: Կայսրը հարկավոր էր համարել տոնելու իր 
հաղթությունը: 

Հանդիսական թափորի նկարագրությունը հասել է մեզ: Երբ Թեոփիլոսը 
վերադառնալով պատերազմից հասավ Հիերիա պալատը, որ գտնվում էր 
Քաղկեդոնի մոտ, ուրեմն ասիական ափի վրա քաղաքի հանդիման, ընդա- 
ռաջեցին նրան կայսրուհին, քաղաքի եպարքոսը, ն ամբողջ ծերակուտական 
կազմը: Գերիները դեռ չէին եկել, ուստի յոթն օր սպասեց այստեղ կայսրը ն 
որպեսզի կայսրուհին մենակ չմնա, քաղաքից բերել տվեցին ծերակուտա- 
կանների կանանց: Յոթն օրից հետո կայսերական շքահանդեսը շարժվեց 
դեպի Մ. Մամասի վանքը, ուր մնաց նս երեք օր ն հետո անցնելով Ոսկե 
Եղջյուրը կանգ առան Վլաքերնայի պալատում: Գերիների կարավանը միա- 
ցավ կայսերական խմբին: Վլաքերնայի պալատից կայսրը ձիով գնաց մինչն 
Ոսկե Դուռը, ուրեմն պարսպի հյուսիսային անկյունից մինչն հարավայինը, 
արդի Եդի-Կուվլե դուռը: Ոսկե Դռնից սկսվում էր մեծ պողոտան, որ է մեսա, 
այսինքն՝ միջից փողոց, ն ձգվում էր ուղիղ մինչն Ս. Սոփիայի Մայր տաճարը 
ն կայսերական մեծ պալատը: 

Դրան առջն քաղաքի բարձր պաշտոնյաները գլուխ ունենալով եպրա- 
քոսին ընծայաբերեցին կայսեր թանկագին քարերից շինված մի թագ: Այ- 
ճուհետն շարժվեց թափորը դեպի Ս. Սոփիա: Փողոցը ամբողջ երկայնու- 
թյամբ զարդարված էր սկարամանդ ն սնդուս կոչված պաստառներով, գույնըզ- 
գույն ծաղիկներով ն վարդերով: Քաղաքը համայն պճնված էր որպես 
հարսանեկան առագաստ, ինչպես ասում է պատմագիրը: Կայսրը իր վեհության 
մեջ էր, ճերմակ ձի նստած գոհարազարդ տապճակով, գլուխը զարդարած 
թագով (տիարա), ձեռքին գայիսոն, մեջքը գոտեպնդած սրով, ամբողջ 
իրանը զրահապատ, թաքնված ոսկեճամուկ պատմուճանի (քիտոն) տակ: 

Նրա կողքից գնում էր Ալեքսիոս-Մուշեղը, Մամիկոնյան իշխանը, մեծանուն 
կեսարը, ճմանապես սպիտակ ձի հեծած, թանկագին տապճակով, գլխին` 
սաղավարտ (կասիս) ոսկեհուռ գլխակապով (պերիկեփալա), սուրը մեջքին, 
ամբողջապես զրահավորված հանդերձ զանգապաններով ն բազպաններով, 
ձեռքին՝ ոսկե նիզակ: 

Կայսրի ն կեսարի առջնից գնում էին սենեկապանները (կուբիկուլաթ) ն 
սենեկապետները (պրեպոչիտ), ետնից՝ ներքինի պրոտոսպաթարները: 

Ամբոխը ողջունում էր ցնծության ձայներով հաղթական թագավորին: (Թա- 
փորը հասավ Մայր տաճարի՝ Մ. Սոփիայի առաջ, կանգ առավ: Կայսրը մտավ 
եկեղեցի աղոթելու ն հետո դիմեց դեպի մեծ պալատը: Քալկի կամ պղնձե դրան 
դեմուդեմը պատրաստված էր մի ամբիոն, վրան՝ մի ոսկե գահ, ոսկե երգեհոն ն 
սրանց միջն մի բարձր խաչ, նույնպես ոսկե՝ ընդելուզված թանկագին քարերով: 
Երբ կայսրը կոխեց ամբիոնը, ժողովրդականները երգեցին «Միայն սուրբ»: 

Քաղաքի բնակչության կողմից կայսրին նվեր տվին զույգ ոսկե բազ- 
կանոցներ, որից հետո խոսել սկսեց ամբիոնից ինքը` կայսրը, պատմելով ն 
նկարագրելով իր հաղթությունը): 

Հանդեսը այն հաղթության առթիվ էր, որ տեղի էր ունեցել Թեոփիլոսի 
առաջին տարիները 831-832 թվին, հավանորեն, Կիլիկիայի ճակատում: 

Նույն հանդեսները կրկնվեցին մի քանի տարի հետո, 837 թվին, մի նոր 
հաղթության առիթով, որ տարել էր Թեոփիլոսը դարձյալ արնելյան ճակատում: 
Վարդ Կեսարի մասնակցությունը հանդեսին վերաբերում է այս թվին: 

Արշավանքի դրդիչը փախստական Նասրն էր: Աղանդավորական 
շարժումը իր վճռական փովի մեջ էր ն կլանել էր արաբների ուշադրությունը: 
Կայսրը հարմար դատեց խաղալ դեպի արնելք ն ասպատակել թշնամու 
անպաշտպան սահմանները ն այնու օգնել, թերնես, իր դաշնակից խռովա- 
րարճերին: Արշավանքի մասին շատ բան չգիտենք: Կայսերական զորքերը 
ավերվեցին Զապետրա ն Սամոսատ քաղաքները: Վերջինս համբավավոր 
էր իր հարստությամբ, ն որպես թե ամիրապետի հայրենիքն էրշ: 

Ուրիշ վկայությամբ, մի քանի քաղաքներ գրավեցին, երկուսը բոլորովին 
ավերեցին, իսկ Սոզոպետրա կամ Զապետրա, պաշարեցին, որը իբրն թե 
ամիրապետի հայրենիքն էր: 

Ոչ Սամոսատը ն ոչ Զապետրան ոչ մի նկատումով հայրենիք չեն կարող 
նկատվել ամիրապետի համար: 

Հայ մատենագրությունը պահել է կարնոր տեղեկություն նույն այս ար- 
շավանքի վերաբերյալ: Թեոփիլոսի օրով «եղեւ գալուստ հոռոմդիերոյն ի 
գաւառն Բասեան ն զբազումս խողխողեցին սրով ի վերայ յարուցեալ գե- 
ղաքաղաքին Գոմաձորոյ: Իսկ Թէո(վ)փիլոս գնաց ի Խաղտիս եւ ել ի 
Ցամաք-կամուրջ ն գերեաց զբազումս ի հայոց հանդերձ ընտանեօք 
իւրեանց. եւ տուեալ զհիւպատաւորութեան պատիւն, այսինքն ապուհիւ- 
պատ պատրկութեան Աշոտոյ որդւոյ Շապոիւոյ եւ թողու ի Մպեր գաւառի: Եւ 
ինքն առեալ հարկս ի Թէոդուպոլսեցեաց դարձաւ անդրէն: Եւ ապա եկեալ 


1 ք Ըարոցուտ, |, 503-505. 

հոռոմդի արանցն ի Վանանդ ի գիւղն Կաճկաքար կոտորեցան ի ձեռն 
Սահակայ որդւոյ Իսմայէլի: Եւ ի նոյն ամի եմուտ Թէոփիլոս յԱսորիս եւ էառ 
զքաղաքն Ուրբելի եւ պատերազմեցաւ ընդ տաճկաց յապմոլատ եւ 
յաղթեաց: Սա ի խաղալն իւրում յարեւելս կոյս ի սահմանս հայոց առնու 
զԾմու բերդն հայոց, զԱսաղին, եւ զՄեծկերտ եւ զալբերդ ի գաւառին 
Գեղամայ եւ զԽոզան եւ զՉորրորդ Հայս անապատ առնէ ի մարդոյ եւ 
յանասնոյ»|: 

Ամբողջ հատվածը բավական մութ է: Հոռոմդիեր կամ հոռոմդի արանց 
սուղ ձնն է ռամիկ հոռոմ դեհ, դեհ-եր, բառի, որ նշանակում է հոռոմ կողմ: 

Այս բառը հաճախակի պատահում ենք Շապուհ Բագրատունու անունով 
հրատարակված գործի մեջ: Սա Շապուհի կորսված երկը չէ, այլ նրա հե- 
տնությամբ կազմված պատմություն է Արծրուն յան միջավայրից (2): Հոռոմդի 
բառը բնորոշ է Շապուհի գեղջուկ լեզվի համար ն տեղիք է տալիս կարծելու, 
որ մեր հատվածը քաղված է Շապուհից: Նույն գլխի մեջ Ասողիկը Դավթի 
թագի պատմության առթիվ հիշում է Շապուհին ն անվանում է նրան «որդի 
Աշոտոյ Անթիպատրիկի», ստուգիվ՝ «անթի (պատ) պատրիկի»: 

Մի քանի էջ հետո, մեզ զբաղեցնող հատվածում, նույն պատմագիրը 
Շապուհի հոր Աշոտի ստացած պատիվը, հյուպատավորությունը, 
բացատրում է որպես «ապուհիւպատ պատրկութիւն», փոխանակ «անթի- 
պատ պատըրկութեան»: 

Պետք է կարծել, որ հատվածը մի աղբյուրից չէ առնված: Տարբեր 
աղբյուրների նշան է ն այն, որ Թեոփիլոսի մասին ասված է «գնաց ի Խաղ- 
տիս» (փոխ. եկն), մինչ մյուս մասերում` «եղեւ գալուստ հոռոմդիերոյն կամ 
եկեալ հոռոմդի արանց»: 

Հատվածը թվում է, թե խոսում է երկու արշավանքի մասին: Հոռոմները 
եկան Բասեն ն Թեռփիլոսը գնաց (արդյոք Բասենի՞ց, որով հասկանալի 
կդառնար «գճաց»-ը) Խաղտիք, Աշոտին թողեց Սպեր, հարկ առնելով 
կարինցիներից դարձավ մայրաքաղաք: Երկրորդ անգամ հոռոմները եկան 
Վանանդ ն պարտություն կրեցին, իսկ Թեոփիլոսը արշավեց Չորրորդ Հայք: 

Սակայն, ուրիշ հավաստի տեղեկություն ունինք, որ Չորրորդ Հայքի 
ավերումը ն Կարինի հարկապահանջը միաժամանակ եղավ: Այսպես, 1148 
սելնկյան տարին, որ է 836-837 թիվը, Թեոփիլոսը արշավեց ն ավերեց Զա- 
պետրա քաղաքը, Հանձիթ, Արշամուշատ ն մարդ ուղարկեց Հայաստան 
հարկ ժողովելուշ: 

Մեր հատվածի վերջին մասը վերաբերում է ճիշտ այս արշավին: Ուրբելի 
երնում է տեղական անունն է այն քաղաքի, որ բյուզանդացիք կոչում էին 


Լ Ասողիկ, էջ 144: 
2 խնօիծ1 16 Տյոօո, 111, 88-89. 

Զապետրա, ավելի լրիվ ձնով, Սոզոպետրա: Ալմուլատ կարդալու է 
Աշմուշատ, Ասաղին` Պաղին ն (կբերդ հավանորեն թերի ընթերցումն է 
Ա(նդ)զբերդ նշանավոր ամրության, ինչպես ն ի գավառին Գեղամայ պետք 
է կարդալ, թերես, Անգեղայ: 

Այստեղից էր, որ կայսրը «գճաց» Խաղտիք, երբ կարինցիներից հարկ 
պահանջեց ն Աշոտին նշանակեց տեր Սպերի: Պարզվում է նան, որ Զա- 
պետրայի հետ հիշված Սամոսատը իսկապես Հանձիթի Արշամուշատն է ն 
ոչ Կոմմագենի Սամուսատը, ինչպես շփոթել է հույնը: 

Ինչ վերաբերում է Բասենի ն Վանանդի դեպքերին, դրանք պատկանում 
են մի ուրիշ արշավանքի: Երնում է Բասենից հոռոմներն անցել էին Վանանդ 
ն ջարդ կերել արաբ իշխան Մահակից: Սա Թիֆլիսի տերն էր, Շուաբի 
տանից, հաջորդել էր իր հորեղբոր Լկիի: Ալի ն ավագ եղբայրը Իսմայել 
Մամունի օրով էին: Իսահակը կամ Մահակը, որ Իսմայելի որդին էր Մու- 
տասիմի ժամանակակից էր: Սա թվում է, թե հետզհետե առաջացել էր դեպի 
արնմուտք, կայսրության սահմանակից հողերը: Վտանգը հասկանալի էր, 
ուստի ն կայսերական զորքերը պատվեր էին ստացել հետ մղելու հավակ- 
նոտ արաբ իշխանին, բայց հաջողություն չունեցան: 

Արդյո՞ք այս ընդհարումները կապ չունին Աբխազյան արշավանքի հետ, 
որի մասին խոսում են պատմագիրները: Երկու պատերազմ է հիշատակվում 
Աբխազիայի դեմ, մի անգամ Վարդի ն Թեոփոբոսի հրամանատարությամբ 
ն մյուս անգամ` Թեռկտիստոս ներքինու: Վերջինս տեղի ունեցավ Թեոփի- 
լոսի մահից հետո, նրա կնոջ Թեոդորայի կառավարության առաջին տարին: 
Իսկ նախորդ արշավանքի ժամանակը խնդրական է: Թեոփիլոսի առաջին 
տարին բյուզանդական նավատորմը պարտվեց Թասոս կղզում արաբների 
դեմ կռվելիս: Այս դեպքից անմիջապես հետո հիշատակվում է Վարդի ն 
Թեոփոբոսի արշավանքը դեպի աբխազները, ուստի ն կարծում են, որ ար- 
շավանքը տեղի է ունեցել նույնճպես Թեոփիլոսի առաջին տարին, 830 թվին: 

Պատմագիրը, պետք է նկատել, հոռետես է Թեոփիլոսի թագավորության 
վերաբերմամբ: Հոռետեսությունը միտումնավոր է, կանխակալ: Թեոփիլոսը 
պատկերամարտ էր, ուրեմն ամբարիշտ, իսկ ամբարիշտն անարժան է 
հաջողության: Աբխազյան արշավանքը հիշելուց հետո ավելացնում է, որ 
բնությունն անգամ փոխվել էր Թեոփիլոսի թագավորության ժամանակ, 
անսովոր չորության հետնում էին հեղեղներ, անպակաս էին սովն ու կարո- 
տությունը ն անգամ երկրաշարժը: 

Ասել է, թե Վարդի ն Թեոփոբոսի պարտությունը նս արդյունք էր, բնու- 
թյան աղետաբեր խաղերի: 


1Ղիօօքի. Շօու., 137. 

Սելնկյան 1151թ.Հ- 839 թ. իսկապես մեծ երկրաշարժ տեղի ունեցավ Կա- 
րինի շրջանում): Եթե հույն հեղինակի ակնարկը վերաբերում է այս երկ- 
րաշարժին, ապա Աբխազիայի արշավանքը տեղափոխելու է երկրաշարժի 
տարին, 839 թիվը: Հավանական է, որ այս արշավանքը նույնն է, ինչ որ 
հիշում է Ասողիկը, թե կայսերական զորքերը պարտություն կրեցին Վա- 
ճանդում Սահակ Իսմայելացու կողմից: Կարծես թե ավելի հիմք կա 
Աբխազիայի առաջին արշավանքը դնելու 839 թվին, քան 830, երբ Վարդը 
դեռ հրապարակ չէր իջած ն ոչ էլ Թեոփոբոսը, որը, նույն պատմագրի 
ասելով, Թեոփիլոսի ժամանակ էր անցել արաբներից կայսեր կողմը: 

Թեոփիլոսի 537 թվի արշավանքը հաղթական էր: Այս առթիվ նորից 
կրկնվեցին, ինչպես հիշեցինք վերն, այն հանդեսները, որ կատարվել էին 
առաջին հաղթության ժամանակ: Երեխաները դիմավորեցին կայսեր, 
զարդարված ծաղկե պսակներով: Կրկեսում ձիարշավին մասնակցեց ինքը 
կայսրը ն այստեղ նս հաղթեց: Ժողովուրդը ողջունում էր ցնծալից աղա- 
ղակներով, գոչելով. «Բարն եկար, անհաղթելի ախոյան»: 

Ուրախությունը երկար չտնեց: Արաբները չէին կարող առպատասխան 
թողնել ասպատակությունները: Նույն 837 թվին նրանք վերջ դրին Բաբեկի 
խռովության, բռնեցին հռչակավոր ապստամբին ն 838 թվի հունվար ամսին 
սպանեցին Բաղդադում: Խալիֆն այժմ ազատ էր ն կարող էր մտածել 
վրեժխնդրության մասին: Գարնանը մեծ զորքով շարժվեց դեպի կայսե- 
րական հողերը, կետ նպատակի ունենալով հասնել Ամորիա, կայսերական 
տան հայրենի քաղաքը: Զորքի հրամանատարներն էին երկու նշանավոր 
զորավարներ` Ափշին ն Աշնաս: Սրանց հետ էին իշխանաց իշխանի (Բա- 
գարատի) ն Վասպուրականի իշխանի (Աշոտի) զորքերը": 

Առաջին մեծ ընդհարումը կայսերական զորքերի հետ պատահեց 
Դազիմոնի մոտ (այժմյան Թոկատի շուրջը): Կայսրը պարտվեց ն հազիվ 
ճողոպրեց շնորհիվ Մանուել զորավարի (ըստ այլ տեղեկության Նասրի): 

Արաբները անցան Անկյուրա ն այնտեղից սուրացին դեպի Ամորիա։ 
Թեոփիլոսը փորձեց խաղաղություն կնքել, խոստանալով վերաշինել 
Զապետրան, դարձնել գերիներին ն անգամ մատնել ասպատակության 
` ղեկավարներին: Մուտասիմ ամիրապետը մերժեց ն հրաման արձակեց 
բանակին շարժվել: Օգոստոսի սկզբին Ամորիա քաղաքն էլ արդեն 
պաշարված էր: 

Քաղաքի պաշտպանությունը հանձնված էր Անատոլիկյան թեմի 
զորավարին` Այետիոսին: Նրան օգնութ յան ուղարկեց կայսրը Կոստանդին 


է նշե 16 Տյոծ», ԼԼ, 95. 
2 Օօօտք., 798-799. 6 Շօռոռօուտ, 507-508. 
3 Օ6Ո6Տ., 62. Ղեհօօբե. Շօու., 127. 

Բաբուցիկին վիգլայի գնդի դրունգարին ն Թեոդորոս Կրատերոսին, ռր ներ- 
քինի էր ն պրոտոսպաթար: Սա նախապես ղրկված էր պաշտպանելու 
Աճկյուրա քաղաքը, բայց նախքան տեղ հասնելը քաղաքն արդեն ընկել էր 
արաբների ձեռքը: Ենթադրվում է, որ ինքը Բուկելլարյան թեմի զորավարն էր 
այդ ժամանակ, քանի որ իրեն էր հանձնված Անկյուրայիհ պաշտպա- 
նությունը, որ թեմի գլխավոր քաղաքն էր: Չնայելով, որ քաղաքը 
ապահովված էր հարկավոր զինական ուժերով, բայց ն այնպես տասն ն 
հինգօրյա պաշարումից հետո ընկավ թշնամու ձեռքը: Պատճառը 
վերագրվում է մատնության ն հիշում են անգամ մատնիչների անունները ն 
դավաճանության պարագաները: Կարիք չկա կանգ առնելու նրանց վրա: 

Հաղթողները վայրագաբար վարվեցին քաղաքի հետ: Բնակիչներին կո- 
տորեցին, մի մասը միայն գերի առան, ամբողջ քաղաքը ավերեցին, կո- 
ղոպտեցին: Զոհերի թիվը հասնում էր մինչն երեսուն հազարի, արաբների 
ասելով, իսկ իրենք՝ բյուզանդացիք հաշվում էին յոթանասուն հազար: 

Գերյալների թվումն էին քառասուն ն երկու ճշանավոր զորականներ, 
որոնք տարվեցին Սամառա, Բաղդադի մոտ, ն բանտի մեջ մնացին գրեթե 
յոթն տարի: Արաբների նպատակն էր բարձր փրկանք ստանալ կայսրից 
գերիների ազատության համար, բայց տեսնելով, որ մեծ բան չէր կարելի 
հուսալ կայսերական առատաձեռնությունից, հրամայեցին գլխատել բոլոր 
42 ճահատակներին հաջորդ ամիրապետի օրով 845 թվին, մարտի 6-ին: 
Աճունով հայտնի են միայն վեց հոգի` Թեռդորոս Կրատերոս, Կոստանդին 
Բաբուցիկ, Թեոփիլոս, Բասո (կամ Վասո) Վազող, Կալլիստոս, Դուկ Փոքր 
Հայքի Կոլոնիա քաղաքի: Այետիոս զորավարը գլխատվել էր ավելի կանուխ 
Ամորիայի առումից անմիջապես հետո 224 հիջրի - 839 թվին): 

Կալլիստոսը, որ Մելլիսին հայտնի տոհմիցն էր ն Կոլոնիայի (այժմ Կա- 
րա-Հիսար) տուրմարք կամ դուկ (դուքս), Ամորիայի գերիներից չէր 
իսկապես, այլ իր պաշտոնատեղում մատնվել է արաբ իշխանության 
տեղացի պավլիկյան աղանդավորների կողմից ն մարտիրոսացավ 42 
գերիների հետ մարտի 5-ին: 

Ամորիայի աղետը ծանր էր Թեոփիլոսի ն ընդհանրապես քրիստոնյա 
աշխարհի համար: Կատաղի թշնամուց վրեժ լուծելու այլ միջոց չկար՝ եթե ոչ 
դիմել արտաքին օգնության: Թեոփիլոս պատգամավորություն ուղարկեց 
Ֆրաճսիա Լյուդովիկոս Բարեպաշտի մոտ: 

Ինչպես հիշեցինք վերն, պատգամավորն էր Թեոդոս Բաբուցիկ պատ- 
րիկը, եղբայր թե որդի Կոստանդին Բաբուցիկի, որ այդ ժամանակ տա- 
կավին տառապում էր արաբական բանտում: Թեոդոս արդեն համոզել էր 
Լյուդովիկոսին, երբ իր հանկարծահաս մահը ի չիք դարձրեց բոլոր 


ԼՎասիլն, Բյուզանդիա ն արաբներ, 1, 46 (ռուսերեն): 

աշխատանքը: Շուտով մեռավ ն Լյուդովիկոսը: Այճուհետն շատ չապրեց ն 
Թեոփիլոսը. մի տարուց հետո հուսահատ մեռավ 842 թվին հունվարի 20-ին, 
թողնելով գահը իր կնոջ Թեոդորային ն տակավին մանուկ որդուն 
Միքայելին: Նույն տարին մեռավ նան Մուտասիմ ամիրապետը: 
Երկու հակառակորդների մահով դադարեց ժամանակավորապես ն 
թշնամությունը երկու պետությունների միջն: 


|.4 

Միքայելը հազիվ երեք տարեկան էր, երբ հայրը, Թեոփիլոսը, մեռավ: 
Մայրը, Թեոդորան էր նրա օրինական խնամակալը: Մահվան անկողնում 
Թեոփիլոսը կանչեց իր մոտ մեծամեծներին ն պատվիրեց նրանց հավա- 
տարմությամբ ծառայել իր որդուն ն կնոջը: 

Ամորիայի 42 մարտիրոսների վկայաբանություններից մեկի մեջ, որը 
խմբագրված է Սոփրոնիոս արքեպիսկոպոսի ձեռքով, ասված է, որ. ճա- 
հատակությունը կատարվեց Միքայելի, Թեոդորայի ն Թեկլայի թագա- 
վորության ժամանակ: 

Թեկլան Թեոդորայի ավագ դուստրն էր: Ասել է, թե նա հայտարարված է 
եղել գահաժառանգ: Նույնը հաստատում են ն այն դրամները, որոնց մի 
երեսին Թեոդորայի գլուխն է, իսկ մյուս երեսին՝ Միքայելի ն Թեկլա յիշ: 

Սակայն, իրական կառավարիչներն ուրիշ անձինք էին, նշանակված 
նույն Թեոփիլոսի կողմից որպես «հոգածուներ ն խնամակալներ»: Դրանք 
էին Թեռկտիստոս ներքինին, որ այդ ատեն պոստի լոգոթետ էր, Մանուել 
Մամիկոնյան հռչակավոր զորավարը, թագուհու հորեղբայրը, այլն Վարդ 
Մամիկոնյան, թագուհու եղբայրը:: 

Թեոկտիստոսն այն անձն էր, որ նպաստել էր Միքայելին սպանելու Լնոն 
Մ-ին, ն որպես այդպիսին վայելել էր Միքայելի ն նրա որդու Թեոփիլոսի 
վստահությունը ն այժմ կայսերական տան հավատարիմ պաշտոնյա էր 
համարվում ն թագուհու ամուր նեցուկը: Մանուելի ն Վարդի աշխատակցու- 
թյունը բացատրելու է ոչ միայն նրանով, որ թագուհու արենակիցներն էին, 
այլն որ ճշանավոր դեմքեր էին իրենց անհատական կարողությամբ: 

Թեոփիլոսի խնդիրը` պաշտպանել իր որդուն ն կնոջը ուղղված էր 
իսկապես երեք խնամակալներին: Անշուշտ, հեռատեսություն չէր նրա 


1«ՇՔՅՅՅԱՒՅ Օօ 42 ԽՄՎՇԵՏԱԱՅ»», հրատարակված ակադեմիկոս Նիկիտինի ձեռքով Պե- 
տերբուրգի Գիտությանց Ակադեմիայի գործերում: «ՅճՈԲԸ ԵՔ ՃԵՅհԲԻ ԱԼ ԱՅՄԻ», Ցեւո. ՄԼ, 
Պ. 11, 2 (Տ 905), ք. 52. 

27. Փ/ոօէհ, Ըռէոլօքսօ օք1էհօ Լոոք. 87շճոնո Շօւոչ, |, ՃԼ1) ն 11 հատորի տախտակը: 


3Ղիօօքե. Շօոէ, է48. ՓքօԽուժաէ 01 8դ1ւք016.. Առաջին երկուսը հիշվում են Գենեսիոսի 
մոտ, էջ 77, երրորդը ավելացնում է Ղհծօօքհ. Շօոէ, 148. 

կողմից բաժանել իշխանությունը երեք անձի մեջ ն փառատենչ մրցության 
ու հակառակության դուռ բանալ: Բյուզանդական արքունիքը այն 
միջավայրը չէր, ուր հարգվեր իրավունքը ն կամ պեսպես հակումներն ու 
ձգտումները սովոր լինեին միաշավիղ ընթանալու: Ընդհարումը խնա- 
մակալների մեջ անխուսափելի էր: 

Երբ Թեոփիլոսը փչեց իր վերջին շունչը, Մանուելը, որի հեղինակությունը 
ն դիրքը ընդգծելու համար պատմագիրը կոչում է պրոտոմագիստրոս, 
առաջին մագիստրոս, հավաքեց ժողովուրդը ն զորքի հավատարիմ ն 
վստահելի գնդերը մեծ կրկեսը ն դարձավ նրանց մի ճառով, ուր հիշեցնելով 
իր մեծամեծ վաստակները, մշտական սերն ու խնամքը ն թե ինչպես ինքը 
միշտ զորավիգ է եղած ն երբեք չէ թերացած իր պարտականությանց մեջ, 
ասաց, որ այժմ ժամանակ է, որ նրանք էլ վկայեն իրենց երախտագի- 
տությունը ն վկայեն ոչ թե խոսքով միայն, հապա ն գործով: Դրա համար մի 
բան է լոկ պահանջվում, շարունակեց ճառախոսը, որ ուխտեն հավատարիմ 
մնալ կառավարության ն հնազանդվեն ճրա կարգադրությանց: 

Ամբոխը կարծում էր, որ հռչակավոր զորավարը ուզում է գրավել գահը, ն 
պատրաստ էր ցնծությամբ ողջունել նրա քայլը, երբ անսպասելի կերպով 
հնչեց նորա ձայնը, «Կեցցեն Միքայել ն Թեոդորա» : 

Հիասթափումը ընդհանուր էր ն տխուր: Ժողովուրդը ցրվեց գլխիկոր ն 
հուսաբեկ): Անմեկնելի էր թվում Մանուելի վեհանձն շարժումը, ն անհաս- 
կանալի, թե ինչպես կարելի էր կամովին հրաժարվել մի փառքից, որի 
համար ուրիշները արյուն էին թափում ն ոճիրներ գործում: 

Ահա այսպիսի մի անձի վիճակված էր լծվել աշխատանքի Թեոկտիս- 
տոսի հետ, որ Մաճուելի հակապատկերն էր: Ներքինի էր, ոչ մտավոր կար 
ուներ ն ոչ զինվորական շնորհք ն բավական խոհեմ չէր, որ զգար իր 
նվաստության չափըշ: 

Ներքինիներին հատուկ քսությունն ու խարդավանքը Թեռկտիստոսի 
զենք էր: Ուրիշ հնար չգիտեր պահելու իր դրանիկ բարձր դիրքը, քան նենգել 
ն զրպարտել վտանգավոր մրցորդներին: Թեռկտիստոսի ստորության 
առաջին զոհն եղավ ինքը Մանուելը: Դավեր սարքեց, ստվեր ձգելու նրա 
հռչակի վրա, կասկածի տակ առնելով նրա հավատարմությունը: Մանուելը 
ալնորել էր ռազմական դաշտերում ն ընտել չէր դրաճամուտ գործու- 
նեության: Զգաց, որ խարդախության ճակատում լավ զինվոր չէր, 
գերադասեց տեղի տալ: Թողեց պալատը, թողեց այնտեղ իրեն հատկացված 
բնակարանը ն քաշվեց իր մասնավոր տունը Ասպարի ավազանի մոտ (այժմ` 
Չուխուր Բոստան, Կեֆելե կոչված մզկիթի մոտ): 


1 ՕՇՌ6Տ., 77-78. 
2Ղիօօբհ. Շօոէ, 202. 

աա --ԿԿՐչԿԲ-- 


Մանուելը շարունակեց վարել իր խնամակալական պաշտոնը, հաճախելով 
արքունիք ամեն անգամ, երբ պահանջում էին պետական գործերը: 

Թեոկտիստոսը արժանացավ թագուհու անսահման վստահության: Դրու- 
թյան տերն էր: Պատմությունը այնպիսի հիշատակներ չէր արձանագրել, 
որոնցով կարելի լիներ չափել ամենազոր ներքինու արժեքը: Ինչ որ հայտնի է, 
պատվաբեր չէ: Պատերազմական հմտություն չուներ, թեն ինքնավստահ էր: 
Սկզբի տարին պետք էր զորք ուղարկել Աբխազիա: Թեռկտիստոսը գլուխ 
անցավ ն չարաչար պարտվեց: Նավատորմի մի մասը ջախջախվեց փո- 
թորիկից, մի մասն էլ ափ նետվեց, ն գլխովին ոչնչացավ: Վատաբախտ զորա- 
վարը դարձավ ամոթահար ն ձեռնունայն: 

Պատմագիրը Թեոկտիստոսի հանցանքը մեղմաց ճելու համար պատրաստ է 
ձախորդությունը վերագրել արնի կրկնակի խավարման/: Սակայն խավարումը 
տեղի է ունեցել 840 թ. ապրիլի 15 ն 841 թ. հոկտեմբերի 18-ին: Եթե պատմագրի 
ակնարկը վերաբերում է այդ դեպքերին, ապա Աբխազիայի արշավը 
կատարված պետք է լինի Թեոփիլոսի օրով ն ոչ Թեոդորայի: Կարծես թե խոսքը 
նույն արշավանքի մասին է, որը վերն հիշվեց որպես Թեոփոբոսի ն Վարդի գործ, 
ն որը մենք տրամադիր էինք դնելու 84 1 թվին, երկրաշարժի տարին: 

Անհաջողության դիպեց ն մյուս արշավանքը, որն առաջնորդեց նույն 
Թեռկտիստոսը դեպի Կրետե կղզին: Արաբները կորզել էին այս կղզին ն 
Թեոդորա կայսրուհին ուզում էր վերագրավել: Թշնամին աճպատրաստ էր 
դիմադրելու, բայց խորամանկության դիմեց, ստահող լուր տարածելով, որպես 
թե պալատական հեղաշրջում է կայացել ն թագոփին, վտարելով իր որդուն, 
տալիս է գահը մի անձի, որի հետ մտադիր է ամուսնանալ: Թեռկտիստոսն 
անմիջապես թռավ մայրաքաղ.սք, ձգելով զորքը իր բախտին: Անցքը տեղի 
ունեցավ 843 թվին մարտ ամսին: 

Այս դասը նս անօգուտ անցավ ներքինի զորավարի համար, որ ձգտում էր 
անպատճառ փայլել զինվորական մարզում: Մելիտինի ամիրը հարձակվեց 
պետական հողերի վրա: Թեռկտիստոսը վերստին դաշտ նետվեց: Տավրոսի 
լանջերին, Կեսարիայից հյուսիս, Մավրոպոտամոն (Սն Ջուր) կոչված վայրում 
զարկվեց թշնամու հետ արյունահեղ մարտում, պարտություն կրեց, 
վեհերոտությամբ փախավ մայրաքաղաք, թողնելով 40 հազարանոց բանակը 
սոսկալի վտանգի մեջ: Զորքի մի մասը անցավ թշնամու կողմը ն ընդունեց 
իսլամ: Զորավարներից մեկը, Թեռփանես Փարղանցի, ճմանապես դավա- 
ճանեց, թեն հետագայում փախավ արաբներից ն մտավ նորից կա յսերական 
ծառայության մեջ: Թեռփանեսը թշնամացավ Թեոկտիստոսի հետ ն այս 
թշնամությունը, ինչպես կտեսնենք, անհետնանք չմնաց: 

Թեոկտիստոսը, այդ ապիկար զորավարը, կարողացավ հանցանքը բարդել 
ուրիշների վրա ն մի անգամ նս արդարանալ թագուհու առաջ: Քավության 
ճոխազ դարձավ Վարդը, Թեռդորայի հարազատ եղբայրը: (Թեռկտիստոսը 
չքաշվեց գործը այնպես ներկայացնել կայսրուհուն, որպես թե Վարդի 
սադրանքով է, որ զորքերը կրունկ են դարձրել ն ցրվել: Եվ կան պատ- 
մաբաններ, որ հնարավոր են գտնում հավատ ընծայել այս հրեշավոր 
ամբաստանության: Թեոկտիստոսը ոչ միայն համոզեց կայսրուհուն, այլն 
հաջողեց հրաման հանել, որ Վարդը անմիջապես հեռանար քաղաքից: Վարդը 
քաշվեց արվարձաններից մեկը ն այնտեղ հաստատվեց, հեռու արքունիքից: 
Այսպիսով, նա նս մատնվեց շնորհազուրկ վիճակի, ինչպես իր հորեղբայր 
Մանուելը: 

Վատամարդ ներքինին նենգ ն պատիր միջոցներով ամրապնդեց իր դիրքը 
պալատում ն առավել նս հաճոյացավ թագուհուն: Վտանգավոր հակառա- 
կորդներին հեռացնելուց հետո, պետական առաջին դեմքը դարձավ, 
միահեծան տեր՝ շնորհիվ իր հլության ն կայսրուհու կույր վստահության: 

Մի մեծություն, որ ձեռք է բերվում միջոցների անխտրությամբ, կայուն չէ ն 
պատճառած երջանկությունը` կարճատն: Որքան բարձրանում էր Թեոկ- 
տիստոսը, այնքան սաստկանում էր նրա շուրջը ատելությունը: Որպեսզի իր 
անձը զերծ պահե սպառնացող փորձանքներից, արտոնություն ստացավ 
Թեոդորայից հատուկ տուն շինել Ափսիդ կոչված տեղում, առընթեր 
կայսերական ապարանքին: Շենքը պարսպափակ պարտեզի մեջ էր, 
բաղանիքով ն ուրիշ հարմարություններով: Երկաթե մեծ դուռը կապում էր 
անմիջապես կից Դափնե պալատի հետ, որ մեծ ապարանքի մերձավոր 
բաժինն էր: Բացի դրանից դրան հսկողությունը հանձնված էր պալատական 
պահնորդին կամ ինչպես կոչում էին պապիասին (այսինքն` հայրիկին), 
առավել ապահովության համարշ: 

Ոտ չկա բարոյական հեղինակություն, նյութական պատնեշները անզոր են 
սաստելու: 

Թեոկտիստոսը պոստի լոգոթետ էր, որ համազոր էր գրեթե արդի ներքին 
գործոց մինիստրության: Թեոփիլոսի թագավորության սկզբում այս պաշտոնը 
գտնվում էր Միրոճի ձեռքին, որ թագուհու կրտսեր եղբոր, Պետրոնասի աներն 
էր: Նույն թագավորի վերջին տարին Թեռկտիստոսն արդեն ստանձնել էր 
լոգոթետությունը:: Նա էր այն լոգոթետը, որ խառն էր Թեռփոբոսի 
սպանության: 

Թվում է, որ Միրոնը նս զոհ է եղել խարդախ ներքինու մեքենայության, որի 
հետնանքով տիրացել է նրա պաշտոնին: Թերնս այս է պատճառը, որ Միրոնի 
փեսան, Պետրոնասը, չի երնում հրապարակի վրա Թեոկտիստոսի իշխա- 
նության ժամանակ: Մինչդեռ Թեոփիլոսի օրով կարնոր դիրք ուներ ն պաշտոն 
որպես վիգլայի դրունգար: Թե որքան հարգի էր այդ պաշտոնը, կարելի է 
դատել այնու, որ նրանից հետո նույն պաշտոնում տեսնում ենք Կոստանդին 
Բաբուցիկին, որ պատրիկ էր ն թագուհու քեռայրըը: Միմիայն Թեոկտիստոսի 
անկումից հետո է, որ Պետրոնասը նորից ասպարեզ ելավ անգործությունից ն 
հռչակվեց որպես տաղանդավոր զորական: 

Տեսանք, որ Պետրոնասի եղբայրը, Վարդը, նույնպես հալածվեց պալատից 
Թեոկտիստոսի ջանքով 843 թվին: Այս նշանավոր մարդու անունը պետք է 
վերջապես մաքրել այն սն գծերից, որոնցով բծավորել են նրա հիշատակը 
հակառակ բանակի պատմագիրները: Թեոկտիստոսը հաղթվեց պատե- 
րազմում, մեղավորը Վարդն էր: Թեոկտիստոսը գժտվեց Մանուելի հետ, 
հանցանքը դարձյալ Վարդի վրա է ծանրանում: Տակավին Թեոփիլոսի օրով 
որպես թե Վարդը մեղանչել է, ո՞ւր ն ինչպես, հայտնի չէ ն սրա համար ծեծ էր 
կերել կայսրից): 

Ամեն առթիվ պատրաստ են չարաբանելու այն մարդուն, որի տասնամյա 
կառավարությունը հանդիսանում է ամենափայլուն ն ամենալուսավոր շեր- 
տերից մեկը բյուզանդական պատմութ յան մեջ: 

Կայսրուհու քույրերը նս խրախուսված չէին, նման եղբայրներին: Սոփիայի 
ամուսինը, Կոստանդին Բաբուցիկ, նահատակվեց 845 թվին: Կալոմարիայի 
ամուսինը, Արշավիր Պատրիկը, նույնպես մեռել էր, թողնելով երկու որդի, 
Ստեփան ն Վարդ: Սրանք ասպարեզի վրա չեն: Այրի Կալոմարիան ապրում 
էր քրոջ մոտ արքունիքում ն իր անձը նվիրել էր ողորմածության: Հաճախում 
էր բանտերը ն մխիթարում էր խեղճերին ոչ միայն բարոյապես, այլն 
նյութական օգնություն հասցնելով կարոտյալներին: ժամանակակից 
Կարմիր Խաչի անդրանիկ գաղափարաբանը հեռավոր անցյալում ն 
փաստացի հիմնադիրը պետք է համարել գեղանի Մարիային, Մամիկոնյան 
դշխոյի բարեսիրտ աղջկանը: 

Կայսերական տան մերձավորների զսպված վիճակը վերագրելու է 
անշուշտ մեծազոր լոգոթետի քաղաքականության: Սակայն, սխալ կլիներ 
կարծել, որ այդ քաղաքականության դարբ ճոցն ինքն էր միայնակ: Թագուհի 
Թեոդորան անմասն չէր: Մամիկոնյան զավակ էր, ամբարհավաճ ն 
ինքնավստահ, սիրում էր իշխել ն հրամայել: Անկախության ն ինքնիշխա- 
նության տենչը ստիպել էր նրան թոթափել խնամակալների ճնշող լուծը: 
Երկու, թե երեք խնամակալներից Թեոկտիստոս ներքինին նվազ վտան- 

գավոր էր, ն համակերպվող հավատարիմ սպասավորի հլությամբ: Մանուե- 
լը ն Վարդը, թեն ազգակից, երկյուղալի էին, որպես ինքնուրույն նկարագրի 
տեր ն արդեն ազդեցիկ անձեր: Թեոկտիստոսի անձնավորությունը կաս- 
կածից դուրս էր, այն անձնճվիրությունը, դրով ծառայել էր Ամորյան տան թա- 
գավորներին, առանց զգալի հավակճմճության: Նրա համար դժվար չէր հա- 
մոզել Թեողորային, որ Մանուելի ն Վարդի նման կարող ն համբավավոր 
դեմքերը վստահելի հենարաններ չեն գահի համար: Կայսրուհուն մնում էր 
ընտրություն անել իր ազգականների ն Թեոկտիստոսի միջն: Նա գերա- 
դասեց ներքինուն: 

Այս հարցը արդեն գրված ն վճռված էր 843 թվին պատկերապաշտու- 
թյան վերականգնումով Պատկերամարտ քաղաքականությունը, որ 
վերսկսել էր Լեոն Հայը, ն որին հետնել էին Ամորյան կայսրերը, լքեց Թեո- 
դորան: Լոգոթետ Թեռկտիստոսը, շրջապատված հույն հոգնորակա- 
ճությամբ, հաջողեց 843 թվի հեղաշրջումը առանց դժվարության: Թեթե 
վարանումից հետո Թեոդորան զիջավ Թեոկտիստոսին, հակառակ իր 
ամուսնու բռնած գծին ն թողած ավանդին, որ նույնն էր, ինչ որ ընդունուած 
էր հայ շրջաններում: Հայ ազգի Հովհաննես պատրիարքը գահընկեց եղավ, 
հավատարիմ մնալով իր համոզման: Թեոդորան երես դարձրեց յուրային- 
ճերից, հարեց Թեռկտիստոսի ն հույն շրջաններին, հուսալով նրանց 
միջոցով ապահովել իր դիրքը ն գահը: Հույն եկեղեցին, ի տրիտուր, սրբերի 
կարգը դասեց նրան ն ցայժմ էլ տոնում է հիշատակը: 

Ունկնդրելով հավատարիս ներքինու շշունջներին, այնուհետն Թեռդորան 
չեզոքացրեց Մանուելին: Պատերազմական փողերին ընդել մարդը չկարո- 
ղացավ տանել պալատական գաղտնի փսփսուքը ն մի կողմ քաշվեց: Հերթը 
հասավ Վարդին: Սա նս մեկուսացավ, բայց ոչ Մանուելյան ներողամտությամբ, 
այլ լի ցասումով ճակատ դնել այդ չար ոգուն, ամենակար ներքինուն, նրան 
կործանելու համար: Վարդը աշխատեց մոտենալ մանուկ թագաժառանգին: 
Թեոդորայի ն Թեռկտիստոսի համար նս Միքայելը մտահոգության նյութ էր: 

Գահի բուն տերը աճել էր ն արդեն թնակոխել այն տարիքը, երբ զբա- 
ղեցնում էին ճրան որս, ձիարշավ ն կյանքի մյուս զվարճությունները: Անգամ 
կարողացել էր սիրային կապեր հաստատել: Հափշտակության առարկան 
գեղանի Եվդոկիան էր, Մարտինյակ ընտանիքից, դուստր Ինգերի: Պատանի 
Միքայելը կաշկանդված էր բուռն սիրով: Եվդոկիան չքնաղագեղ էր ն խելացի: 

Թեոդորայի մեծագույն հոգսն էր՝ պահել իր ձեռքին որդու ղեկը ն չթողնել, 
որ ուրիշների ազդեցության տակ ընկներ: Այլապես կվտանգվեր իր ն իր 
մինիստրի` Թեռկտիստոսի, դրությունը: Պետք էր ջանալ նախ խզել 
Միքայելի կապը Եվդոկիայից, որը նրա կարծիքով պատշաճ ընկերուհի չէր 
թագաժառանգի համար ն խորապես ատելի էր թագուհուն ն Թեռկտիս- 

տոսին իր աճպարկեշտության պատճառով (ՃՆճւծ812 -անզգամություն): 
Մայրն ավելի ըղձալի հարս գտավ որդու համար: Անունը նույնպես 
Եվդոկիա էր, դուստր ոմն Դեկապոլիտես անձի: Պսակի հանդեսը կա- 
տարվեց Դափնե պալատի Ս. Ստեփանոս եկեղեցում, հարսանեկան 
` առագաստը պատրաստված էր Մագնավրա պալատում, ծերակուտական 
կոչունքը՝ 19 օթոց (86օսեւխու) անուն դահլիճում: Այս մանրամասնիքը ցույց 
է տալիս, որ պատմագիրը տրամադրել է վավերական աղբյուր: 

Ինչպես երնում է, Թեռդորան ընտրել էր իր հարսնացու Եվդոկիա յին նույն 
եղանակով, ինչպե՞ս ինքն էր ընտրվել: Պետության ամեն կողմերից գեղեցիկ 
աղջիկներ էր հավաքել արքունիք ն նրանց միջից ընտրել Եվդոկիային: 
Թեկնածուների թվում հիշվում են նան երկու կապպադովկիացի (իմա. Ար- 
մենիակյան թեմ) քույրեր, մեկը ամուսնացավ հետո Վարդի հետ, մյուսը, 
Իրինեն, ընտրեց միանձնական կյանք մտնելով Քրիսոբալանտ վանքը: 

Մայր թագուհու հաշիվները չարդարացան: Ամուսնությունը չանջատեց 
Միքայելին «անպարկեշտ» Եվդոկիայից: Թեոդորան հեռատես էր ն իր նա- 
խազգացումը ճշմարիտ: Եվդոկիան խելքը գլխին աղջիկ էր, գիտեր ինչ էր ա- 
նում: Ի զուր չէր Թեռդորայի վրդովը, «անպարկեշտ աղջիկը» չարագուշակ էր: 

Միքայելն արդեն գիտակցության էր հասել, որ գահը պատկանում է իրեն, 
մինչդեռ իշխում էր մայրը, եթե ոչ Թեռկտիստոսը: Հիմք ուներ տրտնջալու: 
Ողոքել դեռատի արքային հնազանդության մեջ պահելու համար, մոր ջանքն 
էր: Այն ինչ թշնամիները շահագրգռված էին քաջալերելու նրա ընդվզումը: 
` Պայքարն այժմ Միքայելի շուրջն էր: 

Եթե կար մեկը, որ «մտքի լծակով» կշռում էր մոմենտի ամբողջ կարնո- 
րությունը, դա Վարդն էր: Արդարն օրինական գահակալն էր միակ հաս- 
տատուն հենակետը տապալելու ներքինի լոգոթետի գերիշխանությունը: 
Վարդը աշխատեց ն հաջողեց մոտենալ Միքայելին: Սրա սենեկապանն էր 
ոմն Դամիաճոս, ազգով սլավոն: Թվում է, որ այս ընտրությունը անխորհուրդ 
չէ ն ոչ պատահական: Սլավոն անձնավորությունը նկատված է որպես մի 
անթափանցիկ պատնեշ հայ ազդեցությունների հանդեպ: Վարդը սեր ն 
բարեկամություն հաստատեց սենեկապանի (պարակիմոմենոս) հետ: Սա էլ 
բարեխոսեց Միքայելի առաջ, ռր թույլ տրվի վերջապես Վարդին վերադառնալ 
քաղաք: Ապա նվերներ տալով թագավորին շրջապատող անձերին նույն 
Դամիանոսի ձեռնտվությամբ հաջողեց մուտ գործել արքունիք Միքայելի մոտ: 

Վարդը մտերմացավ նան Միքայելի առաջին հանդերձապահի (պրոտո- 
վեստիարիոս) հետ, որ էր Թեռփանես Փարղանը կամ Փարղանցին, մի կտրիճ 
մարդ: Փարղանը - արդի Անդրկասպյան Ֆերգան կոչված երկիրն է: Եթե լոկ 


1 Նօօ Օոոոո., 225-230. Օօ048., 816. 

մականուն չէ (ինչպես Վարդան Թուրքը), պետք է կարծել, որ Թեոփանեսը, 
իրոք, ֆերգանցի թուրք կամ պարսիկ էր): Ուշագրավ է. թուրքը հանդերձա- 
պահ է կարգված նույն դիտավորությամբ ինչ որ սլավոնը սենեկապան: 

Վարդը խորհուրդ արեց Դամիանոսի հետ ն որոշեցին Թեոկտիստոսին 
մեջտեղից վերացնել: Դամիանոսը խոսեց Միքայելի հետ, բացատրեց գործի 
նշանակությունը ն ճրա հավանությունն առավ: Վարդը սենեկապանի բե- 
րանով հասկացրեց դեռահաս թագավորին, որ ցորժամ Թեռոկտիստոսը թա- 
գուհու հետ է, ուճայն պիտի լինի երազել իշխել կամ ինքնագլուխ լինելշ: 
Պարզեց նրան, որ գահի օրինական ժառանգը միշտ հեռու պիտի պահվի 
իշխանությունից, քանի որ կենդանի է նենգամիտ լոգոթետը, այդ անարգ 
ներքինին, որ մտադիր է ամուսին գտնել Թեոդորայի կամ նրա դուստրերից 
մեկի համար ն ճրան հանձնել իշխանությունը: 

Միքայելի սիրտը նետի պես խոցեց այս մերկացումը: Հրաման տվեց 
փութով գլուխ բերել դավադրական գործը: 

Վարդն ուներ ն ուրիշ կուսակիցներ: Նախ իր քույրը, այրի Կալոմարիան, 
ապա իր փեսան, Սմբատը, երնի, Բագրատունի իշխան, այլն Մելիսսեն 
տանից մի նախկին զորավար: Սպանության ներկա էր նան Կոստանդին 
Մաճիակը: Թեոկտիստոսը սովորություն ուներ Արիոբենդի բաղանիքը գնալ, 
հետո մտնում էր դիվանատուն, առնում օրվան թղթերը ն ուղղվում կայսրուհու 
ապարանքը զեկուցման համար: 

Կայսերական պալատը, որ բաղկացած էր մի շարք ընդարձակ շենքերից, 
գտնվում էր հիպպոդրոմի կամ կրկեսի (այժմյան Աթ-մայդանի) կողքին 
արնելյաճ կողմից: Թագուհին ապրում էր Քրիսոտրիկլինոն կամ Ոսկեսրահ 
կոչված բաժնում, որի մուտքը կամ գավիթը կազմում էր հորոլոդիոնը, 
(այսինքն` ժամատունը), ուր գտնվում էր արնի ժամացույց: Իսկ գավիթը 
մտնում էին Լավսիակոն սրահից: Թեոռկտիստոսը, ուրեմն, թագուհու մոտ 
գնալու համար պետք է անցներ Լավսիակոն սրահից հորոլոգիոն: Երբ նա 
մտավ հիշյալ սրահը, տեսավ զարմացմամբ, որ Վարդը նստած էր այնտեղ: 
Կարծես թե Միքայելի մոտ էր գնում, կամ արդեն գնացել, դառնում էր տուն: 
Սաստիկ խռովեց, բայց ոչինչ չասաց, լուռ անցավ խորհելով հայտնել 
թագուհուն ն ճրա հրամանով քշել այնտեղից անկոչ ն կասկածելի այցելուին: 

Կալոմարիան վերնահարկ սենյակի լուսամուտից, որտեղից երնում էր 
Միքայելի բնակարանը նույն Քրիսոտրիկլինոնի բաժնում, պայմանա- 
վորված նշանը արեց Միքայելին, թե Թեոկտիստոսը գալիս է: Հազիվ ոտ 
դրավ լոգոթետը հորոլոգիոն, նրա առաջ դուրս եկան Միքայելը ն Դա- 
միանոսը, չթողին, որ թագոփու մոտ գնա ն պահանջեցին, որ հերթական զե- 

կուցումը ներկայացնե Միքայելին: Հիշենք, որ Թեռկտիստոսը ոչ միայն 
պոստի լոգոթետ էր, այլն այսպես կոչված կանիկլիոնի պետն էր: Բառացի 
նշանակում է թանաքաման կամ գրչաման պահող, ն իմաստով համազոր է 
դիվանապետի պաշտոնին: Թեոկտիստոսը կարդաց թղթերը տհաճությամբ ն 
բռնադատվեց չգնալ թագուհու մոտ, այլ հետ դառնալ: Դառնապես վիրա- 
վորված, արցունքն աչքերին, քրթմնջալով ընկրկեց ն մտավ Լավսիակոն սրահը: 
Այդ միջոցին տեղից ցատկեց Վարդը, հարձակվեց Թեոկտիստոսի վրա, սկսեց 
հարվածել երեսին ն փետտել մազերը: Վիգլայի դրունգարը. Մանիակը, 
միջամտել փռրձեց, գոչելով, «Մի զարկիր լոգոթետին»: ՛Դավադիրները 
քարշեցին իրենց զոհին սոտիկ Սկիլա սրահը ն անխնա խողխողեցին |: 

Մի ուրիշ տեղեկությամբ, երբ Թեոկտիստոսը գնում էր զեկուցում տալու, 
Լավսիակոն սրահում Վարդը, որ նստած որպես թե հանգստանալու, հան- 
կարծ, դարանամուտ առյուծի նման, նետվեց նրա վրա: Իսկույն օգնության 
վազեցին պաշտոնանկ զորավարներ (ապոստրատեգոս): Կալոմարիայի 
նշանի վրա Միքայելը ելավ իր բնակարանից ն հրամայեց սպանել 
Թեռկտիստոսին: Մինչ այն գետնաքարշ տարան լոգոթետին Սկիլա սրահը ն 
փակեցին այնտեղ: Թեոդորա կայսրուհին, լսելով որ սիրելի մինիստրի 
կյանքը վտանգի մեջ է, եկավ նրան փրկելու, բայց ի զուր ջանք: Պաշտոնանկ 
զորավարներից մեկը, Մելիսսեն տոհմից. կանգնեցրեց թագուհուն գոչելով 
բարկացայտ, «Հետ կա ց, քաշվիր սենյակդ, այսօր կռվողների օր է»: 

Կոստանդին հայ իշխանը, մարդասիրությունից մղված. պահեց Թեոկ- 
տիստոսին Սկիլայի մեջ փակված ն չթողեց, որ ներս խուժեն զինվորները, 
որոնք սպասում էին կարգադրության հարնան շենքում: Կոստանդինը հույս 
ուներ, որ ընդհարումը կլուծվեր Թեոկտիստոսի աքսորով ն պետք չէր լինի 
արյուն թափել տարապարտուց: Նույն կարծիքին էր նան Վարդը: Սակայն 
Միքայելն ուրիշ խորհրդատուների ազդեցությամբ աճապարեց սպանել տալ 
նախքան թագուհին կկարենար աղմուկ բարձրացնել: Անմիջապես ներս 
թափվեցին զինվորները, որոնք տավրիկյան սկյութներ էին կամ խազարներ 
օտարական կոչված գնդից 8-6 ւք61.:: Հակառակ Կոստանդնի ջանքերին, որ 
պահում էր դուռը նրանց դեմ, սուրացին ներս, բռնեցին դժբախտ ճներքինուն, 
որ թաքնվել էր սեղանի տակ, ն սրահար արինշ: 

Կոստանդին բարեսիրտ իշխանը, որ ուզում էր մի կերպ դյուրացնել 
Թեոկտիստոսի վիճակը, նույն դերումն էր, ինչ որ վերոհիշյալ Մանիակը, 
ուրեմն միննույն անձը: Դավադրության մասնակից պաշտոնանկ զորավարը 
Մելիսսեն տանից Վարդի մերձավորներիցն էր ն հավանորեն այն Փիլոթեոսն 

էր, որ դավադրությունից հետո պրոտոսպաթար 0շանակվեց, անշուշտ, ի 
տրիտուր իր աջակցության): Նա մճաց հավատարիմ Վարդին մինչն վերջը ն 
հիշատակվում է վերջինիս սպանության ժամանակ որպես նրա բարեկամ, 
7Ք0ԺՓԼ1Ռ4--: 

Մելիսսեն տոհմը խնամի էր Վարդի հետ: Սրա հորեղբոր Մանուելի 
դուստրը ամուսնացել էր ոմն Թեոփիլոսի հետ, նույն Մելիսսեն տանից, մակ- 
անունը Լիդիատես3: Այսպիսով, Փիլոթեոսի բարեկամությունը Վարդի հետ 
ավելի հասկանալի է դառնում: 

Վարդի ոճիրը ավելի նս ծանրացնելու նպատակով, նրան թշնամի պատ- 
մագիրները դիմում են Մանուելի բարձր հեղինակության ն նրա բերանով 
Սիբիլյան մի աճեծք են տալիս Վարդին: Որպես թե Մանուել Թեոկտիստոսի 
սպանության առթիվ ասած լինի. «սուրդ մերկացրիր, Վարդ, պալատում, պա- 
հիր վերադ մարմին կոտորելու համար»": 

Այս պյութիական պատգամը կրկնում է մի ուրիշ պատմագիր ավելի 
պարզելով. «սուրդ մերկացրիր սպանելու Թեոկտիստոսին, պահիր վերադ ա- 
մենօրյա, սպանության համար»: 

Ակճարկը վերաբերում է Վարդի սպանության, որ եղավ 866 թվին: Մա- 
նուել այդ ժամանակ արդեն մեռած էր ն անտեղի է նրան վերագրել մի գուշա- 
կություն, որ այլ բան չէ, քան հերյուրանք քօ5Է օօոնտ: Հիշենք նան, որ հայ 
զորավարը հիմք չուներ քնքույշ սեր տածելու դեպի մի ճերքինի, որի 
պատճառով հեռացել էր արքունիքից, ն ոչ էլ մեծ կարծիք ունենալու նրա 
վարչական կամ պետական կարողության մասին: 

Թեոկտիստոսի կորուստը զգալի էր միմիայն Թեոդորայի համար, որը 
համարում էր նրան իր իշխանության սյունը: Գահազուրկ թագուհին ապրեց 
երկար ն ականատես եղավ որդու ն եղբոր անկման ն աղետալի վախճանին: 
Նրան նս վերագրում են հետնյալ գուշակություն: Երբ լսեց սիրելի ներքինու 
մահը, Թեոդորան որպես թե վազեց հերարձակ իր ապարանքից դեպի 
սպանության տեղը, չկարողացավ զսպել սրտի դառնությունն ու խորին 
վիշտը ն նետեց որդու ն եղբոր երեսին վիրավորական խոսքեր, «անամոթ ն 
ամբարիշտ գազաններ» անվանելով նրանց: «Դու, ապերախտ ծնունդ,- 
ասաց իր որդուն,-Թեոկտիստոսը քեզ համար երկրորդ հայր էր ն բարիքի 
փոխարեն չարիք հատուցիր»: Իսկ «դու, նախանձոտ ն չարախինդ դն,- դար- 
ձավ իր եղբորը, - դու արատավորեցիր իմ մաքուր ն անբիծ իշխանությունս: 

Վերն Աստված կա, որ տեսնում է գործած ոճիրները ն երկուսիդ համար էլ 
նույն բռնի մահ է նախապատրաստում»: 

Լաց ու նզովք անօգուտ էին: (Թագուհու խնամակալական իշխանության 
բախտը որոշված էր ընդմիշտ: Միքայել ն Վարդ անմիջապես կանչեցին 
ծերակույտը ն նրա հավանությամբ հայտարարեցին, որ Միքայելն այսու- 
հետն միահեծան ինքնակալ է: 

Թեոկտիստոսի երկու պաշտոնից մեկը, կանիկլիոնի քարտուղարությունը, 
ստանձնեց Վարդը ն միննույնճ ժամանակ նշանակվեց սքոլների դոմեստիկոս, 
այսինքն՝ պալատական գնդի պետ: Թեոկտիստոսի մյուս պաշտոնը, լոգոթե- 
տությունը, քիչ հետո տեսնում ենք Վարդի փեսայի, Սմբատի, ձեռքին: Պետք 
է կարծել, որ անմիջապես հաջորդել էր Թեոկտիստոսին: 

Թեոդորան չէր ուզում հաշտվել իրականության հետ: Շարունակում էր 
արտահայտել իր տրտունջն ու ցավը: Միքայելը սկզբում աշխատեց մխիթարել 
մորը ն ամոքել ճրա վիշտը, բայց գահընկեց իշխանուհու բարկությունը չէր 
նստում ն ավելի նս սաստկանում էր որպես «հորձանք ծովի»: 

Կայսրը հարկադրվեց փոխել իր վարմունքը ն սկսեց նախատել մորը 
նույնչափ, որչափ առաջ ձնանում էր սփոփիչ: Ապա կտրուկ միջոցի դիմեց, 
բաժանեց նրան իր աղջիկներից: Երեք ավագ դուստրերին, Թեկլա, Աննա ն 
Անաստասիա, հանեց Կարիան կոչված պալատից, որ իրենց հայր Թեոփիլոս 
կայսրը շինել էր հատուկ նրանց բնակության համար մեծ պալատի շրջանում, 
ն ուղարկեց համանուն մեճաստանը Ոսկեղջուրի ափին Վլաքերնայի ն 
` Դեքսոկրատ դրան (այժմ Այա-Կապու) միջն: Իսկ կրտսեր աղջկան Պուլ- 
քերիային բնակեցրեց իր տատի վանքում, որ կոչվում էր Գաստրիա: 

Թագուհի Թեոդորան առայժմ մնաց մեծ պալատում իր նախկին բնա- 
կարանում: Բայց շատ չանցած, սրան նս հեռացրին Գաստրիա, ուր բերին ն 
մյուս աղջիկներին ն հրամայեցին ընդունել վանական սքեմ: 

Այս բռնության պատճառը որոնելու է թագուհու անհանգիստ բնավո- 
րության մեջ: Նա դեռ չէր հրաժարվել իր կորցրած դիրքը վերականգնելու 
ունայն հույսերից: Բավականին վճռական էր դավեր նյութելու համար, թեն 
ժամանակակից պատմագիրը վճռականութ յուն չէ տեսնում, այլ լրջմտության 
պակասություն այն վտանգավոր փորձում, որին խիզախեց թագուհին: Տա- 
կավին պալատում, եթե ոչ վանք քաշվելուց հետո, Թեոդորա մտածեց դա- 
վադրություն կազմել Վարդի կյանքի դեմ: Կարողացավ կուսակիցներ գտնել 
նույնիսկ կայսրի մոտիկ շրջապատում: Իր կողմը ձգեց ախոռապետին 
(պրոտոստրատոր): Վարդը քաղաքի արվարձանում կալված ուներ Կոսմիդիա 
կոչված: Դավադիրները վճռել էին հարձակվել նրա վրա կալվածից քաղաք 
գալուս ն սպանել: Սակայն, դավադրությունը բացվեց ճախքան գործի 
անցնելը ն հանցավորները գլխատվեցին հրապարակավ կրկեսում: Սպանվեց 


351 


ճան ախոռապետը: Սրա տեղն անցավ Վասիլ Մակեդոնացի Հայը, այն անձը, 
որին վիճակված էր կործանել Վարդին ն հիմը դնել կայսերական նոր 
հարստության: Վարդը արժանացավ կյուրապաղատության մեծ պատվին: 

Պատմում են, որ Թեոդորա սովորություն ուներ ստեպ այցելելու 
Վլաքերնայի Ս. Աստվածածնի եկեղեցին, որ քաղաքի հյուսիս-արնմտյան 
ծայրումն էր: Մի օր այնտեղ գնալիս, Պետրոնասը, Միքայելի ն Վարդի 
հրամանով, բռնեց նրան ն աղջիկների հետ փակեց Կարիան պալատում: Քիչ 
հետո մեռավ Թեոդորան ն աղջիկների հետ տեղափոխեցին Գաստրիա 
վանքը նան ճրա մարմինը, Վասիլ կայսեր կարգադրությամբշ: 

Այստեղ անճշտություններ կան: Խոսքը Կարիան պալատի մասին չէ, այլ 
համանուն վանքի, ինչպես տեսանք վերն: Թագուհին փոխադրվեց իր 
մայրական Գաստրիա վանքը իր դուստրերի հետ, երբ դեռ կենդանի էր, ն ոչ 
թե մեռնելուց հետո մարմինը տարան ա յնտեղ: Շուտ չմեռավ, այլ ապրեց ն 
տեսավ իր որդու սպանությունը: Ինչ որ կարնոր է այս պատմության մեջ, այդ 
Պետրոնասի հիշատակությունն է, որից հետնում է, որ Թեոդորան չէր վայե- 
լում ճան իր այս եղբոր համակրանքը: 

Թեոդորայի տապալման տարին բացորոշ չէ: Պատմական տեղեկու- 
թյունները հակասական են ն խառնաշփոթ: Հաստատ է, որ Միքայելը ն նրա 
հետ Թեոդորան գահ բարձրացան 842 թվի հունվարի 20-ին, երբ մեռավ 
Թեոփիլոսը: Միքայելը սպանվեց 867 թ. սեպտեմբերի 24-ին): Անել է, թե Մի- 
քայելը թագավորեց 25 տարի ն ութ ամիս: Ստույգ է նան, որ 866 թվի մայիսի 
26-ից նրան թագակից դարձավ Վասիլը ն միասին իշխեցին մի տարի ն չորս 
ամիս: Հետնապես Միքայելը մոր հետ ն միայնակ թագավորեց 24 տարի ն 
չորս ամիս: Բայց քանի տարի տնեց մոր ընկերակցությունը կամ խնա- 
մակալությունը ն երբ սկսվեց իր անկախությունը, ա յստեղ է, որ սկսվում են 
աղաղակող տարաձայնությունները: Տրամադրելի վեց աղբյուրներից յու- 
րաքանչյուրն իր սեփական հաշիվն ունի. որ անհարիր են միմյանց: 

Հաշտեցնել այդ թվերը միմյանց հետ առանց բռնազբոսիկ ճիգերի դժվար է: 
Նույնքան դյուրին է նկատել, որ աղբյուրներից ն ոչ մեկը գոհացուցիչ չէ: 
Արդարե, Թեոդորային ն Միքայելին զատ-զատ տալիս են այնքան տարիներ, 
որ գումարը գերազանցում է երկուսի թագավորու թյան իսկական տնողությունը: 

Ուշագրավ է, որ վեցերորդ աղբյուրը հատկացնում է Թեոդորային 15 
տարի ն ութ ամիս, իսկ Միքայելին 9 տարի, ուրեմն միասին 24 տարի ն ութ 
ամիս: Գումարը չի համապատասխանում ո՛չ Թեոդորայի ն Միքա յելի 
տարիներին որ է 24 տարի ն 4 ամիս, ն ոչ իսկ Սիքայելի ամբողջ թագա- 


| Օօօոք., 822-823: Տյոօօո, 657-658. 
2 Ղիօօքհ. Շօոէ, 174. 
3 ոճ. 210. 

վորության, այսինքն՝ Վասիլի մեկ տարի ն 4 ամիս ընկերությունը նս հաշված, 
որ կազմում է 25 տարի ն 8 ամիս: Մի դեպքում ավելի է չորս ամիս, մյուս 
դեպքում պակաս մի տարի: 

Ամեն պարագային կարնոր է 15 տարի ն 8 ամիս թիվը, փոխանակ 14 
տարի 1 ամիս ն 22 օրվան: Իրավամբ ենթադրվում է, որ այստեղ հաշվի է 
առնված նան այն ժամանակը, որ Թեոդորան մնացել էր պալատում, Թեոկ- 
տիստոսի սպանությունից հետո, մինչն որ քաշվեց Գաստրիա մենաստանը: 
Երկու թվերի տարբերությունը մոտ մեկ ու կես տարի է: Հետնապես թագուհին 
856 թ. մարտի 12-ից հետո շարունակել է ապրել պալատում նս մեկ ու կես 
տարի, մինչն 857 թվի սեպտեմբերի 12: 

Ժամանակակից պատրիարքը, Իգնատիոսը, Հռոմի պապ Նիկողայոսին 
ուղղած գրության մեջ հաղորդում է, որ Միքայելը Վարդի դրդմամբ հրամայեց 
խուզել Թեոդորայի ն դուստրերի մազը, բայց ինքը բացե ի բաց մերժեց, 
տեսնելով, որ թագուհին ն իր դուստրերը ցանկություն չունեին կրոնավո- 
րական կյանքի ն լոկ մի բռնություն էր, որ գործվում էր նրանց վրա: Պատ- 
րիարքը ավելացնում է, որ այս իսկ պատճառով իրեն նս քշեցին աթոռից |: 

Արդ` պատրիարքին հեռացրին 858 թվին նոյեմբերի 23-ին, որով ն թա- 
գուհու մազ կտրելու հարցը ընկնում է նույն ժամանակները: Այստեղից 
հետնցնում են, որ Թեռդորան թողած պիտի լինի պալատը ոչ թե 857 թվին, այլ 
858 թվին մինչն նռյեմբերի 23: Ուրիշ խոսքով, 15 տարի 8 ամիսը սրբագրվում 
է 16 տարի ն 8 ամիս ն ուրեմն պակաս տարին լրանում է2: 

Հավանական կարծիք է: Մակայն ապացույց չունինք, որ պալատից 
արտաքսվելը ն կրոնավորելու բռնութ յունը կատարված լինի միաժամանակ: 
Հնարավոր է, որ միմյանցից անջատ վայրկյաններ են: Թեոդորային ճախ 
բնակեցնում են Գաստրիա, ուր բերվում են Կարիան վանքից երեք դուստ- 
րերն նս, ն բոլորը մի տարուց հետո բռնադատվում են հագնել վանականի 
սքեմ: Այս դեպքում պակասորդ տարին ավելցնելու է Միքայելի թագավո- 
րության թվին, ինն ուղղելով տասն: 

Իսկապես Թեռկտիստոսի սպանությամբ է, որ վերջ դրվեց Թեոդորայի 
կառավարության: Պալատից վտարումը ն կամ կրոնավորելը երկրորդական 
պարագաներ են: Հուսահատ թագուհին ապրեց այնուհետն դեռ երկար 
տարիներ անզոր հանդիսատեսի համեստ դերում ն անհաղորդ քաղաքական 
եռուզեռին: 


1ի/նքոծ Ե Օ, 105., «օէ. 857. 
2 Թա, ԷԼՏօո/ օՐ էհօ Բոտառ Քօտճո ՔԲոքլտ. Ճքք. Մ 

Ի՞ճչ է Թեռդորայի պատմական կշիռը: 

Վերհիշենք, որ ճա կայսերական տունը մտավ 821 թվին: Այդ օրվանից 
պետական ն քաղաքական կյանքին հետնելու հնարավորության մեջ էր, 
մանավանդ, որ իր ամուսինը, Թեոփիլոսը, թագակից էր հորը նույն 821 թվից 
սկսյալ: Զինվորական առաջնակարգ ընտանիքից էր: Մամիկոնյան արյուն 
ուներ ն զուրկ չէր տոհմական գծերից: Ինքնուրույն շարժվածքը, խիզախ ու 
հրամայական ոգին ն իշխելու տենչը, հատկություններ, որ միայն ուռճանալ 
կարող էին ճրա անբասիր գեղեցկության հովա նու տակ: Կանացի արտակարգ 
հմայքը, կնոջ այդ տիրական զենքը, մնաց ընտանեկան սրբության շրջանում 
ն հրապարակ չհանվեց փառասիրական ն քաղաքական նպատակների 
սպասարկության համար: Թեոռդորան առաքինի էր ն այն ժողովրդական մեծ 
համարումը, որ վայելում էր, պարտական էր իր մաքրության: Թեոփիլոսը որ ի 
բնե հակում ուներ զեխության ն շվայտության, սեղմվեց վա յելչության 
սահմանների մեջ շնորհիվ իր ամուսնու սրբակեցության: 

Պատմում են, որ մի անգամ միայն Թեոփիլոսը թուլություն ունեցավ 
սայթաքելու զգաստության ուղիից ն մեղսասեր կապ հաստատեց իր կնոջ 
նաժիշտներից մեկի հետ, հափշտակված նրա սքանչելի գեղով: Վշտի ն 
նախատինքի ամպերը նստեցին վիրավորված թագուհու դեմքին ն զղջման 
բերին անառակ ամուսնուն: Դավաճանը ստիպված էր խոնարհել ն 
թողություն խնդրել նրա տխրամած ն վեհ պատկերի առաջ: 

Թեոդորան անպայման ազդեցություն ուներ իր մարդու վրա ն անմասն 
չէր նրա գործունեության: Մի բնորոշ դեպք է հիշվում որպես թե ի փառաբա- 
ճություն Թեոփիլոսի, բայց էապես Թեոդորան է, որ արժանի է գովքի: Մեծ 
պալատի ծովահայաց պատին հենված մի վայր կար, ուր առաջ ավազան է 


եղել, բայց այն օրից, երբ թագավորի մանուկը խեղդվել է այնտեղ (խոսքը. 


Թեոփիլոսի ն Թեոդորայի անդրանիկ երեխայի, Կոստանդնի, մասին է), 
ավազանը ոչնչացրել էին ն նրա տեղը շինել բարձրադիր մի պարտեզ 
առանձին պատշգամբով: Այստեղից «ո հրաշչալի տեսարան էր բացվում 
դեպի քաղաքի շրջակայքը ն ծովլ, ուր հաճալս զբոսնում էր կայսըը ախոր- 
ժանքով: Մի անգամ, երբ Թեռփիլոսը զբոսնում էր այնտեղ, կամ ինչպես 
ասողներ կան, ընթրում էր, նկատեց մի փարթամ նավ, ծանրաբեռնված, 
բարձրաբերձ կայմերով, որ ջրի վրա սուրալով արագորեն փռեց իր մեծու- 
թյան լայն ստվերը նավահանգստի վրա: Կայսրը զարմացավ, որովհետն 
նավահանգիստը պալատական Բուկոլեոնն էր, ն հետաքրքրվեց իմանալ, 
ո՞ւմ էր պատկանում այն հարուստ նավը: Ասացին, որ նրա տերը ոչ այլ ոք է, 


| Ղիօօբի. Շօոէ, 95. 

` եթե ոչ ինքը կայսրուհին: Թեոփիլոսը խռովվեց, բայց սքողեց իր վրդով- 
մունքը, սպասեց մինչն այն օրը, երբ սովորություն ուներ շրջելով գնալ մինչն 
Վլաքերճա ն ամեն ոք կարող էր մոտենալ ն իր ցավը հայտնել երկրի տիրոջ: 
Երբ հասավ օրը, կայսրը շեղեց իր ուղին դեպի Բոսպոր (Վոսփոր), ուր 
կանգնած էր նավը ն բարձրացավ մտավ նավը, անցավ ցռուկը ն դառնալով 
իրեճ ուղեկից ծերակուտականներին հարցրեց, թե դրանցից ով պետք ունի 
գինու, հացի, թե այլ մթերքի: Երկյուղածորեն պատասխանեցին, թե իրենք ոչ 
մի բանի կարոտություն չեն զգում, հորմե հետե գահի վրա է կայսրը: Թեո- 
փիլոսը ստիպված էր պարզել իր միտքը. «մի՞թե չգիտեք, որ ես, աստված- 
ընտիր կայսըս, դարձել եմ նավատեր շնորհիվ կնոջս», ն հառաչելով 
ավելացրեց՝ «ես հռովմեական կայսրըս ն կինս առնտրով ենք զբաղած»: 

Այսպես խոսելուց հետո հրաման տվավ կրակ դնել ն այրել ամբողջապես 
նավը իր ապրանքներով հանդերձ: Միննույն ժամանակ կշտամբեց թագու- 
հուն ն անգամ սպառնաց մահվան պատիժ տալ, եթե երբնէ ձեռնարկե նման 
մի գործի): 

Պատմագիրներից մեկը վկայում է, որ ճավի ապրանքը մեծաքանակ էր ն 
շատ հարգի ն խնդրելի շուկայում, բայց ն այնպես կայսրը չխնայեց 
ոչնչացնել բոլորը հանուն արքայական պատվիրասիրության, որի համար 
` թանկ է այն հարստությունը, որ ձեռք է բերվում խնամելով ժողովուրդը ն ոչ թե 
կլանելովշ: 

Այս խոսքերի իմաստն այն է, թե Թեոդորայի առնետրական ձեռնարկը մի 
տեսակ կեղեքումն էր, երնի, այն ճկատումով, որ դրանով նա, ինչպես ասում 
են, ուրիշի հացն էր կտրում: Նեղմիտ հայացք է ն հավանորեն խորթ (Թեո- 
փիլոսին: Կայսրի դժգոհության պատճառն այն էր, որ թագավորական տանը 
վայել չէր համարում վաճառականությամբ զբաղել: 

Երկու տեսակետն էլ անհիմն են ն անզոր ուղղելու կայսրուհու հասցեին 
որնէ պարսավ: Քաջալերիչ առնտուրը անհատական ձեռնարկությամբ ն 
հարստացնելու պետական գանձարանը մի գովական ջանք է, որի դեմ զին- 
վել կարող է միմիայն հնամենի ճախապաշարմունքը: Արքայական կնոջ այս 
համարձակ քայլը, նախաձեռնող ոգին, բացառիկ երնույթ է այն ժամանակ- 
ճերի համար ն պերճախոս վկայական նրա մտավոր կարողության: Ընչա- 
քաղցությունը չէր, որ մղեց ճրան սեփական առնտրական նավ ունենալ: 
Թեռդորան խնայող էր ն տնտես: Ելմտական աչալուրջ քաղաքակամնու- 
թյամբ կարողացավ լցնել պետական գանձարանը, որ իր ամուսնու օրով 
գրեթե դատարկված էր: Թեոփիլոսի բազմաթիվ փառահեղ շենքերը ա- 
` մենազնիվ ն թանկ նյութերից կլանել էին հսկայական գումարներ: 


Լ Օօո., 76-77: Ղիծօբե. Շօու., 88. 
2 Օծո., 76. 

Երբ Թեոդորան թողնելով գահը պիտի քաշվեր մենաստան, հարկավոր 
դատեց, նախքան պալատից հեռանալը, կանչել ծերակույտը ն գանձարանի 
հաշիվը ճերկայացնել: Երնաց, որ թագուհին կարողացել է ամբարել բավա- 
կանին խոշոր գումար, 1090 կենդինար ոսկեդրամ ն երեք կենդինար արծաթ: 
Կենդինարը հարյուր լիտր է, իսկ լիտրը պարունակում է 72 գրամ (նոմիսմա), 
որով 1090 կենդինարը հավասար է 7.848.000 դրամի, հաշվելով ոսկեդրամը 
կամ նոմիսմա մերձ 12 ոսկե ֆր. կստանանք 94.176.000 ֆր.: Այն 
ժամանակները ոսկին մոտ հինգ անգամ ավելի թանկ էր, քան ներկայումս, 
ուստի ն Թեռդորայի պահեստի գանձը գնահատելու է մերձավորապես 470 
միլիոն ֆրանկ: Եթե ի նկատի առնենք, որ պետական ընդհանուր մուտքը 
տարեկան 100 միլիոնի շուրջն էր, Թեոդորայի խնայողությունը պատկառելի 
էր ն նախանձելի ժամանակակից ֆինանսիստների համար: 

Պետական գանձարանի բավարար վիճակը իրավունք է տալիս են- 
թադրելու, որ Թեոդորայի նավի զրույցը պատմական հիմ ունի ն եթե իսկու- 
թյուն չէ, գրական հավատարիմ ղողանջ է այն ջանքերին, որոնցով թագուհին 
խրախուսած պետք է լինի ծովային առետուրը, գիտակցելով նրա կարնո- 
րությունը պետական տնտեսության բարգավաճման համաը: Զրույցս ցույց է 
տալիս նան, որ Թեռդորան հետաքրքրվում էր պետական գործերով դեռ 
ամուսնու օրով ն ուրեմն այն վայրկյանին, երբ տերության բախտն իր ձեռքն 
անցավ, անփորձ ն համբակ ոմն չէր: Պատասխանատու էր իր օրով տի- 
րական քաղաքականության: 

Թեոդորայի գործունեության հաշվեկշիռը բարդ չէ: Փայլուն գործեր չկան 
հրապարակի վրա: Արտաքին ճակատում պարծենալու հիմ չուներ: Թշնամուն 
չէր ըմբերանել կամ ծունկի բերել, թեն խոստովանելու է, ռր խաղաղությունը չէր 
վտանգուել տարապարտուց ն ոչ պետության սահմաններն էին տուժել: 

Ի՞նչ որ կազմում է թագուհու փառապսակը, այդ իր եկեղեցական քա- 
ղաքականությունն է: Նա էր պատկերապաշտության ախոյանը: Երեսուն 
տարուց հետե անտեսած պատկերները նորեն եկան ն շարվեցին 
պաշտամունքի սեղանի վրա, շնորհիվ թագուհու: Հների ասելով, բարեպաշ- 
տության հաղթանակն էր, ն Թեռդորան արժանի ամեն փառաբանության, 
արժանի սրբերի դասը թառելու: Նույնը երկրորդում են, ն նոր պատմա- 
գետներից շատերը: 

Սակայն, հայտնի է, որ հակառակ բանակը նս գործում էր բարեպաշտու- 
թյան անունով: Զգացումը, որքան ն հարգի, բավական չէ պատկերների հան- 
գույցը քակելու ն մեկնելու համար: Մեր նպատակից դուրս է կրկտել հարցի 
տեսաբանությունը, կանգ առնել նրա ծագման ն զարգացման վրա (3): 


1 ՕՀո., 90: Ղեօօքհ. Շօռւ., 171-172. 

Մեզ հետաքրքրում է այժմ հարցի հեղաշրջումը Թեողորայի օրով ն Թեո- 
դորայի դիրքը: Արդյո՞ք լոկ բարեպաշտության մի տուրք էր պատկերների 
վերականգնումը, թե քաղաքական աստառ նս կար նրա մեջ: 

Սկսած 815 թվից եկեղեցական կյանքը հոսում էր խաղաղ իր ընդգրկած 
հունի մեջ: Ի՞նչ էր պատճառը, որ հանկարծ զարթնեցին հանգած կրքերը ն 
խմբվեցին Թեոդորայի շուրջը: | 

Հին պատմագիրները լուրջ պատասխան չունին այս հարցին: Երնում է, 
որ իրենք նս տեղեակ չէին գործի հանգամանքներին: Հարկադրված էին 
որոնել այս կամ այն մեկնությունը համաձայն իրենց հասկացողության: 
Տրամադիր են մեծ կշիռ տալու թագուհու ն իր մերձավորների կրոնական 
համոզումներին: | 

Հավատացնում են, որ Թեռդորան ն իր մայրը Թեռկտիստեն ի ծնե 
ջերմեռանդ պատկերապաշտներ էին, բայց ստիպված էին գաղտնի պահել 
իրենց զգացմունքը Թեոփիլոսի կենդանության: Մի ենթադրություն, իսպառ 
կամայական, որը հաստատելու համար պետք էր դիմել հնարածո ն թեթնա- 
միտ զրույցների օգնության: 

Այսպես, պատմում են, որ պալատում ապրում էր մի խղճուկ արարած, մի 
ոչնչություն, նույնքան արհամարհելի, որքան Հոմերոսի Թերսիտեսը: 
Անունը Դենդերիս, ծաղրածու ն զվարճախոս, որ կատակներով ն անդուռն 
բերանով զվարթեցնում էր Թեոփիլոս կայսրին: 

Մի անգամ մտնելով թագուհու ննջարանը, այս խեղկատակը ճկատեց, որ 
թագուհին համբուրում է պատկերներ ն դնում իր աչերին: Կեղծելով, որ իբրն 
թե ոչինչ չի հասկանում, հարցրեց թե այդ ի՞նչ է: «Իմ անույշ տիկճիկներս են, 
պատասխանեց թագուհին, որոնց ես այնքա՛ն սիրում եմ»: 

Թեոփիլոսը ճաշի վրա էր, երբ մոտեցավ Դենդերիսը: «Ո՞ւր ես կորել», 
հարցրեց կայսրը: Միմոսը պատասխանեց, որ Մանայի մոտ էր (այդպես էր 
կոչում Թեռդորային) ն պատմեց իր տեսածը, թե որպես կա յսրուհին հանում 
էր բարձի տակից փոքրիկ տիկնիկներ ն համբուրում: 

Կայսրը բարկացած վեր կացավ տեղից ն գնաց ուղիղ Թեոդորայի մոտ, 
սկսեց նախատինք թափել ն անվանել նրա արածը կռապաշտություն: 
Ամուսնուն հանգստացնելու համար թագուհին ստեց, ասելով, որ կաս- 
կածներդ անտեղի են: «Ես ն իմ նաժիշտճերս նայում էինք հայելու մեջ ն 
Դենդերիսը տեսնելով մեր փոքրիկ պատկերները հայելում, կարծել է, թե 
տիկնիկներ են ն եկել հիմարաբար մոլորեցրել է քեզ»: 

Թեոփիլոսի բարկությունն իջավ: Թեռդորան մի օր լավ ծեծել տվեց 
Դենդերիսին, սաստելով, որ խելքը գլխին պահե ն տիկճիկների մասին 
չխոսի այլնս: Անցավ մի քանի ժամանակ ն կայսրը հարցրեց ծաղրածուին, 
թե արդյոք Մանան դարձյալ փաղաքշո՞ւմ է տիկճիկներին: Մի ձեռքը 

բերանին դնելով, մյուսը՝ ետնը, շշնջաց. ս՛ ս, լուռ, լուռ կենանք տիկնիկների 
մասին: 

Նման կերպով ապացուցանել են փորձել ն Թեռդորայի մոր, Թեռկ- 
տիստեի, բարեպաշտություն, պատկերների խնդրում: Արդեն առիթ 
ունեցանք հիշելու վերն, ինչպես Թեոլյտիստեն, երբ իր թոռները այցելության 
էին գալիս, հանում էր արկղի մեջ պահած սուրբ պատկերները ն համբուրել 
տալիս երեխաներին: 

Մանուել զորավարը, Թեոդորայի հորեղբայրը, որ կրոնական խնդիր- 
ներից հեռու կանգնած զինվորական էր, նա նս որպես թե հակվում է 
պատկերների կողմը հետնյալ առթիվ: Մի անգամ ծանը հիվանդացավ, 
գրեթե մահամերձ, ն կանչեց Մտուդիոնի վանքի կրոնավորներից մեկին, որ 
թաղման պատրաստություն տեսնե: Վանականը համոզեց հիվանդին, որ 
անպայման կառողջանա, եթե խոստանա վերահաստատել հալածված 
պատկերները: 

Թե որքան շինծու է այս զրույցը, երնում է նրանից, որ մի ուրիշ տեղե- 
կությամբ հիվանդացողը Մանուելը չէր, այլ իր կինը, Հեղինեն, ն բուժողը՝ 
Նիկողայոս վանականը Ստուդիոնի միաբանությունից: Հիվանդությունն էլ 
այն էր, որ երեխաները մեռած էին ծնվում»: 

Մանուելը բուժվեց հիվանդությունից հրաշքով ն ջանաց կատարել իր 
հանձնառությունը: Նախ դիմեց թագուհուն, նրան համոզելու համար: 
Չնայելով այն հավաստիացումին, թե Թեոդորան, իր մայրը ն քույրերն ու 
եղբայրները գլխովին համակիր էին պատկերապաշտության, Մանուելի 
առաջարկը չոգնորեց թագուհուն ն չգայթակղեցրեց նրան իսկույն նեթ: 
Պետք էր բեկանել նրա ընդդիմությունը: «Իմ ամուսինս, երանյալ կայսրը, 
բավականաչափ իմաստուն էր ն գիտեր, ինչ որ հարկավոր էր անել, 
առարկում էր թագուհին: Արդ` ինչպե՞ս մենք անտեսենք նրա սահմանած 
կարգը ն հետնենք ուրիշ ուղղության»: 

Թեոդորայի վարանումը փայլուն փաստ է, որ պատկերների խնդրում նա 
համերաշխ էր իր սիրելի ամուսնու հետ ն այլ համոզմունք չէ դավանել, քան 
ինչ որ ընդունված էր ն հանրացած պետական շրջաններում նախորդ 
կայսրերի օրով: Ակներն է, որ նրա մասին հերյուրած զրույցները պատ- 
մական հիմ չունին: Թեռդորան խոնարհեց Մանուելի նախաձեռնության 
առաֆ, երբ լսեց նրա սպառնական նախազգուշացումը: «Եթե չհոգաս վերա- 


ԷՂիշօքե. Շօո., 91. 
Հ ՕՇո.. 79: Ղհօօքի. Շօոէ.. 148. 
3 խնքոծ, Ե Օ, 105, «օԼ 916. 
4 Օօո., 80. 

կանգնել պատկերների պաշտումը, խրոխտաց Մանուելը, այլ կերպ 
կտնօրինվի, Աստուծո օգնությամբ, այն ամենը, ինչ վերաբերում է ողջմտու- 
` թյան ն քո թագավորության»: 

Այս խոսքերը մի ակամա խոստովանություն են, որ պատկերա- 
պաշտներն ունեին նան քաղաքական շարժառիթներ: Կրոնական հե- 
ղաշրջումը նկատվում էր նրանց կողմից որպես միջոց ապահովելու գահը: 
Միայն մի բան ուղղելու է, որ այս տեսակետը չէր կարող պատկանել 
Մանուել զորավարին ն սպառնալից խոսքերը իզուր են դրված նրա բերանը: 
Խնամակալի կոչումով գահը պաշտպանելու համար նա պետք չուներ որնէ 
կողմնակի նեցուկի: Բավական էր ժողովրդական ընդհանուր համակ- 
րությունը, որ նրա կողմն էր, ինչպես երնաց կրկեսի հանդեսում: 

Մանուելի դերը անպայման չափազանցրած է պատկերապաշտության 
խնդրում: Նա ոչ մի կերպ չի կարող նախաձեռնող լինել: Իսպառ արժեք չի 
տալու այն տեղեկության, իբրն թե Մանուելին բժշկող վանականը նրա 
վաղեմի բարեկամն էր, ծանոթ տակավին այն ժամանակից, երբ նա 
Արմենիակյան թեմի սպարապետն էր, ն կամ այն, որ Մանուելը նախ 
խորհրդակցել է իր ընկեր-խնամակալների հետ ն նրանց հավանությունն 
առնելուց հետո դիմել Թեոդորային: Սրանք նոր աղբյուրի շիթեր չեն, այլ 
բանաքաղի ինքնաբուխ հավելումներ մեզ արդեն ծանոթ, ն նրա կողմից 
` կրկնված, տեղեկության): 

Մանուելին վերապահած դերը ն այս առթիվ հյուսած պատմածները 
հեռու են իսկությունից: Անգամ վիճելի է, արդյո՞ք Մանուելը կենդանի էր այդ 
ժամանակ: Կասկածը, տեսանք վերն, հնարավոր է: Նրա վրա շատ բան է 
կուտակված: Պատկերապաշտության վերականգնումի պատիվն էլ ավե- 
լացրել են, ըստ երնույթին, այն պատճառով, որ հայ զորավարն իր բա- 
րոյական նկարագրով մի հեղինակավոր վեհություն էր, մի բարձունք, 
որտեղից դյուրին էր դիտել ն ճրա լույսով մեկնել այն երնույթները, որոնց 
համար բավարար բացատրություն չունեին այլուստ: 

Բարեբախտաբար, տրամադրելի է մեզ անցքերին ժամանակակից 
հեղինակի մի կարնոր վկայությունը, որի համաձայն եկեղեցական նոր 
ուղղության մեջ որոնելու է առավելապես լոգոթետ Թեոկտիստոսի ազդեցու- 
թյունը: Սրա «խորհրդով ն հորդորով» էր, որ կայսրուհին հալածեց եկե- 
ղեցուց ն քաղաքից Հովհաննես պատրիարքինշ: 

Թեոկտիստոսի հետ միաբան էր վանականների մի ոհմակ Մեթոդիոս 
եպիսկոպոսի առաջնորդությամբ: Մի տեղեկությամբ շարժման իսկական 
թելադրիչներն էին Օլիմպոս լերան ճգնավորները, Հովհաննիկ(իոս), Արշակ 


1Ղիօօքե. Շօու., 148-149. 


2 Օօօջ., 811. 
359 


ն Եսայի: Մեթոդիոս եպիսկոպոսի միջոցով սրանք որպես թե դիմեցին կայս- 
րուհուն ն առաջարկեցին վերահաստատել պատկերների պաշտամունքը): 

Պատմում են նան, որ կայսրուհին ն ծերակույտը հարցրել են Հով- 
հաննիկին, թե ո՞վ է արժանի պատրիարքական գահին ն նա պատասխանել է 
հանձնարարելով Մեթոդիոսին, մինչդեռ այդ ժամանակ ավելի ժողովրդական 
էր մի ուրիշ եպիսկոպոսի՝ Միքայել Սինկելլոսի, թեկնածությունը: 

Հարկավ, թեթնամտություն կլիներ հավատալ այն մեծ վարկին, որ հատ- 
կացրած է մի խղճուկ ճգնավորի: Ճշմարտությունն այն է, որ Մեթոդիոսը 
հաղթանակել է խլելով պատրիարքական գահը Միքայելից, ն հաղթանակել 
է ոչ թե շնորհիվ Հովհաննիկ կրոնավորի, այլ թիկունք ունենալով լոգոթետ 
Թեոռոկտիստոսին: Երնում է, որ վերջինս փառասեր եպիսկոպոսին իր կողմն 
էր ձգել, գայթակղեցնելով նրան հայրապետական աթոռով: 

Մեթոդիոս գիտնական անձն էր: Տակավին Լեոն Հայկազն օրով հայտնի 
էր իր ելուստներով ընդդեմ պատկերամարտության: Հնարավոր գտավ մինչն 
անգամ ապավինել Հռոմ ն աշխատել ի նպաստ պապի միջամտության: Մի- 
քայել 1Լի ժամանակ վերադարձավ Կ. Պոլիս, բերելով հետը պապի դավա- 
նաբանական մի գրությունը: Կայսրը զայրացած բանտ ձգեց Մեթոդիոսին, 
որը մնաց փակված մի մութ նկուղում 821 թվից մինչն 828 թիվը:: 

Թեոփիլոսը գնահատելով նրա գիտությունը հանեց բանտից ն պահեց 
պալատում իր մոտ: Անհավանական է, որ Թեռփիլոսը ես նրան վերստին 
բանտարկած լինիշճ: Հավանորեն ճախընթաց բանտարկության արձագանքն 
է: Հնարածո է նմանապես ազատության վերաբերյալ զրույցը: Իբրն թե 
(Թեոփիլոս, ուսումնասեր անձ լինելով, մատենադարանում գտավ մի գիրք, որ 
ոչ ոք չկարողացավ հասկամալ: Ոչ Հովհաննես պատրիարքը, ն ոչ Լնոն 
փիլիսոփան, որ Հովհաննեսի եղբորորդին էր ն մեծ գիտնական, չկարո- 
ղացան լուծել գաղտնիքը: Թագավորի սենեկապաններից մեկը, Հովհաննես 
անունով ասաց, որ միմիայն Մեթոդիոսը կարող է բավականություն տալ կայ- 
սեր: Անմիջապես գիրքը տարան բանտարկյալի մոտ: Մեթոդիոսը հեռվից 
արդեն հասկացավ գործի էությունը ն գոչեց. «Սենեկապան Հովհաննես, 
գիտեմ, Թեոփիլոսի կողմից ես գալիս, բեր թուղթ ն մելան»: Եպիսկոպոսը 
առաջարկեց եռակի լուծում: Կայսրը շատ գոհ մնաց ն պատվիրեց ազատ 
արձակել բանտից ն առանձին բնակարան հատկացնել պալատում»: 

Մեթոդիոսը մտերմացավ Թեոփիլոսի հետ: Արքայական փափուկ 


ԼքՀ Ղեօօքլնտ, լոք. ՃԵՏօսեօոծ, ՃՈՅ|ՇՇ 8722ոկոօ-աՏՏ168, ք. 25. 

2 Մո Խնշետշնտ Տյոօօլնտ, 12765041 Բօոտե Լոջենն, 241, 249 (ռուսերեն): 
3 Մեթոդիոսի կյանքը. Խնքոօ, Ե Օ 100, օօԼ 1249. 

4 Տյղոծօը, 642. 

5 Նույն տեղում, էջ 643-645: 

ՋԵ ԼԱՎա. Ը վա ՀԿ «գիպաթ--Հաո. «Կոպա» 


բազմոցների վրա նրա նախկին մոլեռանդությունը մեղմացավ: Պատկերա- 
պաշտության համար չարչարված եպիսկոպոսը կարողացավ պատկե- 
րամարտ կայսրի աչքը մտնել ն նրա շնորհները վայելել: Անսպասելի մի 
համակեցություն, որ բնորոշում է Մեթոդիոսի բարոյական ճկունությունը 
ավելի, քան Թեոփիլոսի ճերողամտությունը: 

Բարերար կայսրի մահով եպիսկոպոսի դրությունը կարող էր խախտվել, 
մինչդեռ նճա արդեն ընտելացել էր պալատական կյանքին ն դժվարությամբ 
պիտի հաշտվեր վանական խուցի հետ: Պատրիարքական աթոռը մոտ էր ն 
գրավիչ: Ճարպիկ Թեոկտիստոսը, երնում է, փայփայել էր նրա փառասեր 
ակնկալությունները ն շլացրել խոստումներով: Մեթոդիոսը ն Թեոկտիստոսը 
իրար մոտեցան ն պարզեցին պատկերապաշտության դրոշակը: Համոզել 
սկսեցին թագուհուն, վախեցնելով, որ եթե պատկերապաշտությունը չվերա- 
կանգնվի, գահը պիտի վտանգվի, «այլ կերպ պիտի տնօրինվի նրա թագա- 
վորության բախտը»: Այս սպառնալիքը տեղին է միմիայն Թեռկտիստոսի 
բերանում ն ոչ Մանուելի, ինչպես թվացել է հետագայում բարեպաշտ ժամա- 
ճնճակագիրնճերին: 

Ի՞նչ է նշանակում այս սպառնալիքը ն երկյուղը ն կամ ի՞նչ վտանգի դեմ 
է, որ զրահ պիտի ծառայե պատկերապաշտությունը: 

Գահի շրջապատը կազմում էին թագուհու մոտիկ ազգականները ն մեր- 
ձավորները՝ հորեղբայրը, եղբայրները, քույրերը, փեսաները ն մի շարք այլ 
հայեր: Պատրիարքական աթոռի վրա էր Հովհաննես հայ պատրիարքը, 
Թեոփիլոսի ն Թեոդորայի անձնական բարեկամը ն նրանց երեխաների 
կնքահայրը: 

Եթե գահին վտանգ կար, այդ կարող էր ծագել միայն այս շրջանից: 
Թեռոկտիստոսի ակնարկը ուղղված է գահի շուրջը վխտացող ուժերի 
հասցեին ն ամենից առաջ շոշափում է Մանուելի, Վարդի անձնավո- 
րությունները: Մյուս կողմից պալատական մթնոլորտը ն պետական 
շրջանները տոգորված էին պատկերամարտ ոգիով: Եկեղեցու աչքում նս 
պատկերամարտությունը համարվում էր կայունացած դրություն: Սակայն, 
Բյուզանդիան այնպիսի մի միջավայր էր, ուր փառքի ն մեծության դռները 
բաց էին բոլորի առաջ, միայն խիզախել էր հարկավոր, ուստի ն տնական 
երնույթները ձանձրալի էիճ թվում ն ցնցումները պատրիչ: Կարելի էր նորից 
արծարծել պատկերների խնդիրը, դժգոհ ուժերը հրապարակ հանել: 
Հակառակորդներին ընկճելու ն ոչնչացնելու միջոց է: Թեռկտիստոս հույս 
ուճեր, որ Թեոդորային շրջապատող հայ կարող դեմքերը. որոնք վտան- 
գավոր էին Թեռկտիստոսի համար ն ոչ թագուհու, պաշտպան կհան- 
դիսանան ընդունված դավանանքին ն կըճդդիմանան պատկերների 
ընդունելության: Այս դեպքում դժվար չէր նրանց ամբարիշտ հայտարարել 

կայսերական հաճությամբ ն այսպիսով հարվածել ն վարկաբեկել նան 
ճրանց քսղաքական հռչակը: 

Այնումետն Թեոկտիստոսի դիրքը կամրանար արքունիքում ն Մեթոդիոսը 
կարժանանար պատրիարքության: Այս հաշվի մեջ ենք տեսնում պատ- 
կերների անակնունելի վերակենդանության քաղաքական շարժառիթը: 

Մեթոդիոսը գործի գլուխ անցած սկսեց ճՃճախապատրաստական աշ- 
խատանքները` հաջողցնելու նոր ժողովի գումարումը: Նախապատ- 
րաստությունը տնեց մի տարի: Վերջապես կայացավ մեծ դատաստանը 843 
թվի մեծ պասի առաջին կիրակին, մարտի 11-ին: Թողնենք մանրամասնու- 
թյունները: Ժողովը հրաժարեցրեց Հովհաննես պատրիարքին ն նրա տեղը 
ընտրեց Մեթոդիոս եպիսկոպոսին: Թագուհի Թեոդորայի հրամանով Կոս- 
տանդին Հայը, վիգլայի դրունգար ն պատմագիր Գենեսիոսի պապը, ներ- 
կայացավ Հովհաննես պատրիարքին ն առաջարկեց միանալ ժողովին, 
ընդունել ճրա որոշումներ, պատկերապաշտության մասին ն մնալ 
պատրիարքական աթոռի վրա: Հակառակ դեպքում պետք է թողներ աթոռը: 
Հովհաննեսը գիտնական էր ն սկզբունքի տեր, անհողդողդ մնաց կայսե- 
րական սպառնալիքի դեմ ն իջավ աթոռից, պահելով իր համոզումը, համոթ 
բոլոր նրանց, որոնք ամեն ջանք ու ճիգ են թափել սնացնելու նրա 
հիշատակը: Հովհաննեսի հաստատամտության առաջ գունատվում է այն 
լուսապսակը, որ կեղծ ջերմեռանդությունը հյուսել է Մեթոդիոսի գլխին: Նըրա 
թշնամիները արատավորեցին իրենք իրենց, ծանը ն բիրտ վիրավորանք 
հասցնելով հրաժարված պատրիարքին: Զինվորներ ղրկեցին հեռացնելու 
գրան պատրիարքարանից: Նրանցից մեկը սրով վիրավորեց պատրիար- 
քին: Հակառակորդնճերը ասում են, ռր Հովհաննեսը ինքն է իրեն դանակով 
վիրավորել ն մեղը ուրիշների վրա ձգել: 

Ուրիշ լուրերի համաձայն Հովհաննես պատրիարքը..իրոք, ցանկացել էր 
վերջ տալ իր կյանքին: Այնչափ խռովել ն վրդովել էին նրան աղետալի 
դեպքերը»: 

Պատրիարքին վիրավորել էին զինվորները, այս է ճշմարտությունը 
հակասական տեղեկությունների մեջ: 

Մեթոդիոսի ն ընդհանրապես ժողովականների հեղհեղուկ նկարագրի 
համար շատ բնորոշ է նս մի հանգամանք: Երբ ժողովը որոշեց նզովք կար- 
դալ բոլոր պատկերամարտներին, կայսրուհին պահանջեց, որ Թեոփիլոսի 
անունը հանվի ցուցակից ն նրան մինչե անգամ ճերումն շնորհվի: 
Ծառայամիտ հայրերը խոնարհեցին պահանջի առաջ: Թեոփիլոս ազատ 
արձակվեց իր պատկերամարտ մեղքերից: Նրանց հլությունը ն ապօրինի 


(իշօբե. Շօու.. 151: Ճօտ Սոսո, Ճոռօօա 8օԼռոժտոո, 2(Մ11, 209. 
2 ք6 Բշտւնօ Տ. Իրօօքհօո, Խնքոօ, 5 Օ 100, օօ1. 164. 

վարմունքը արդարացնելու համար հյուսված են մի շարք զրույցներ, 
որոնցից մի քանիսը գոնե ավելի ծանրացնում են գործած հանցանքը, քան 
մեղմացնում: Նախ որպես թե Թեռդորան հայտնել է ժողովին, որ իր 
ամուսինը զղջացել է ն վերջին շունչը ավանդելիս համբուրել է պատկերները, 
որ ինքը Թեոդորան մոտեցրել է նրա շուրթերին): 

Պատմում են նան, որ թագուհին գաղտնի խոսակցության ընթացքում 
հավատացրել է Մեթոդիոսին ն Լեսբոսցի երկու եղբայր Սիմեոն ն Գնորգ 
կրոնավորներին, որ Մեթոդիոսի անձնական բարեկամներն էին, թե հան- 
գուցյալ Թեոփիլոս կայսրը թողել է Շալօքոտ, այսինքն` աջահամբույր, նրանց 
համար այն պայմանով, որ իրեն չանիծեն որպես հերետիկոսի: Միմեռնը 
համաձայնել է ն նրան հետնել են մյուսները-: 

Դարձյալ Թեոդորան համոզում է, որ երազ է տեսել, թե ինչպես 
Թեոփիլոսին շղթայակապ տանում են մի մարդու առաջ, որի ճակատին 
Քրիստոսի պատկերն էր: Թագուհին լալիս է ն աղերսում իր ամուսնու 
համար ն դատավորը հրամայում է հրեշտակներին քակել նրա շղթաները: 

Աջահամբույրի խոստումը բավական էր, որ Մեթոդիոսը հնար գտներ սնը 
սպիտակացնելու: Մի անգամ նա կազմում է բոլոր հերետիկոսների ցուցակը 
ն դնում սեղանի վրա: Թեոփիլոսի անունը նս մտցրած է լինում ցուցակի մեջ: 
Հանկարծ երազ է տեսնում, մի մարդ մոտենում է նրան ն ասում, որ Թեո- 
փիլոսին ներել է: Արդարն, երբ մոտենում է սեղանին, նկատում է, որ ցու- 
ցակի մեջ Թեոփիլոսի անունը անհայտացել է ն տեղը մնացել է բաց: 

Այսն նման զրույցներ, որքան ն տափակ ն անարվեստ, մի մի հայելի են, 
ուր արտափայյլում են ուղղափառության մասին ճառող, մեղավորն ու ար- 
դարը զատող, եկեղեցականության դեմքերն իրենց սեպուհ խորշոմներով՝ 
դյուրաթեք բնավորություն, շողոմարար ն հաճոյակատար հակումներ, ուր 
իր տեղն ունի ճան կաշառակերությունը ն անգամ անբարոյականությունը: 

Նրանց բարքերի մասին գաղափար տալու համար բավական է հիշել 
Մեթոդիոսի քստմնելի արկածը, որը պատմել իսկ խորշելի է: Նորընտիր 
պատրիարքին` Մեթոդիոսին վարկաբեկելու համար, պատկերամարտները 
լուր տարածեցին, որ նա սիրային հարաբերություն է ունեցել մի կնոջ հետ. 
որը խոստովանում է իր մեղսակցությունը: Թեռկտիստոսը ն Մանուելը 
անհարմար դրության մեջ էին: Մեթոդիոսի բարեկամները հերքում էին մե- 
ղադրությունը, ասելով, որ կինը կաշառված է հակառակորդ բանակի կողմից 
ն նրա վկայությունը ստահոդ է: Սակայն կինը անանուն ոմն չէր, այլ այն 
Մետրոփանեսի մայրն էր, որ հետո Զմյուռնիայի եպիսկոպոս եղավ: Հասա- 
րակությունը Նարա էր ն հուզումը տարածվում էր: 

| ) Ղեշօբե. Շօու, 

2 ՃՇ Ծոոա15, ԳՆ 8օրոծաոտ, ՀՆ111, 244. 

Մեթոդիոս պատրիարքը չուզենալով ուղղափառության վարկը ձգել ն 
գայթակղության քար դառնալ, ուրիշ ավելի վայելուչ միջոց չգտավ 
արդարանալու, քան մերկանալ հրապարակավ իր ամոթանքը ն ցույց տալ, 
որ մարմնապես արատավոր լինելով, անատակ էր վերագրված հան- 
ցանքին: Սրբազան հայրը պատմեց նան առանց ամոթխածության իր 
դժբախտության ծագումը, որ անվայել է մեզ կրկնել: Թագուհի Թեոդորան 
զիջեց, բայց փոխարենը հրամայեց երկու հարյուր հարված տալ մտրակով 
թշվառ պատրիարքին: 

Այսպիսի միջավայրում, ուր բարեպաշտության անունով կարելի էր 
ամեն ոճիր գործել, Թեռկտիստոս ն Թեոդորան, հենվելով Մեթոդիոսի ն նման 
հայրերի հեղինակության, գլուխ բերին պատկերապաշտության հաղ- 
թանակը: 

Հույն եկեղեցին ն հունամիտ պատմաբանները հին ն նոր կարող են ող- 
ջունել 843 թվի հեղաշրջումը: Բայց բյուզանդական պետականության ն 
քաղաքակրթության հետնող միտքը պետք է ն իրավունք ունի մոտենալ 
հարցին այլ գնահատականով ն չափով: 

Պատկերամարտությունը ոչ այն ծամածուռ գծերով, ինչպես ներկա- 
յացնում են նրա ոխերիմ ն աչառու թշնամիները, այլ իր իրական պատկերով 
սեփականություն էր այն ժամանակվան լուսամիտ ն կիրթ հասարակութ յան: 
Պատկերապաշտությունը հրեշավոր կերպարանք էր ստացել: Բավական է 
հիշել, որ քահանաները քերում էին պատկերների ներկը, խառնում հաղոր- 
դության ն տալիս հավատացյալներին: | 

Պատկերամարտությունը մի նախարձակ ճառագայթ էր պավլիկյան 
զորավոր շարժման: Իսկ այս շարժումը ըստ էության ի՞նչ էր, եթե ոչ 
անդրանիկ փորձ՝ մտցնել բանականության ճրագը եկեղեցու մեջ ն ճրա լու- 
սով մաքրել. զտել կրոնական զգացումը եկեղեցական ծեսերի ն անըմբռնելի 
խորհուրդների ծանրությունից: Պատկերների վերականգնումը դարձավ մի 
ճնճշանաբան ընդդեմ մտքի ն խղճի ազատութ յաճ: Սկսվեց հալածանք: 

Նույն Թեոդորան ն Թեոկտիստոսը մեծ զորք ղրկեցին արնելք պավ- 
լիկյաճների դեմ ն ռչնչացրին մոտ հարյուր հազար մարդ, ինչպես 
արձանագրում են պատմագիրները: Հետնանքներ,՝ շատ ծանըր եղան 
պետության համար: Բռնությունն ու հալածանքը նետեցին պավլիկ- 
յաններին հարնան մուսուլման պետության գիրկը: Պավլիկյանները, որ 
բնական ամբարտակ էին արաբների դեմ, դարձան նրանց դաշնակիցներ ն 
մեծամեծ հարվածներ հասցրին կայսրության: | 


1 ՕՇՈՇՏ108. 82-83. 

ԻՃչ վերաբերում է հարցի քաղաքական կողմին, նա թաքնված է մեր 
աչքերից: Պատմագիրները լռում են, կամ ոչինչ չգիտեն: Նորագույն գիտ- 
նականները նս կարծես թե տրամադիր չեն, գոնե վարանոտ են, քաղա- 
քական նշանակություն տալ պատկերների շուրջը եռացող հակա- 
մարտության: 

Դժվար թե կարելի է բաժանորդել այս տեսակետը: Ամեն մի երնույթ, որ 
ազդել է քաղաքական ուժերի դասավորման վրա, նպաստելով թե վնասելով, 
անպայման քաղաքական ազդակ է: Ուրանալ պատկերների հարցի ճնման- 
օրինակ ազդեցությունը դեմ է պատմության տվյալներին: Իր ծագումից 
մինչն աճկումը այդ հարցը բոլոր քաղաքացիական կռիվների ժամանակ բե- 
մի վրա է ն գործոն դերում: Լնոն Իսավրացու մահից հետո, երբ Արտավազդ 
հայ իշխանը հափշտակել ուզեց գահը օրինավոր ժառանգի ձեռքից, հայ- 
տարարեց իրեն հետնորդ պատկերապաշտության ն 742 թվին վերա- 
կանգնեց նախորդի օրով խափանած պաշտամունքը: Այս գործողությունը 
ուրիշ ճպատակ չուներ, քան քարշել իր կողմը ընդդիմադիր ն դժգոհ տարրերը: 
Արտավազդը Լեոնի փեսան էր ն մերձավոր գործակիցը: Նրա կենդանության 
չխոյացավ պատկերամարտության դեմ, պետք չուներ, կրոնական զգացումը 
չվրդովեց: Բայց ապստամբելով գահաժառանգի: Կոստանդին Կոպրոնիմոսի 
դեմ, հանկարծ փոխեց իր կրոնական դեմքը: Պատճառը միմիայն քաղա- 
քական նկատառումներն էին ն ոչ եկեղեցական որնէ նախանձախնդրություն: 
Թովմաս Գազիրացին, որ շատ հեռու էր կրոնական խնդիրներից, ծառանալով 
Միքայել Ամորացու դեմ 821-824 թվերին, հնարավոր գտավ կոչ անել 
ուղղափառության ընդդեմ պատկերամարտ կայսրի: 

Քաղաքական հաշիվ կար ն Թեռկտիստոսի քայլի մեջ ն ուղղված էր 
պալատական հայ շրջանների դեմ: Կրկնում ենք, հակամարտ բանակների 
բախումը չէ արձանագրված ն վարագուրված է մեզնից: Բայց հաջորդող 
դեպքերը բարձրացնում են վարագույրը ն ցույց են տալիս, որ Թեռկտիստոսի 
վարկը մեծապես շահեց նոր քաղաքականությունից: Դիրքը ամրացավ 
պալատում: Անհամեմատ ավելի փայլուն ն վաստակավոր դեմքերը կամա թե 
ակամա քաշվեցան հրապարակից, թողին իրենց բարձր դիրքերը: 
Հովհաննես պատրիարքից հետո չքացան պալատական սրահներից ն 
պետական դիվամներից պրոտոմագիստր Մանուելը. մեծ պատրիկ Վարդ ն 
Պետրոնաս եղբայրները ն մյուս հայ նշանավոր գործիչները: 

Թեոկտիստոսը դարձավ Թեոդորայի ամենազոր մինիստրը: Սակայն 
ճրան վիճակված չէր վայելել իր հաղթությունը լիովին: 

Մամիկոնյան կտրիճները սովոր չեն անպատիժ թողնել ոչ ուրիշների 
անարգ հաղթությունները ն ո՛չ իրենց անարժան պարտությունները: 

Վարդ Մամիկոնյանը սպանեց Թեոկտիստոսին 856 թվին: Գրավեց նրա 
բարձը ն սկսեց մի փայլուն գործունեություն, որպեսզի պանծացնի իր ար- 
յունոտ ձեռքը` գրելով նրանով իր անունը բյուզանդական քաղաքա- 
կրթության ոսկեմատյանի մեջ: 

